Logotip Evropske komisije.EVROPSKA KOMISIJA

GENERALNI DIREKTORAT

ZA PODNEBNO POLITIKO

Direktorat B – Trgi ogljika in čista mobilnost

**Enota B.1 – ETS (I): Usklajevanje politik, mednarodni trgi ogljika**

Smernice

Uredba o spremljanju in poročanju – Splošne smernice za regulirane subjekte v okviru ETS2

#### Smernice v zvezi z uredbo o spremljanju in poročanju za ETS2, 26. marec 2024

Ta dokument spada v serijo dokumentov, ki jih zagotavljajo službe Komisije za pomoč pri izvajanju Izvedbene uredbe Komisije (EU) 2018/2066 z dne 19. decembra 2018[[1]](#footnote-1)1 v njeni veljavni različici, kot je bila nazadnje spremenjena z Izvedbeno uredbo Komisije (EU) 2023/2122 z dne 17. oktobra 2023[[2]](#footnote-2) (uredba o spremljanju in poročanju).

V teh smernicah so predstavljena stališča služb Komisije v času objave. Smernice niso pravno zavezujoče.

V teh smernicah so upoštevane razprave na sestankih strokovne skupine Komisije za politiko na področju podnebnih sprememb (CCEG) za oblikovanje izvajanja sistema ETS2 in neformalne tehnične delovne skupine za MRVA (spremljanje, poročanje, preverjanje in akreditacijo) v okviru delovne skupine III (WGIII) Odbora za podnebne spremembe (CCC) ter pisne pripombe zainteresiranih strani in strokovnjakov iz držav članic[[3]](#footnote-3).

Vsa navodila in predloge za ETS2 so na voljo za prenos v oddelku za dokumentacijo na spletnem mestu Komisije na naslovu:

**[https://climate.ec.europa.eu/eu-action/eu-emissions-trading-system-eu-ets/ets2-buildings-road-transport-and-additional-sectors\_en](https://climate.ec.europa.eu/eu-action/eu-emissions-trading-system-eu-ets/ets2-buildings-road-transport-and-additional-sectors_en%0c)**

**KAZALO**

[1 UVOD 5](#_Toc173145072)

[1.1 O tem dokumentu 5](#_Toc173145073)

[1.2 Uporaba tega dokumenta 5](#_Toc173145074)

[1.3 Viri dodatnih informacij 6](#_Toc173145075)

[2 „UPSTREAM“ SISTEM IN OBSEG UPORABE PRILOGE III 9](#_Toc173145076)

[2.1 Splošni vidiki 9](#_Toc173145077)

[2.2 Vrste goriv, vključenih v ETS2 11](#_Toc173145078)

[3 CIKLUS SKLADNOSTI Z ETS2 12](#_Toc173145079)

[3.1 Pomen MRV v EU ETS 12](#_Toc173145080)

[3.2 Pregled cikla skladnosti 13](#_Toc173145081)

[3.3 Pomen načrta za spremljanje 15](#_Toc173145082)

[3.4 Mejniki in roki 16](#_Toc173145083)

[3.4.1 Letni cikel skladnosti 16](#_Toc173145084)

[3.4.2 Priprava na ETS2 18](#_Toc173145085)

[3.5 Vloge in odgovornosti 19](#_Toc173145086)

[4 KONCEPTI IN PRISTOPI 20](#_Toc173145087)

[4.1 Temeljna načela 20](#_Toc173145088)

[4.2 Tokovi goriv 22](#_Toc173145089)

[5 METODOLOGIJA SPREMLJANJA 23](#_Toc173145090)

[5.1 Pristop na podlagi izračunov 23](#_Toc173145091)

[5.2 Sistem stopenj 24](#_Toc173145092)

[5.3 Spremljanje količin goriva, sproščenih v porabo 25](#_Toc173145093)

[5.3.1 Opredelitve stopenj 25](#_Toc173145094)

[5.3.2 Relevantni elementi načrta za spremljanje 26](#_Toc173145095)

[5.4 Faktor obsega 31](#_Toc173145096)

[5.4.1 Končni porabniki, zajeti na področje uporabe ETS2 31](#_Toc173145097)

[5.4.2 Metode za določanje končnih porabnikov 34](#_Toc173145098)

[5.4.3 Izogibanje dvojnemu štetju med ETS1 in ETS2 39](#_Toc173145099)

[5.5 Faktorji za izračun – Načela 41](#_Toc173145100)

[5.5.1 Privzete vrednosti: 42](#_Toc173145101)

[5.5.2 Laboratorijske analize 44](#_Toc173145102)

[5.6 Faktorji za izračun – posebne zahteve 46](#_Toc173145103)

[5.6.1 Faktor za pretvorbo enote 46](#_Toc173145104)

[5.6.2 Faktor emisije 47](#_Toc173145105)

[5.6.3 Delež biomase 48](#_Toc173145106)

[5.6.4 Uporaba meril iz RED II 48](#_Toc173145107)

[5.6.5 Posebna pravila za bioplin 49](#_Toc173145108)

[6 NAČRT ZA SPREMLJANJE 51](#_Toc173145109)

[6.1 Priprava načrta za spremljanje 51](#_Toc173145110)

[6.2 Izbira pravilne stopnje 55](#_Toc173145111)

[6.3 Kategorizacija reguliranih subjektov in tokov goriva 58](#_Toc173145112)

[6.3.1 Kategorije reguliranih subjektov 58](#_Toc173145113)

[6.3.2 Regulirani subjekt z nizkimi emisijami 59](#_Toc173145114)

[6.3.3 Identifikacija in kategorizacija tokov goriva 59](#_Toc173145115)

[6.4 Razlogi za odstopanje 61](#_Toc173145116)

[6.4.1 Nerazumno visoki stroški 62](#_Toc173145117)

[6.4.2 Poenostavljena ocena negotovosti za faktor obsega 65](#_Toc173145118)

[6.5 Ocena negotovosti 66](#_Toc173145119)

[6.5.1 Splošna načela 66](#_Toc173145120)

[6.5.2 Splošne zahteve 68](#_Toc173145121)

[6.6 Postopki in načrt za spremljanje 69](#_Toc173145122)

[6.7 Pretok podatkov in nadzorni sistem 73](#_Toc173145123)

[6.8 Posodabljanje načrta za spremljanje 74](#_Toc173145124)

[6.8.1 Bistvene spremembe 75](#_Toc173145125)

[6.8.2 Nebistvene spremembe načrta za spremljanje 76](#_Toc173145126)

[6.9 Načelo izboljšanja 77](#_Toc173145127)

[7 REGULIRANI SUBJEKTI Z NIZKIMI EMISIJAMI 79](#_Toc173145128)

[8 OPREDELITEV SUBJEKTOV, REGULIRANIH V OKVIRU ETS2 80](#_Toc173145129)

[8.1 Splošni pristop 80](#_Toc173145130)

[8.2 Posebni primer biomase 83](#_Toc173145131)

[9 PRILOGA 84](#_Toc173145132)

[9.1 Kratice 84](#_Toc173145133)

[9.2 Zakonodajna besedila 85](#_Toc173145134)

**Zgodovina različic**

|  |  |  |
| --- | --- | --- |
| **Datum** | **Status različice** | **Opombe** |
| 26. marec 2024 | objavljeno |  |
|  |  |  |

# UVOD

## O tem dokumentu

Ta dokument je pripravljen za pomoč v zvezi z uredbo o spremljanju in poročanju, saj pojasnjuje njene zahteve na bolj poljuden način. **Napisan je kot samostojen dokument za regulirane subjekte v okviru ETS2 in običajno ni povezan z drugimi smernicami.** Za nekatera bolj specifična tehnična vprašanja pa so na voljo nadaljnje smernice,[[4]](#footnote-4) ki so sicer napisane zlasti za nepremične naprave ali operatorje zrakoplovov v okviru EU ETS za nepremične naprave ter letalstvo in pomorski promet (v nadaljnjem besedilu ETS1). V takih primerih je v teh smernicah v ustreznih oddelkih izrecno napotilo na te dodatne podatke, ki bi lahko bili pomembni za regulirane subjekte v okviru ETS2. Sveženj smernic je dopolnjen še z elektronskimi predlogami[[5]](#footnote-5) za informacije, ki jih morajo regulirani subjekti predložiti pristojnemu organu. Upoštevati je treba, da je samo uredba pravno zavezujoča.

V tem dokumentu so razložene zahteve iz uredbe o spremljanju in poročanju, ki veljajo za regulirane subjekte v okviru ETS2. Pripravljen je na podlagi podobnih smernic za nepremične naprave in operaterje zrakoplovov ter upošteva dragocene prispevke strokovne skupine za podnebne spremembe o izvajanju ETS2, neformalne tehnične delovne skupine za spremljanje, poročanje, preverjanje in akreditacije strokovnjakov držav članic, ustanovljene v okviru delovne skupine 3 Odbora za podnebne spremembe.

## Uporaba tega dokumenta

Kadar so v tem dokumentu navedene številke členov brez dodatnih pojasnil, se vedno nanašajo na uredbo o spremljanju in poročanju v njeni veljavni različici[[6]](#footnote-6). Kratice, napotila na zakonodajna besedila in povezave do drugih pomembnih dokumentov so na voljo v Prilogi.

Ta znak opozarja na pomembne napotke za regulirane subjekte, preveritelje in pristojne organe.

Ta znak opozarja na večje poenostavitve splošnih zahtev uredbe o spremljanju in poročanju.

Znak z žarnico označuje predstavitev najboljših praks.

Znak za orodja sporoča bralcu, da so na voljo dokumenti, predloge ali elektronska orodja iz drugih virov.

Znak za knjigo označuje primere za vsebine, obravnavane v sosednjem besedilu.

## Viri dodatnih informacij

Vse smernice in predloge, ki jih je Komisija pripravila na podlagi uredbe o spremljanju in poročanju ter uredbe o akreditaciji in preverjanju[[7]](#footnote-7), se lahko prenesejo s spletišča Komisije:



[**https://ec.europa.eu/clima/eu-action/eu-emissions-trading-system-eu-**](https://climate.ec.europa.eu/eu-action/eu-emissions-trading-system-eu-ets/monitoring-reporting-and-verification-eu-ets-emissions_en)[**ets/monitoring-reporting-and-verification-eu-ets-emissions\_en**](https://ec.europa.eu/clima/eu-action/eu-emissions-trading-system-eu-ets/monitoring-reporting-and-verification-eu-ets-emissions_en#tab-0-1)

Na voljo so naslednji **dokumenti**[[8]](#footnote-8) (dokumenti, ki niso pomembni za regulirane subjekte, so označeni s svetlo sivo, dokumenti, ki lahko vsebujejo elemente, pomembne tudi za regulirane subjekte, so označeni z zeleno):

* „Hitri vodniki“ kot uvod v spodaj navedene smernice. Za naslednje ciljne skupine so na voljo ločeni dokumenti:
  + [Upravljavci nepremičnih naprav;](https://ec.europa.eu/clima/system/files/2017-11/quick_guide_operators_en.pdf)
  + [Operaterji zrakoplovov;](https://ec.europa.eu/clima/system/files/2017-11/quick_guide_ao_en.pdf)
  + Regulirani subjekti v okviru ETS2 (načrtovano);
  + [Pristojni organi;](https://ec.europa.eu/clima/system/files/2017-11/quick_guide_ca_en.pdf)
  + [Preveritelji;](https://ec.europa.eu/clima/system/files/2017-11/quick_guide_verifiers_en.pdf)
  + [Nacionalni akreditacijski organi.](https://ec.europa.eu/clima/system/files/2017-11/quick_guide_nabs_en.pdf)
* Splošne smernice (ta dokument): „Uredba o spremljanju in poročanju

– Splošne smernice za regulirane subjekte v okviru ETS2“

* Smernice št. 1: „Uredba o spremljanju in poročanju – Splošne smernice za naprave“.
  + Vzorčni poenostavljeni načrt za spremljanje v skladu s členom 13 uredbe o spremljanju in poročanju.
* Smernice št. 2: „Uredba o spremljanju in poročanju – Splošne smernice za operatorje zrakoplovov“. V navedenem dokumentu so opisana načela in pristopi spremljanja uredbe o spremljanju in poročanju, ki se nanašajo na letalski sektor. Vključuje tudi smernice za ravnanje z biomaso v letalskem sektorju, tako da je samostojen dokument s smernicami za operaterje zrakoplovov.
* Smernice št. 3: „Vprašanja v zvezi z biomaso v EU ETS“. V navedenem dokumentu je obravnavana uporaba trajnostnih meril za biomaso ter zahteve iz členov 38 in 39 uredbe o spremljanju in poročanju. Dokument je namenjen upravljavcem naprav in zagotavlja osnovne informacije operaterjem zrakoplovov.
* Smernice št. 4: „Smernice o oceni negotovosti“. V dokumentu za naprave so navedene informacije o ocenjevanju negotovosti, ki se nanašajo na uporabljeno merilno opremo, kar upravljavcu pomaga ugotoviti, ali lahko izpolni posebne zahteve v zvezi s stopnjami.
  + Smernice št. 4a: „Vzorčna ocena negotovosti“. V dokumentu so nadaljnja navodila in primeri ocenjevanja negotovosti ter dokazovanja skladnosti z zahtevami v zvezi s stopnjami.
* Smernice št. 5: „Smernice za vzorčenje in analizo“. V dokumentu so obravnavana merila za uporabo neakreditiranih laboratorijev, priprava načrta vzorčenja in različna druga sorodna vprašanja v zvezi s spremljanjem emisij v sistemu EU ETS.
  + Smernice št. 5a: „Vzorčni načrt vzorčenja“. V dokumentu je predstavljen vzorčni načrt vzorčenja za nepremično napravo.
* Smernice št. 6: „Dejavnosti pretoka podatkov in nadzorni sistem“. V dokumentu so obravnavane možnosti za opis dejavnosti pretoka podatkov za spremljanje v sistemu EU ETS, ocena tveganja v okviru nadzornega sistema in primeri dejavnosti nadzora.
  + Smernice št. 6a: „Ocena tveganja in dejavnosti nadzora – primeri“. V dokumentu so nadaljnje smernice in primer ocene tveganja.
* Smernice št. 7: „Sistemi za neprekinjeno spremljanje emisij (CEMS)“. V dokumentu so navedene informacije o uporabi pristopov na podlagi meritev, pri katerih se emisije toplogrednih plinov merijo neposredno v odvodniku in tako upravljavcu pomagajo določiti, katero vrsto opreme mora uporabiti in ali lahko izpolni posebne zahteve v zvezi s stopnjami.
* Smernice št. 8: „Inšpekcijski pregled EU ETS“: Dokument je namenjen pristojnim organom in opisuje vlogo inšpekcijskih pregledov pristojnih organov pri krepitvi sistema MRVA v okviru EU ETS.

Komisija zagotavlja tudi naslednje **elektronske predloge**:

* Predloga št. 1: Načrt za spremljanje emisij nepremičnih naprav
* Predloga št. 2: Načrt za spremljanje emisij operatorjev zrakoplovov
* Predloga št. 3: Načrt za spremljanje podatkov o tonskih kilometrih operatorjev zrakoplovov
* Predloga št. 4: Letno poročilo o emisijah nepremičnih naprav
* Predloga št. 5: Letno poročilo o emisijah operatorjev zrakoplovov
* Predloga št. 6: Poročilo o podatkih o tonskih kilometrih operatorjev zrakoplovov
* Predloga št. 7: Poročilo o izboljšavah za nepremične naprave
* Predloga št. 8: Poročilo o izboljšavah za operatorje zrakoplovov
* Predloga za načrt spremljanja ETS2
* Predloga letnega poročila o emisijah ETS2 (načrtovano)

Na voljo so tudi naslednja **orodja**:

* orodje za določanje nerazumno visokih stroškov;
  + orodje za ocenjevanje negotovosti;
  + orodje za pogostost analiz;
  + orodje za oceno tveganja upravljavca.

Na voljo so naslednja **gradiva za usposabljanje** v okviru uredbe o spremljanju in poročanju:

* + Načrt smernic za spremljanje in poročanje
  + Ocena negotovosti
  + Nerazumno visoki stroški
  + Načrti vzorčenja
  + Podatkovne vrzeli
  + Medlaboratorijski primerjalni preskus

Poleg teh dokumentov v zvezi z uredbo o spremljanju in poročanju je na istem spletnem naslovu na voljo tudi poseben sklop **smernic v zvezi z uredbo o akreditaciji in preverjanju**.

**Vsa zakonodaja EU** je na voljo na spletni strani EUR-Lex: [**http://eur-lex.europa.eu/**](http://eur-lex.europa.eu/)

Najpomembnejša upoštevna zakonodaja je navedena v Prilogi k temu dokumentu.

Koristne smernice lahko zagotovijo tudi pristojni organi v **državah članicah** na svojih spletnih straneh. Regulirani subjekti bi morali spremljati, ali pristojni organ zagotavlja delavnice, pogosta vprašanja, službe za pomoč uporabnikom itd.

# „UPSTREAM“ SISTEM IN OBSEG UPORABE PRILOGE III

## Splošni vidiki

EU ETS se je začel izvajati leta 2005 z določitvijo cene ogljika nepremičnim napravam (elektrarne, jeklarne, cementarne itd.) za njihove neposredne letne emisije (tj. za subjekte, ki zgorevajo gorivo, imenovan „downstream“ sistem). Sčasoma se je področje uporabe razširilo na goriva, ki zgorevajo v letalstvu, v zadnjem času pa tudi v pomorskem prometu. Če bi EU ETS razširili še na druge sektorje z veliko porabo goriv, zlasti promet in zgradbe, bi bili za spremljanje in poročanje v okviru „downstream“ sistema EU ETS odgovorni posamezni lastniki avtomobilov, zgradb itd. Da bi se izognili velikemu upravnemu bremenu, ki bi nastalo, če bi obveznost poročanja naložili tem posameznikom, novi in ločeni ETS za cestni promet, zgradbe in dodatne sektorje (v nadaljevanju „ETS2“) prelaga regulacijo „navzgor“ na subjekte, ki sproščajo gorivo v porabo (tj. dajejo goriva na trg).

Da bi izkoristil obstoječo infrastrukturo za poročanje o vrstah in količinah obravnavanih goriv, si sistem ETS2 prizadeva za uskladitev z obstoječo infrastrukturo v okviru obdavčitve energije/režima trošarin za isto vrsto goriv. To je bilo določeno s prenosom direktive o obdavčitvi energije (Direktiva 2003/96/ES)[[9]](#footnote-9) in Direktive 2020/262/EU[[10]](#footnote-10) (v nadaljnjem besedilu: direktiva o trošarinah) v nacionalne zakonodaje. Povezave med temi tremi direktivami (glej prikaz na [sliki 1](#_bookmark6)) se nanašajo na naslednje elemente:

* Opredelitev **reguliranih subjektov ETS2**, da se zagotovi, da ni vrzeli ali podvajanja: ta vidik je pomemben za države članice (ne za regulirane subjekte) in je opisan v poglavju [8.](#_bookmark85)
* Opredelitev **vrst goriv**, ki spadajo v področje uporabe ETS2: upoštevne vrste goriv so opredeljene v členu 3(af) Direktive 2003/87/ES, v nadaljnjem besedilu ETS direktiva.[[11]](#footnote-11) ( oddelek [2.2](#_bookmark7)).
* Opredelitev **dogodka, s katerim nastane** obveznost poročanja v okviru ETS2: dosežena je z opredelitvijo „sprostitve v porabo“ v členu 3(ag)[[12]](#footnote-12) ETS direktive, ki se sklicuje na opredelitve iz člena 6(3) direktive o trošarinah.

Ugotavljanje količin, ki so sproščene v porabo in zgorevajo v sektorjih, navedenih v Prilogi III k ETS direktivi, ter njihovo razlikovanje od drugih sektorjev končnih porabnikov obsega naslednja dva vidika:

* + **Kategorizacijo končnih porabnikov[[13]](#footnote-13)** v ustrezne kategorije iz Priloge III k ETS direktivi: oblika kategorije, ki se uporablja za sektorsko razlikovanje, je enotna oblika poročanja (CRF), ki se uporablja za pripravo nacionalnih evidenc toplogrednih plinov v skladu s smernicami IPCC ( oddelek [5.4.1](#_bookmark36)).
  + **Vrste metod**, ki se lahko uporabijo za dokazovanje, da so količine goriva dobavljene sektorju A in ne sektorju B: to je osrednji element metodologije spremljanja v okviru ETS2 ( poglavje [5](#_bookmark26)), določitev tako imenovanega „faktorja obsega“, ki je podrobno opisan v nadaljevanju v oddelku [5.4.2.](#_bookmark38)

**Členi 5, 7, 8, od 14 do 19**

primeri diferenciacije, znižanj in oprostitev

**Člen 2**

energenti

**Člen (5)+6**

obdavčljivi dogodek itd.

**Člen 6(3)**

sprostitev v porabo

**Člen 7** zavezanec za plačilo trošarine

**Člen 11+12**

oprostitev (potrdilo)

Izrecno sklicevanje v direktivi EU o ETS

Izrecno sklicevanje v direktivi EU o ETS

**Člen 21(5), četrti pododstavek**

podjetja za dostavo premoga, koksa in lignita

**Člen 3(11)**

trošarinsko skladišče

**Člen 2(3)**

„namenjeni za uporabo, ponujeni naprodaj ali uporabljeni kot …“

*Slika 1: Povezava med ETS direktivo, direktivo o obdavčitvi energije in direktivo o trošarinah na področju ETS2*

**Člen 3(af)**

gorivo

**Člen 3(ae)**

regulirani subjekt

**Člen 3(ag)** sprostitev v porabo

**Člen 2(1)**

energenti

**Člen 21(5) prvi pododstavek** zemeljski plin

**Direktiva o obdavčitvi energije**

**Direktiva o trošarini**

**Člen 1**

trošarinsko blago = energenti

**Direktiva EU o ETS**

## Vrste goriv, vključenih v ETS2

V členu 3(af)[[14]](#footnote-14) ETS direktive je opredeljen obseg goriv, vključenih v ETS2, ki so v bistvu vsa ustrezna komercialna goriva in drugi energenti, navedeni v členu 2(1) direktive o obdavčitvi energije z oznakami kombinirane nomenklature (KN). Natančneje, zajeta so naslednja goriva:

* **goriva, našteta v preglednicah A in C** direktive o obdavčitvi energije: (ne)osvinčeni bencin, plinsko olje, kerozin, utekočinjeni naftni plin, zemeljski plin, težko kurilno olje, premog in koks;
* **vsi drugi izdelki,** namenjeni za uporabo, ponujeni naprodaj ali uporabljeni kot pogonsko gorivo ali gorivo za ogrevanje, kot je navedeno v členu 2(3) direktive o obdavčitvi energije. Sem spadajo tudi aditivi k pogonskim gorivom, nekatera goriva na biološki osnovi in vsi drugi ogljikovodiki za ogrevanje, razen šote.

To pomeni, da so trenutno iz ETS2 okvirno izključene naslednje vrste goriv (tj. niso navedene v preglednicah A in C ali na seznamu vključenih oznak KN):

* šota;
* odpadki, ki se uporabljajo kot gorivo (nevarni ali komunalni odpadki, ki se uporabljajo kot gorivo, ki so izrecno izključeni s področja uporabe ETS2 v Prilogi III k ETS direktivi);
* goriva, pridobljena iz odpadkov (ki se večinoma uporabljajo v napravah, vključenih v ETS1);
* trdna biomasa (npr. goriva na osnovi lesa);
* lesno oglje.

# CIKLUS SKLADNOSTI Z ETS2

## Pomen MRV v EU ETS

Spremljanje, poročanje in preverjanje (MRV) emisij so ključni za verodostojnost vsakega sistema trgovanja z emisijami. Brez MRV bi bilo izpolnjevanje zahtev nepregledno in bi ga bilo veliko težje spremljati, izvrševanje pa bi bilo ogroženo. To velja tudi za ETS2. Celovit, dosleden, natančen in pregleden sistem spremljanja, poročanja in preverjanja ustvarja zaupanje v trgovanje z emisijami. Le tako je mogoče zagotoviti, da regulirani subjekti izpolnijo svojo obveznost predaje zadostnega števila emisijskih kuponov.

Ta ugotovitev temelji na dvojni naravi sistema ETS2. Po eni strani gre za tržni instrument. Omogočil je razvoj pomembnega trga, na katerem želijo udeleženci trga poznati denarno vrednost emisijskih kuponov, s katerimi trgujejo, in jih morajo predati. Po drugi strani pa je instrument za doseganje koristi za okolje. V nasprotju z drugo okoljsko zakonodajo tega cilja ne bodo dosegli posamezniki, temveč ga bo morala doseči celotna skupina udeležencev ETS2 skupaj. Za to je potrebna precejšnja stopnja pravičnosti med udeleženci, ki jo zagotavlja zanesljiv sistem MRV. Dejavnosti pristojnih organov na področju nadzora pomembno prispevajo k zagotavljanju, da se cilj, določen z zgornjo mejo, doseže, kar pomeni, da se v praksi doseže pričakovano zmanjšanje emisij. Zato so pristojni organi skupaj z akreditacijskimi organi odgovorni za zaščito celovitosti ETS2 z nadzorom učinkovitega in zanesljivega delovanja sistema MRV.

Udeleženci na trgu ogljika in pristojni organi morajo imeti zagotovilo, da je ena tona izpuščenega ekvivalenta CO2 enakovredna eni poročani toni (za namen enega emisijskega kupona, ki ga je treba predati). To načelo je znano že od začetka izvajanja sistema EU za trgovanje z emisijami kot pregovorna predpostavka: **„Ena tona mora biti ena tona!“**

Da bi to zagotovili na trden, pregleden, preverljiv in hkrati stroškovno učinkovit način, ETS direktiva zagotavlja trdno podlago za dober sistem spremljanja, poročanja in preverjanja. Ta je dosežen s členoma 14 in 15 v povezavi s prilogama IV in V direktive EU o ETS.[[15]](#footnote-15) Komisija je na podlagi člena 14 sprejela uredbo o spremljanju in poročanju, ki je bila večkrat spremenjena in dopolnjena.

Komisija in države članice so vedno priznavale, da je treba zapleteno in tehnično zakonodajo, kakršna je uredba o spremljanju in poročanju, podpreti z dodatnimi smernicami, da bi zagotovili usklajeno izvajanje v vseh državah članicah, in če je le mogoče, s pragmatičnimi in dogovorjenimi pristopi omogočili gladko doseganje skladnosti.

Sprejeta je bila tudi uredba o preverjanju in akreditaciji preveriteljev (uredba o akreditaciji in preverjanju[[16]](#footnote-16)), za katero je Komisija pripravila poseben sklop smernic (posebne smernice za preveritelje bodo objavljene pozneje).

## Pregled cikla skladnosti

Letni postopek spremljanja, poročanja, preverjanja emisij, predaje emisijskih kuponov in postopek pristojnega organa za sprejemanje poročil o emisijah se pogosto imenuje „cikel skladnosti“. Glavni elementi tega cikla so prikazani na [sliki 2](#_bookmark11).

Na desni strani je „glavni cikel“: regulirani subjekt vse leto spremlja svoje emisije. Po koncu koledarskega leta mora (v štirih mesecih[[17]](#footnote-17)) pripraviti svoje letno poročilo o emisijah, zaprositi za preverjanje[[18]](#footnote-18) in predložiti preverjeno poročilo pristojnemu organu. Preverjene emisije se morajo ujemati s predajo emisijskih kuponov v sistemu registra[[19]](#footnote-19) od leta 2028 (tj. za emisije v letu 2027). Na tem mestu načelo „ena tona mora biti ena tona“ postane načelo „ena tona mora biti en emisijski kupon“, kar pomeni, da je zdaj tržna vrednost emisijskega kupona povezana s stroški izpolnjevanja okoljskega cilja ETS2. Sledi spremljanje, kot je prikazano na sliki. Natančneje, spremljanje se nadaljuje brez prekinitve ob koncu leta iz enega cikla v drugega.

Postopek spremljanja potrebuje trdno podlago. Pridobljeni podatki morajo biti dovolj zanesljivi, da se ustvari zaupanje v zanesljivost sistema ETS2, vključno s pravičnostjo obveznosti predaje, in morajo biti dosledni skozi leta. Zato mora regulirani subjekt zagotoviti, da je njegova metodologija spremljanja pisno dokumentirana in da je ni mogoče samovoljno spreminjati. V primeru ETS2 se ta pisna metodologija imenuje načrt za spremljanje reguliranega subjekta (glej [sliko](#_bookmark11) [2](#_bookmark11)). Je del dovoljenja[[20]](#footnote-20), ki ga mora za emisije toplogrednih plinov imeti vsak reguliran subjekt v ETS2.

Na [sliki 2](#_bookmark11) je tudi prikazano, da mora načrt za spremljanje, čeprav je specifičen za posamezni regulirani subjekt, upoštevati zahteve veljavne zakonodaje na ravni EU, zlasti uredbe o spremljanju in poročanju. MRV tako v okviru sistema EU ETS zagotavlja spoštovanje strogih pravil na ravni EU, ki zagotavljajo zanesljivost ter preprečujejo samovoljne in nepotrebne poenostavitve, hkrati pa omogoča dovolj prožnosti glede na okoliščine posameznih reguliranih subjektov.



Načrt za spremljanje (za posamezne subjekte)

Celoletno spremljanje

Predlogi za

izboljšave

Letno poročilo

Preverjanje

Akreditacija in

nadzor

Akreditacijski organ

Pristojni organ

Zakonodaja o spremljanju in poročanju

Poročilo o izboljšanju kakovosti

Izdaja dovoljenja

Izmenjava

informacij

Pregledi

skladnosti

Predaja

pravic

Zakonodaja o akreditaciji in preverjanju

Slika: Vir: Umweltbundesamt

*Slika 2: Načelo cikla skladnosti z ETS2*

Na [sliki 2](#_bookmark11) so prikazane tudi nekatere ključne odgovornosti pristojnega organa. Pristojni organ mora nadzorovati, ali regulirani subjekti izpolnjujejo svoje obveznosti. V prvem koraku mora pristojni organ odobriti vsak načrt za spremljanje, preden se začne uporabljati. To pomeni, da pregleda, ali je načrt za spremljanje, ki ga pripravi regulirani subjekt, skladen z zahtevami iz uredbe o spremljanju in poročanju. Če regulirani subjekt uporablja nekatere poenostavljene pristope, dovoljene v uredbi o spremljanju in poročanju, mora to utemeljiti, na primer na podlagi tehnične izvedljivosti ali nerazumno visokih stroškov, če drugače ni mogoče doseči zahtevanih višjih stopenj (glej v nadaljevanju oddelek [5.2](#_bookmark29)).

Pristojni organ je odgovoren tudi za pregledovanje letnih poročil o emisijah. To preverjanje obsega kontrole že preverjenih poročil na kraju samem in navzkrižna preverjanja s podatki, vnesenimi v preglednico preverjenih emisij v registru[[21]](#footnote-21), ter preverjanje, ali je bilo predanih dovolj emisijskih kuponov.

Cikel skladnosti je poleg tega zastavljen širše. Kot je videti na [sliki 2](#_bookmark11), obstaja še drugi cikel. To je redni pregled načrta za spremljanje, za katerega lahko poročilo o preverjanju zagotovi dragocene podatke. Regulirani subjekt si mora poleg tega nenehno prizadevati za nadaljnje izboljšanje metodologije spremljanja.

## Pomen načrta za spremljanje

Iz prejšnjega poglavja je razvidno, da je odobreni načrt za spremljanje najpomembnejši dokument za vsak regulirani subjekt, ki sodeluje v sistemu ETS2. Uporablja se kot priročnik za naloge reguliranega subjekta, podobno kot recept za kuharja ali priročnik za vodenje certificiranega sistema upravljanja kakovosti. Zato mora biti napisan tako, da lahko vsi, zlasti novo osebje, takoj razumejo postopek in sledijo navodilom. Omogočati mora tudi, da se pristojni organ hitro seznani z dejavnostmi spremljanja, k ijih izvaja regulirani subjekt. Načrt za spremljanje je tudi *„merilo*“ za preveritelja, ki glede na ta načrt presoja poročilo o emisijah regulirane subjekta.

Tipični elementi načrta za spremljanje vključujejo naslednje dejavnosti reguliranega subjekta (uporaba je odvisna od okoliščin posameznega reguliranega subjekta):

* zbiranje podatkov (podatki o meritvah, računi itd.);
* vzorčenje materialov in goriv;
* laboratorijske analize goriv in materialov;
* vzdrževanje in kalibracija merilnih naprav;
* opis izračunov, formul in programske opreme, ki se uporablja;
* opis metod za ugotavljanje kategorij CRF končnih porabnikov;
* dejavnosti nadzora za zagotavljanje potrjevanja in kakovosti obdelanih in poročanih podatkov (npr. načelo štirih oči pri zbiranju podatkov);
* arhiviranje podatkov (vključno z zaščito pred manipulacijo in uničenjem);
* redno ugotavljanje možnosti za izboljšave.

Načrti za spremljanje morajo biti skrbno pripravljeni ( poglavje [6](#_bookmark53)), tako da je upravno breme čim manjše, hkrati pa morajo biti dovolj jasni za primere, ko izkušeno osebje reguliranega subjekta ni na voljo[[22]](#footnote-22). Ker mora načrt za spremljanje odobriti pristojni organ, so spremembe tega načrta seveda dovoljene le s soglasjem pristojnega organa. Pri tem delu je bilo z uredbo o spremljanju in poročanju upravno breme zmanjšano, saj sta dovoljena dva pristopa, ki ju je treba upoštevati pri pripravi osnutka načrta za spremljanje:

* odobritev pristojnega organa se zahteva samo za „bistvene“ spremembe, „nebistvene spremembe“ pa je treba samo sporočiti (člen 75b(3) uredbe o spremljanju in poročanju, glej oddelek [6.8](#_bookmark79));
* dejavnosti spremljanja, ki niso ključne v vseh podrobnostih in ki se zaradi svoje narave po potrebi pogosto spreminjajo, se lahko vključijo v „pisne postopke“, ki so omenjeni in na kratko opisani v načrtu za spremljanje, njihove podrobnosti pa se ne štejejo za del odobrenega načrta za spremljanje. Razmerje med načrtom za spremljanje in pisnimi postopki je podrobneje opisano v oddelku [6.6.](#_bookmark74)

Ker je načrt za spremljanje zelo pomemben, Komisija zanj zagotovi predloge. Nekatere države članice so morda pripravile prilagojene predloge, ki temeljijo na predlogah Komisije, druge države članice pa uporabljajo poseben (običajno spletni) elektronski sistem poročanja (ki mora prav tako izpolnjevati minimalne zahteve Komisije). Pred pripravo načrta za spremljanje bi torej morali regulirani subjekti preveriti spletno stran pristojnega organa ali ga neposredno kontaktirati,da preverijo specifične zahteve za predložitev načrta za spremljanje v svoji državi članici. Posebne zahteve so lahko določene tudi v nacionalni zakonodaji.

## Mejniki in roki

### Letni cikel skladnosti

Cikel skladnosti ETS2 temelji na zahtevi, da se spremljanje vedno nanaša na koledarsko leto,[[23]](#footnote-23) kot je prikazano v [Preglednici 1.](#_bookmark15) Regulirani subjekti morajo v štirih mesecih po koncu leta dokončati svoja poročila o emisijah in jih dati preveriti akreditiranemu preveritelju v skladu z uredbo o akreditaciji in preverjanju. Nato morajo regulirani subjekti vsako leto do 31. maja predati ustrezno količino emisijskih kuponov. V skladu z nacionalno zakonodajo lahko pristojni organ opravi pregled (na kraju samem) prejetih poročil in določi konzervativno oceno emisij, če regulirani subjekt ne predloži poročila o emisijah ali če je bilo poročilo predloženo, vendar ni pripravljeno v skladu z uredbo o spremljanju in poročanju ali ni preverjeno kot zadovoljivo v skladu z uredbo o akreditaciji in preverjanju (člen 75r(1) uredbe o spremljanju in poročanju). Če pristojni organ v predloženem poročilu ugotovi kakršno koli napako, se lahko od subjekta v okviru ETS2 zahteva, da popravi preverjeni podatek o emisijah (nato je treba poročilo ponovno preveriti).[[24]](#footnote-24) Za take popravke v zakonodaji EU ni določen rok. Lahko pa so določene zahteve v nacionalni zakonodaji.

 *Preglednica 1:* *Skupni časovni okvir letnega cikla skladnosti z ETS2 za emisije v letu N.*

|  |  |  |
| --- | --- | --- |
| **Kdaj?** | **Kdo?** | **Kaj?** |
| Do 31. avgusta 2024[[25]](#footnote-25) | Regulirani subjekt | Predloži načrt za spremljanje pristojnemu organu v odobritev in odpre račun v registru.[[26]](#footnote-26) |
| Pred 1. januarjem 2025 | Pristojni organ | Odobri načrt za spremljanje in izda dovoljenje za emisije toplogrednih plinov. |
| 30. april 2025 | Regulirani subjekt | Predloži nepreverjeno poročilo o preteklih emisijah (2024)[[27]](#footnote-27) |
| 1. januar N[[28]](#footnote-28) |  | Začetek obdobja spremljanja |
| 31. december N |  | Konec obdobja spremljanja |

|  |  |  |
| --- | --- | --- |
| **Kdaj?** | **Kdo?** | **Kaj?** |
| Do 30. aprila[[29]](#footnote-29) N+1 | Preveritelj | Zaključi preverjanje in reguliranemu subjektu pošlje poročilo o preverjanju. |
| Do 30. aprila[[30]](#footnote-30) N+1 | Regulirani subjekt | Pristojnemu organu predloži *preverjeno* letno poročilo o emisijah. |
| Do 30. aprila N+1 | Regulirani subjekt/preveritelj[[31]](#footnote-31) | Vnese preverjene podatke o emisijah v preglednico preverjenih emisij v registru. |
| Do 30. aprila N+1 | Regulirani subjekt | Od leta 2028 poroča o povprečnem deležu stroškov ogljika, ki jih je prenesel na porabnike v letu N. Komisija bo sprejela izvedbene akte glede zahtev teh poročil (člen 30f(3)). |
| April – maj N+1 | Pristojni organ | V skladu z nacionalno zakonodajo so možni pregledi predloženih letnih poročil o emisijah na kraju samem. Če je primerno, zahteva, da regulirani subjekt vnese popravke. |
| Do 31. maja N+1 | Regulirani subjekt | Preda emisijske kupone (količino, ki ustreza preverjenim letnim emisijam) v registru. |
| Do 31. julija N+1[[32]](#footnote-32) | Regulirani subjekt | Če je primerno, predloži pristojnemu organu poročilo o možnih izboljšavah načrta za spremljanje.[[33]](#footnote-33) |
| (Rok ni določen) | Pristojni organ | Izvede nadaljnje preglede predloženih letnih poročil o emisijah, če se šteje, da je to potrebno, ali če se to zahteva v skladu z nacionalno zakonodajo; zahteva spremembe podatkov o emisijah in po potrebi predajo dodatnih emisijskih kuponov (v skladu z zakonodajo države članice). |

### Priprava na ETS2

Da bi cikel skladnosti deloval, mora pristojni organ pred začetkom obdobja spremljanja za ETS2, ki se začne 1. januarja 2025, odobriti načrte za spremljanje vseh reguliranih subjektov. Glede na izkušnje iz prejšnjih faz v ETS1 lahko ta postopek odobritve traja več mesecev in mora biti dobro pripravljen. Predvidevajo se razmeroma dolgi roki: prvič, regulirani subjekt lahko za pripravo načrta za spremljanje porabi več mesecev, odvisno od zahtevnosti njegovih dejavnosti in zlasti strukture trga, ko poskuša opredeliti sektorje končnih porabnikov. Ker tudi pristojni organ potrebuje nekaj tednov ali mesecev za oceno vseh predloženih načrtov za spremljanje (odvisno od trenutne delovne obremenitve) in ker regulirani subjekti nato potrebujejo nekaj tednov za dokončno izvedbo novega odobrenega načrta za spremljanje, se v uredbi o spremljanju in poročanju zahteva, da regulirani subjekti predložijo svoje načrte za spremljanje v odobritev najpozneje štiri mesece pred začetkom spremljanja (tj. do konca avgusta 2024).[[34]](#footnote-34)






Vzoren primer časovnice za začetek novega ETS2 je prikazan v [preglednici 2.](#_bookmark18)

*Preglednica 2: Vzoren primer časovnice za pripravo cikla skladnosti za začetek ETS2. Opozoriti je treba, da se roki v posameznih državah članicah lahko precej razlikujejo.*

|  |  |  |
| --- | --- | --- |
| **Kdaj?** | **Kdo?** | **Kaj?** |
| Marec – avgust 2024 | Regulirani subjekt | Pripravi načrt za spremljanje. |
| najpozneje do konca avgusta 2024 | Regulirani subjekt | Pristojnemu organu predloži načrt za spremljanje (rok določi pristojni organ). |
| avgust–december 2024 | Pristojni organ | Preveri in odobri načrte za spremljanje. |
| oktober–december 2024 | Regulirani subjekt | Pripravi se na izvajanje odobrenega načrta za spremljanje. |
| 1. januar 2025 | Regulirani subjekt | Pristojnemu organu predloži letno poročilo o preteklih emisijah (podatki za leto 2024), tj. prvo letno poročilo o emisijah, ki ne rabi biti preverjeno s strani preveritelja |
| 30. april 2025 | Regulirani subjekt | Predloži prvo s strani preveritelja preverjeno letno poročilo (podatki za leto 2025). |
| 30. april 2026 | Regulirani subjekt | Predloži prvo preverjeno poročilo za leto poročanja 2025. |
| 1. januar 2027 |  | Začetek trgovanja v okviru ETS2. |

## Vloge in odgovornosti

Različne odgovornosti reguliranih subjektov, preveriteljev in pristojnih organov so prikazane na [sliki 3](#_bookmark21) ter upoštevajo dejavnosti iz prejšnjih oddelkov. Zaradi celovitosti je vključen tudi akreditacijski organ. Na sliki je jasno prikazana visoka stopnja nadzora, vgrajena v sistem spremljanja, poročanja in preverjanja. Spremljanje in poročanje je glavna naloga reguliranih subjektov (ki so odgovorni tudi, da najamejo preveritelja in mu zagotovijo vse ustrezne informacije). Pristojni organ odobri načrte za spremljanje, prejema in preverja poročila o emisijah, je odgovoren za inšpekcijske preglede in lahko popravi preverjene podatke o emisijah, če odkrije napake. Tako ima pristojni organ nadzor nad končnim rezultatom. Preveritelj je odgovoren akreditacijskemu organu[[35]](#footnote-35). Opozoriti je treba, da morajo države članice v skladu s členom 66 uredbe o akreditaciji in preverjanju tudi spremljati delovanje svojih nacionalnih akreditacijskih organov in tako v celoti zagotoviti celovitost sistema spremljanja, poročanja in preverjanja ter akreditacije v okviru ETS2.



**ETS1**

**(naprava)**

**ETS2**

**regulirani subjekt**

**Pristojni organ**

**Preveritelj**

**Nacionalni akreditacijski organ**

**Leto N-1**

**Leto +1**

**1. januar leto N**

**Izvajanje Inšpekcijski pregledi in**

**spremljanja izvrševanje**

**Postopek akreditacije**

**31. december leto N**

**31. marec leto N+1**

**Predložitev potrjenega poročila o emisijah**

**Priprava letnega poročila o emisijah**

**Preveritev poročila o emisijah**

**Nadzor**

**30. april leto N+1**

**Potrditev porabljenih količin goriva**

**Predložitev potrjenega poročila o emisijah**

**Izvajanje pregledov na kraju samem**

**31. maj leto N+1**

**Predaja pravic**

**Sprejem poročila ali določitev emisij**

**31. julij leto N+1**

**Ukrepi za izboljšanje**

Slika:

**Odprtje računa v registru**

**Prošnja za akreditacijo**

**Odprtje računa v registru**

**Priprava načrta za spremljanje**

**Pregled in odobritev načrta za spremljanje/izdaja dovoljenja za emisije toplogrednih plinov**

***Cikel skladnosti v okviru ETS2, ki se ponovi vsako leto***

**Vzdrževanje akreditacije**

*Slika 3:* *Pregled odgovornosti glavnih udeležencev v ETS2. V zvezi z akreditacijskim organom glej tudi opombo* [*35.*](#_bookmark20)

# KONCEPTI IN PRISTOPI

V tem poglavju so pojasnjeni najpomembnejši izrazi in koncepti, ki so potrebni za razvoj načrta za spremljanje.

## Temeljna načela

V členih od 5 do 9 uredbe o spremljanju in poročanju[[36]](#footnote-36) so opisana vodilna načela, ki jih morajo upoštevati regulirani subjekti pri izpolnjevanju svojih obveznosti. To so:

1. **Popolnost** (člen 5): Bistvo načel spremljanja v okviru EU ETS je popolnost tokov goriva. Da se zagotovi popolnost spremljanih emisij, mora regulirani subjekt upoštevati naslednje:
   * V členu 5 uredbe o spremljanju in poročanju je določeno, da morajo biti vključene vse emisije, povezane z vsemi tokovi goriva ( oddelek [4.2](#_bookmark25)), če spadajo v izgorevanje v sektorjih, navedenih v Prilogi III ETS direktive, ali če so vključene v ETS2 z enostransko razširitvijo v državi članici v skladu s členom 30j direktive EU o ETS (v nadaljnjem besedilu: prostovoljna vključitev).
   * Za popolnost sistemskih omejitev glej „imenovanje reguliranih subjektov v okviru ETS2“ v oddelku [8](#_bookmark85) in „vrste vključenih goriv“ v oddelku [2.2](#_bookmark7).
2. **Skladnost in primerljivost** (člen 6(1)): Časovna serija[[37]](#footnote-37) podatkov mora biti dosledna skozi leta. Prepovedane so samovoljne spremembe metodologije spremljanja. Zato mora bistvene spremembe načrta za spremljanje odobriti pristojni organ. Ker so za vse regulirane subjekte opredeljeni enaki pristopi spremljanja, so tudi ustvarjeni podatki primerljivi med reguliranimi subjekti; čeprav se od reguliranih subjektov glede na njihove okoliščine lahko zahteva, da uporabljajo različne metode v skladu s sistemom stopenj ( oddelek [5.2](#_bookmark29)).
3. **Preglednost** (člen 6(2)): Zbiranje, priprava in izračunavanje podatkov se mora v celoti izvajati pregledno. To pomeni, da je treba podatke, metode za njihovo pridobivanje, obdelavo in poročanje (z drugimi besedami: celoten tok podatkov) pregledno dokumentirati, vse pomembne informacije pa varno shraniti in hraniti ter pooblaščenim tretjim osebam omogočati zadosten dostop. Dostop do teh podatkov morata imeti zlasti preveritelj in pristojni organ.

Omeniti je treba, da je preglednost v interesu reguliranega subjekta, ker olajša prenos odgovornosti med obstoječim in novim osebjem ter zmanjšuje verjetnost napak in opustitev. S tem se zmanjša tveganje prevelike ali premajhne predaje emisijskih kuponov in kazni. Brez preglednosti so dejavnosti preverjanja težje in dolgotrajnejše, zato so za regulirani subjekt tudi dražje.

Poleg tega je v členu 67 uredbe o spremljanju in poročanju[[38]](#footnote-38) določeno, da je treba podatke hraniti 10 let[[39]](#footnote-39) od predložitve preverjenega poročila. Minimalni podatki, ki jih je treba hraniti, so našteti v Prilogi IX uredbe o spremljanju in poročanju.

1. **Točnost** (člen 7) Regulirani subjekti morajo poskrbeti, da so podatki točni, tj. da niso sistematično ali zavestno netočni. Zagotoviti morajo potrebno skrbnost in si prizadevati za največjo dosegljivo točnost. Kot je razvidno iz naslednje točke, se „največja dosegljiva točnostt“ lahko razume tako, da je to tehnično izvedljivo in „ne povzroča nerazumno visokih stroškov“.
2. **Celovitost metodologije in poročila o emisijah** (člen 8): To načelo je v samem jedru vsakega sistema spremljanja, poročanja in preverjanja. V uredbi o spremljanju in poročanju je izrecno navedeno, dodani pa so mu tudi nekateri elementi, potrebni za dobro spremljanje:
   * Metodologija spremljanja in upravljanje podatkov morata preveritelju omogočiti „zadostno zanesljivost[[40]](#footnote-40)“ poročila o emisijah, kar pomeni, da spremljanje lahko prestane precej intenziven preskus.
   * Podatki ne vsebujejo bistvenih napačnih navedb[[41]](#footnote-41) in se izogibajo pristranskosti.
   * Podatki zagotavljajo verodostojno in uravnoteženo upoštevanje emisij reguliranega subjekta.
   * Pri prizadevanju za večjo točnost lahko regulirani subjekti uravnotežijo koristi z dodatnimi stroški. Prizadevajo si za „največjo dosegljivo točnost, razen če je to tehnično neizvedljivo ali bi povzročilo nerazumno visoke stroške“.
3. **Stalno izboljšanje** (člen 9): Poleg zahteve iz člena 75q, v skladu s katero mora regulirani subjekt redno predložiti poročila o možnostih izboljšav, npr. za doseganje višjih stopenj, je to načelo tudi podlaga za dolžnost reguliranega subjekta, da se odzove na preveriteljeva priporočila (glej tudi [sliko 2](#_bookmark11) na strani [14](#_bookmark11)).

## Tokovi goriv

**Tokovi goriv[[42]](#footnote-42)**: Ta izraz se nanaša na vse vrste goriv, ki jih regulirani subjekt sprosti v porabo in za katere je treba na podlagi pristopa, temelječega na izračunih, spremljati emisije, povezane s končno porabo (tj. z izgorevanjem in ne za druge namene, kot je neenergetska raba) ( poglavje [5](#_bookmark26)). Vendar pa so v opredelitvi nekatere zahteve glede tega, kako razdeliti ustrezne vrste goriv v tokove goriva, ter nadaljnji praktični vidiki. Slednji obsegajo „faktor obsega“ ( oddelek [5.4](#_bookmark35)) in vrste končnih porabnikov ( oddelek [5.4.1](#_bookmark36)), ki tudi igrajo vlogo pri razdelitvi skupne količine goriva, sproščenega v porabo, v „tokove goriva“. Taka razdelitev je podrobneje obravnavana v oddelku [6.3.3.](#_bookmark64)

**Komercialna standardna goriva[[43]](#footnote-43)**: Ta izraz se nanaša na vrste goriv, ki so mednarodno standardizirana in katerih neto kalorična vrednost se zato v vseh državah razlikuje le v majhnih intervalih. Vključena so najpomembnejša goriva za cestni promet, kot sta plinsko olje (dizelsko gorivo) ali bencin (motorni bencin)[[44]](#footnote-44). Za te vrste goriv so zahteve za spremljanje v uredbi o spremljanju in poročanju veliko preprostejše ( oddelek [6.2](#_bookmark58)).

**Goriva, ki izpolnjujejo merila, enakovredna komercialnim standardnim gorivom[[45]](#footnote-45)**: Ta izraz se nanaša na goriva, ki imajo podobne lastnosti kot komercialna standardna goriva, vendar le na ravni držav članic ali na regionalni ravni. Če so ti pogoji izpolnjeni, so zahteve za spremljanje enako poenostavljene kot za komercialna standardna goriva ( oddelek 6.2).

Dodatna navodila za dokazovanje enakovrednosti goriv s komercialnimi standardnimi gorivi za podobna merila za ETS1, kot je določeno v členu 31(4), so v Pogostih vprašanjih 10.9 Smernic 1 (dokument FAQ 10.9).

# METODOLOGIJA SPREMLJANJA

## Pristop na podlagi izračunov

Regulirani subjekti morajo določiti emisije, povezane z izgorevanjem goriv, sproščenih v porabo, z uporabo pristopa, ki temelji na izračunih.

Načelo te metode je izračun emisij tako, da se za vsak tok goriva količina sproščenega goriva po potrebi pomnoži z ustreznim faktorjem za pretvorbo enote, ustreznim faktorjem obsega in ustreznim faktorjem emisij. To je prikazano na [sliki 4](#_bookmark28).

**Letne emisije**

**Podatki o dejavnosti**

**=**

**t CO2**

**t\***



**Faktor emisije**



**t CO2 / t\***

\* lahko se nanaša tudi na druge enote namesto tone (npr. TJ ali Nm³), če je zagotovljena skladnost med podatki o dejavnosti in faktorjem emisije.

**Faktor obsega**

  

**Fosilna frakcija**

**%**

Merila iz direktive o energiji iz obnovljivih virov (2018/2001/EU)

**Faktor za pretvorbo enote**

**t\* / X**

**Količina sproščenega goriva**

**X = t, m³, GWh …**

**Predhodni faktor emisije**

**t CO2 / t\***

**[ – ]**

Ločevanje končnih porabnikov

|  |  |  |
| --- | --- | --- |
| **B (1A4a&b)** | **Energija (1A1)\*\*** | Drugi končni porabniki |

|  |  |  |
| --- | --- | --- |
| **RT (1A3b)\*\*\*** | **Ind (1A2)\*\*** | Naprave, vključene v EU ETS |

Zajeto v področje uporabe Priloge III Zunaj področja uporabe Priloge III

\*\*Energetske dejavnosti (1A1) ter predelovalne dejavnosti in gradbeništvo (1A2), vključno z napravami ali enotami, izključenimi v skladu s členom 27a EU ETS-D, razen drugih naprav EU ETS

\*\*\*Cestni promet (1A3b), razen uporabe kmetijskih vozil na asfaltiranih cestah

*Slika 4:* *Metodologija na podlagi izračuna za določitev emisij*

















|  |  |
| --- | --- |
| **Parameter** | **Opis** |
| Količine sproščenega goriva | To je količina goriva, sproščenega v porabo ( oddelek [5.3)](#_bookmark31), običajno izražena v t, Nm³, litrih ali kot energijska vsebnost TJ ali GWh. Kjer je primerno, to ustreza skupni količini goriva za vsak tok goriva, ki se sprosti prek trošarinske točke. |
| Faktor obsega | To je brezdimenzijski faktor med 0 (vse sproščeno gorivo, porabljeno zunaj sektorjev iz Priloge III k ETS direktivi) in 1 (vse gorivo, sproščeno za porabo v sektorjih iz Priloge III k ETS direktivi). Določitev tega faktorja zahteva možnost opredelitve ustrezne kategorije končnih porabnikov glede na to, ali so zajeti v Prilogo III ( oddelek [5.4)](#_bookmark35). |
| Faktor za pretvorbo enote | Če je primerno, se uporablja za pretvorbo količine goriva v enote ( oddelek [5.6.1](#_bookmark48)), združljive s (predhodnim) faktorjem emisij. Če so na primer količine goriva izražene v t ali Nm³, je to lahko neto kalorična vrednost (NCV) z ustreznim EF, izraženim kot t CO2/TJ. |

|  |  |
| --- | --- |
| Predhodni faktor emisije (EF) | Ta faktor je običajno izražen kot t CO2/t, t CO2/liter ali t CO2/TJ in pretvarja količine ali vsebnost energije v gorivih, sproščenih v porabo, v emisije ( oddelek [5.6.2)](#_bookmark49) pred upoštevanjem deleža biomase. |
| Biomasa/fosilna frakcija | To je brezdimenzijski delež, ki upošteva fosilni delež ogljika v gorivih in vključuje naslednja dva vidika ( oddelek [5.6.3)](#_bookmark50):   * Delež ogljika iz biogenega izvora * Skladnost komponente biomase z merili za trajnost in prihranek toplogrednih plinov iz RED II. |

## Sistem stopenj

Sistem ETS2 za spremljanje in poročanje določa pristop na podlagi gradnikov za metodologije spremljanja. Vsak parameter, potreben za določitev emisij, se lahko določi z uporabo različnih „ravni kakovosti podatkov“. Te „ravni kakovosti podatkov“ so imenovane „stopnje“[[46]](#footnote-46). Pristop na podlagi gradnikov je ilustriran na [sliki 5,](#_bookmark30) ki prikazuje stopnje, ki se lahko izberejo za določanje emisij iz toka goriva. Opisi različnih stopenj (tj. zahteve za izpolnjevanje teh stopenj) so podrobneje predstavljeni v naslednjih oddelkih za vsak parameter.

Na splošno bi lahko rekli, da stopnje z nižjimi številkami predstavljajo metode z nižjimi zahtevami in so manj natančne od višjih stopenj. Stopnje z enakimi številkami (npr. stopnja 2a in 2b) se štejejo za enakovredne.



Sproščene količine

Faktor za pretvorbo enote

(Predh.) Faktor emisije

Delež biomase

Faktor obsega

Stopnja 1

Stopnja 1

Stopnja 1

Stopnja 1

Stopnja 1

Stopnja 2

Stopnja 2a/2b

Stopnja 2a/2b

Stopnja 2

Stopnja 2

Stopnja 3

Stopnja 4

Stopnja 3

Stopnja 3

Stopnja 3a/3b

Stopnja 3

Slika:

*Slika 5: Ilustracija sistema stopenj ETS2.*

Višje stopnje na splošno veljajo za natančnejše, vendar jih je težje in dražje doseči kot nižje (npr. zaradi dražjih uporabljenih meritev). Zato so nižje stopnje običajno dovoljene za manjše količine emisij, tj. za tokove goriva de minimis (glej oddelek [6.3.3](#_bookmark64)), za manjše regulirane subjekte (za kategorizacijo glej oddelek [6.3.1](#_bookmark61)) ali za najbolj preproste primere spremljanja, kot je sprostitev v porabo komercialnega standardnega goriva. S tem je zagotovljen stroškovno učinkovit pristop.

Katero stopnjo mora regulirani subjekt izbrati v skladu z zahtevami uredbe o spremljanju in poročanju, je podrobno obravnavano v oddelku [6.2.](#_bookmark58)

## Spremljanje količin goriva, sproščenih v porabo

### Opredelitve stopenj

Stopnje ( oddelek [5.2](#_bookmark29)) za sproščene količine goriva v toku goriva so opredeljene z uporabo pragov za največjo dovoljeno negotovost (na 95-odstotni ravni zaupanja) za določitev količine goriva ali materiala v poročevalnem obdobju. Ali je stopnja dosežena, je treba dokazati z oceno negotovosti. Elementi te ocene negotovosti so obravnavani v oddelku [6.5.](#_bookmark68) Predložitev rezultatov ocene negotovosti ni potrebna, če merilne metode, uporabljene za določitev količine sproščenega goriva, veljajo za isti regulirani subjekt in tok goriva, za katerega velja režim direktive o obdavčitvi energije/direktive o trošarinah, če so te metode predmet nacionalnega zakonsko urejenega meroslovnega nadzora ( oddelek [6.5.2.4](#_bookmark73)). Za ilustracijo so v [preglednici 3](#_bookmark33) navedene opredelitve stopenj za izgorevanje goriv. Celoten seznam opredelitev stopenj v uredbi o spremljanju in poročanju je v oddelku 1 Priloge IIa k uredbi o spremljanju in poročanju.

*Preglednica 3: Opredelitve stopenj za sproščene količine goriv na podlagi negotovosti*

|  |  |
| --- | --- |
| **Stopnja št.** | **Opredelitev** |
| **1** | Količina goriva [t] ali [Nm3] ali [TJ] v poročevalnem obdobju[[47]](#footnote-47) je določena z največjo dopustno negotovostjo, manjšo od **± 7,5 %**. |
| **2** | Količina goriva [t] ali [Nm3] ali [TJ] v poročevalnem obdobju je določena z največjo dopustno negotovostjo, manjšo od **± 5,0 %**. |
| **3** | Količina goriva [t] ali [Nm3] ali [TJ] v poročevalnem obdobju je določena z največjo dopustno negotovostjo, manjšo od **± 2,5 %**. |
| **4** | Količina goriva [t] ali [Nm3] ali [TJ] v poročevalnem obdobju je določena z največjo dopustno negotovostjo, manjšo od **± 1,5 %**. |

Opozoriti je treba, da se negotovost nanaša na „vse vire negotovosti, vključno z negotovostjo glede instrumentov, kalibracije in okoljskih vplivov“, razen če se uporabljajo nekatere poenostavitve iz oddelka [6.5.2](#_bookmark71).

### Relevantni elementi načrta za spremljanje

Regulirani subjekt mora pri pripravi načrta za spremljanje sprejeti več odločitev glede načina določanja količin izpuščenega goriva.

Količine sproščenega goriva zajemajo skupno količino goriva, sproščenega v porabo (tj. danega na trg), pred upoštevanjem vrste porabnikov (promet, ogrevanje stavb, industrija, kmetijstvo itd.), ki bodo gorivo končno porabili. Pretvorba teh skupnih količin v ustrezne količine, porabljene samo v sektorjih, vključenih v ETS2, se opravi pozneje, ko se pomnožijo s faktorjem obsega ( oddelek [5.4](#_bookmark35)).

#### Določanje količine goriva, sproščenega v porabo

V uredbi o spremljanju in poročanju so določene naslednje tri metode za določanje količine goriva, sproščenega v porabo:

* Merilne metode, ki se uporabljajo v okviru **režima direktive o obdavčitvi energije/direktive o trošarinah**, če:
  + regulirani subjekt ustreza subjektu, ki ima obveznosti poročanja za energente v skladu z režimom direktive o obdavčitvi energije/direktive o trošarinah;
  + so merilne metode predmet nacionalnega zakonsko urejenega meroslovnega nadzora. To običajno velja za vse poslovne transakcije, ki temeljijo na meritvah goriv, za katere se plačujejo davki in dajatve.

Te merilne metode brez izrecne navedbe temeljijo na merjenju po serijah ali stalnem merjenju (glej spodaj).

* Na podlagi merjenja po serijah, tj. združevanje meritev količin na točki, kjer se tokovi goriva sprostijo v porabo, kot so posamezne dostave trdnih goriv, tekočih goriv ali utekočinjenega naftnega plina s tovornjaki.
* Na podlagi stalnega merjenja na mestu, kjer se tokovi goriva sprostijo v porabo, na primer pri transportu tekočih ali plinastih goriv po cevovodih.

Uredba o spremljanju in poročanju vsebuje posebne določbe za prvo metodo (režim direktive o obdavčitvi energije/direktive o trošarinah), ki pristojnim organom omogočajo, da od reguliranih subjektov zahtevajo uporabo te metode, če je to primerno, ter reguliranim subjektom omogoča, da prevzamejo izpolnjevanje najvišje stopnje iz oddelka [5.3.1](#_bookmark32) brez ocene merilne negotovosti. Kakršnih koli „nepravilnosti“ v skladu s členom 6(7) (delne izgube) in členom 9 (popravki za gibanje med državami članicami pod režimom odloga plačila trošarine) direktive o trošarinah pa ni treba upoštevati in se lahko štejejo zunaj področja uporabe[[48]](#footnote-48) ETS2.

Poleg tega uredba o spremljanju in poročanju omogoča, da se količine sproščenega goriva izrazijo v ustreznih enotah, ki se uporabljajo za obdavčitev energije, npr. v TJ, litrih, GWh (spodnja kurilna vrednost). V vseh drugih primerih so enote omejene na tone, Nm³ in TJ (kot je prikazano v [preglednici 3](#_bookmark33)). V vseh primerih se količine sproščenega goriva v naslednjem koraku pretvorijo v enote (npr. t ali TJ, tako da se pomnožijo z ustreznim faktorjem za pretvorbo enote ( oddelek [5.6.1](#_bookmark48)), ki je združljiv z enotami ustreznega faktorja emisij (npr. t CO2 na t ali TJ).

#### Instrumenti reguliranega subjekta v primerjavi z instrumenti trgovinskega partnerja

Uredba o spremljanju in poročanju ne zahteva, da mora vsak regulirani subjekt na vsak način imeti merilne instrumente. To bi bilo v nasprotju s pristopom uredbe o spremljanju in poročanju glede stroškovne učinkovitosti. Namesto tega se lahko uporabijo instrumenti, ki so pod nadzorom drugih strank (zlasti trgovinskih partnerjev z gorivom ali upravljavcev distribucijskih sistemov na trgu z zemeljskim plinom). Zlasti pri komercialnih transakcijah, kot je trgovanje z gorivom, se pogosto zgodi, da meritve izvaja le eden od trgovinskih partnerjev. Drugi partner lahko predpostavlja, da je negotovost, povezana z meritvijo, razumno majhna, saj so takšne meritve pogosto urejene z zakonsko predpisanim meroslovnim nadzorom. Zahteve za zagotavljanje kakovosti instrumentov, vključno z vzdrževanjem in umerjanjem, se lahko vključijo tudi v kupoprodajne pogodbe. Če pa se ne uporabljajo merilne metode, ki se uporabljajo v okviru režima direktive o obdavčitvi energije/direktive o trošarinah, mora regulirani subjekt oceniti negotovost, ki velja za take merilne instrumente, da oceni, ali je mogoče doseči zahtevano raven (člen 75j(2), drugi pododstavek)

Tako lahko regulirani subjekt izbere, ali bo uporabil lastne instrumente ali pa se bo zanesel na instrumente, ki jih uporablja dobavitelj goriva. Uredba o spremljanju in poročanju daje rahlo prednost lastnim instrumentom. Če se regulirani subjekt odloči, da bo uporabljal ali se zanašal na druge instrumente, čeprav ima na voljo lastne, morajo instrumenti trgovalnega partnerja omogočati skladnost z vsaj enako stopnjo, dajati zanesljivejše rezultate in biti manj dovzetni za kontrolna tveganja kot metodologija, ki temelji na lastnih instrumentih.

V številnih primerih je ta ocena negotovosti kratka in preprosta. Zlasti če regulirani subjekt nima na voljo alternativnega instrumenta pod lastnim nadzorom, mu ni treba primerjati stopnje, ki se uporablja pri uporabi njegovega instrumenta, s stopnjo, ki se uporablja za instrument trgovalnega partnerja.

Poleg tega je lahko kontrolno tveganje nizko, če račune kontrolira računovodski oddelek[[49]](#footnote-49). Če se računi uporabljajo kot primarni podatki za določitev količine materiala ali goriva, mora regulirani subjekt v skladu z uredbo o spremljanju in poročanju dokazati, da so trgovinski partnerji neodvisni Načeloma se to šteje za varovalo, ki zagotavlja, da obstajajo smiselni računi. V številnih primerih je to tudi pokazatelj, ali se uporablja nacionalni zakonsko urejeni meroslovni nadzor.

#### Časovni okvir meritev

Teoretično bi bilo treba letne količine določiti ob polnoči 31. decembra vsako leto, kar pa v praksi morda ni mogoče. Uredba o spremljanju in poročanju zato omogoča izbiro naslednjega najprimernejšega datuma za ločitev enega poročevalnega leta od naslednjega poročevalnega leta. Podatke je treba ustrezno uskladiti z zahtevanim koledarskim letom. Odstopanja, vključena v enega ali več tokov goriva, se jasno zapišejo, oblikujejo podlago reprezentativne vrednosti za koledarsko leto in se dosledno upoštevajo pri naslednjem letu (člen 75j(2)). V skladu s Prilogo I(4)(1)(b)(iv) se v načrt za spremljanje vključi ustrezen opis. Pristojni organ lahko zahteva, da subjekt po potrebi navede postopek za metodo izračuna. V vsakem primeru morajo uporabljene stopnje ustrezati uporabljenim splošnim metodam (glej prejšnji oddelek), ob upoštevanju ustrezne ocene negotovosti (po potrebi, tj. kadar metode niso usklajene z režimom direktive o obdavčitvi energije/direktive o trošarinah).

Npr. na trgu zemeljskega plina, kjer je davčni zavezanec (torej najpogosteje regulirani subjekt ETS2) dobavitelj zemeljskega plina, merilni instrumenti za merjenje porabe gospodinjstev pa so v lasti upravljavca distribucijskega sistema. Upravljavec distribucijskega sistema ob upoštevanju internih postopkov odčita števce le enkrat na leto na vnaprej določen datum (npr. maja, po roku za poročanje ETS2) in da rezultate na voljo dobavitelju. Če je ta prenos informacij opravljen po roku za letno poročilo o emisijah ETS2, ki je 30. aprila vsako leto, bodo količine sproščenega goriva temeljile na približnih količinah porabe, ki se uporabljajo kot osnova za izdajanje računov gospodinjskim porabnikom, in se prilagodijo šele v poročilu o emisijah za leto L+1 na podlagi rezultatov meritev dejanske porabe.

Primer: Dobavitelj zemeljskega plina (v tem primeru regulirani subjekt ETS2) ima neposredne pogodbene odnose z gospodinjstvi. Letna poraba zemeljskega plina se meri enkrat letno 15. maja z merilnikom pretoka, ki je v lasti upravljavca distribucijskega sistema zemeljskega plina, ki ga tudi odčita. To pomeni, da so bile zadnje dejanske meritve, ki so reguliranemu subjektu na voljo za poročanje o preteklih emisijah v letu 2024 do 30. aprila 2025, odčitane 15. maja 2024. Predpostavimo, da je izmerjena letna poraba med 15. majem 2023 in 15. majem 2024 znašala 2.500 kWh.

Regulirani subjekt lahko predlaga naslednji postopek za izračun sproščenih količin goriva:

* Regulirani subjekt lahko to vrednost 2.500 kWh uporabi kot najboljšo razpoložljivo informacijo za oceno količine sproščenega goriva za celotno koledarsko leto 2024 in to vrednost navede v letnem poročilu o emisijah, ki ga je treba predložiti do 30. aprila 2025.
* Upravljavec distribucijskega sistema 15. maja 2025 sporoči reguliranemu subjektu, da je dejanska poraba med 15. majem 2024 in 15. majem 2025 znašala 2.300 kWh.
* Za poročanje o emisijah v letu 2025, ki ga je treba predložiti do 30. aprila 2026, je zato najboljši razpoložljivi podatek o količini sproščenega goriva 2.300 kWh. Vendar mora regulirani subjekt za popravek čezmernega poročanja v prejšnjem letu odšteti 2.500 kWh – 2.300 kWh = 200 kWh, zaradi česar bo v poročilu za leto 2025 navedel količino sproščenega goriva 2.100 kWh.
* Zgoraj navedeni koraki se uporabijo tudi v poročilih za naslednja leta.

Ta pristop upošteva „ravnovesje“ med poročanimi in dejanskimi emisijami, ki so na voljo po roku za oddajo poročila, ki je 30. april. To ravnovesje bo pri poročanju o emisijah v naslednjem letu nastavljeno na nič. Ta pristop spominja na predplačila, ki jih dobavitelji zemeljskega plina zaračunavajo svojim odjemalcem. Rezultat je naveden v spodnji tabeli.

|  |  |  |  |  |  |
| --- | --- | --- | --- | --- | --- |
| kWh | | **Dejanska poraba** (od maja L-2 do maja L-1) | **Najboljša ocena**  (za leto L-1) | **„količine sproščenega goriva“, navedene v letnem poročilu o emisijah**  (v letu Y za leto L-1) | **Ravnovesje** (navedene – dejanske količine) |
| 2024 | April |  |  |  |  |
| Maj | 2 500 |  |  |  |
| 2025 | April |  | 2 500 | 2 500 |  |
| Maj | 2 300 |  |  | 200 |
| 2026 | April |  | 2 300 | 2 100 | 0 |
| Maj | 2 600 |  |  | -300 |
| 2027 | April |  | 2 600 | 2 900 | 0 |
| Maj | 2 500 |  |  | 100 |
| 2028 | April |  | 2 500 | 2 400 | 0 |
| Maj | … | … | … | … |

Dobavitelji goriv lahko predlagajo tudi bolj izpopolnjene pristope, ki upoštevajo npr. daljše časovne strukture porabe in razdelitve na podlagi ocen ravni porabe pred 15. majem in po 15. maju vsako leto (zimski/letni vzorci, npr. s pomočjo podatkov upravljavca distribucijskih omrežij) namesto „enakomerne porazdelitve“, implicitno predpostavljene v tem primeru, „referenčne vrednosti“ za podobne porabnike, pretekle in predvidene dneve z doseženo stopinjo ogrevanja itd. Ne glede na predlagani pristop pa mora biti ta skladen z načrtom predplačila za porabnika, da bi se izognili neskladnostim in spodbudam za strateško ravnanje zaradi arbitražnih dobičkov.

Iz zgornjega primera lahko ugotovimo:

* + Dejanska raven porabe vedno zaostaja za eno leto. Vendar se bodo relativni vplivi na kumulativne sporočene zneske z vsakim letom zmanjševali. Tako deluje tudi trg, ki temelji na predplačilih, in temu se ni mogoče izogniti, dokler se ne razširi uporaba pametnih plinomerov, ki omogočajo meritve v realnem času.
  + Dejanske ravni porabe v prvem letu (v tem primeru med 1. januarjem 2024 in 15. majem 2025) bodo vedno ostale negotove. Podobno kot zgoraj se bo negotovost glede teh podatkov sčasoma relativno zmanjšala.
  + Iz zgornje preglednice je razvidno, da se lahko s to „metodo ravnovesja“ znatno povečajo majhne razlike med ocenjenimi in dejanskimi emisijami do razlik v sporočenih „količinah sproščenega goriva“ v posameznih letih. Ker pa ima dobavitelj zemeljskega plina običajno na tisoče različnih odjemalcev, je mogoče pričakovati, da se bodo razlike med ocenjenimi in dejanskimi zneski na agregatni ravni v povprečju izravnale.

Dejansko števci za vse porabnike ne bodo odčitani na en dan, ampak bodo dnevi odčitavanja razporejeni skozi vse leto. Upravljavec distribucijskih omrežij bo odčital števce za ene porabnike npr. 18. januarja, za druge 25. februarja, 10. maja in tako naprej. Zato lahko regulirani subjekt predlaga razumen presečni datum za upoštevanje odčitkov števcev za tekoče leto in tiste, ki naj temeljijo na najboljših ocenah ter se uskladijo šele v poročilu za naslednje leto. Tak datum bi lahko bil npr. [en] teden pred izvedbo preverjanja. Uporabljena metodologija mora biti opisana v odobrenem načrtu za spremljanje.

**Informacije o nadaljnjih zahtevah** v zvezi z določanjem količin sproščenega goriva: Nadaljnje informacije o vzdrževanju, kalibraciji in uravnavanju merilnih instrumentov so navedene v oddelku 6.3.

## Faktor obsega

V členu 3(66) uredbe o spremljanju in poročanju je določeno: „*‚faktor obsega‘ pomeni faktor med nič in ena, ki se uporablja za določitev deleža toka goriva, ki se uporablja za zgorevanje v sektorjih iz Priloge III k Direktivi 2003/87/ES“*.

To pomeni, da mora regulirani subjekt za vsak tok goriva določiti delež količine sproščenega goriva, ki izgoreva v sektorjih, naštetih v prilogi III. Za vsak tok goriva ima lahko faktor obsega vrednosti 0 (ni zajet v Prilogi III), 1 (v celoti zajet v Prilogi III) ali katero koli vmesno vrednost (delno zajet v Prilogi III).

Regulirani subjekt bo moral opredeliti količine, ki jih na koncu izgorevajo porabniki v sektorjih iz Priloge III, in jih ločiti od količin, dobavljenih vsem drugim vrstam končnih porabnikov in uporabam, ki niso izgorevanje (tj. za neenergetske namene). Pravilna določitev kategorije končnega porabnika pa morda ne bo vedno preprosta, zlasti če regulirani subjekt in končni porabnik nista neposredno povezana z dobavo. Poleg tega morajo biti zadevne informacije preverljive. To pomeni, da mora imeti regulirani subjekt možnost zbrati dokazila, ki so dovolj zanesljiva, da jih lahko uporabi preveritelj za pripravo mnenja, ki je razumno zanesljivo.

* Katera vrsta informacij je potrebna za določitev, v katero kategorijo CRF spada končni porabnik ( oddelek [5.4.1](#_bookmark36))?
* S katerimi metodami se lahko določijo končni porabniki ( oddelek [5.4.2](#_bookmark38))?

### Končni porabniki, zajeti na področje uporabe ETS2

Metodo, uporabljeno za identifikacijo končnih porabnikov v oddelku [5.4.2](#_bookmark38), bo treba združiti z možnostjo uvrstitve teh porabnikov v ustrezno kategorijo glede na pokritost ETS2. V Prilogi III k ETS direktivi so navedeni stavbni sektor, sektor cestnega prometa in dodatni sektorji (glej podrobnosti v nadaljevanju), za katere mora biti zgorevanje goriv, ki jih regulirani subjekti ETS2 sprostijo v porabo, zajeto v ETS2, vključno z vsemi sektorji, za katere se države članice odločijo za vključitev v skladu s členom 30j Direktive, pri tem pa niso zajete nobene dejavnosti iz Priloge I k ETS direktivi. Kategorizacija po sektorjih je izvedena z uporabo kategorij enotne oblike poročanja (CRF), ki se uporabljajo za pripravo nacionalnih evidenc toplogrednih plinov v skladu s smernicami IPCC iz leta 2006.

* Smernice se lahko prenesejo na tem naslovu (glej sklic na najpomembnejša poglavja v nadaljevanju):

[**https://www.ipcc-nggip.iges.or.jp/public/2006gl/vol2.html**](https://www.ipcc-nggip.iges.or.jp/public/2006gl/vol2.html)

* + Najpomembnejše opredelitve za stacionarne vire zgorevanja (ki se tesno ujemajo z „gorivi za ogrevanje“, kot se uporabljajo v okviru režima direktive o obdavčitvi energije/direktive o trošarinah), so navedene v preglednici 2.1 naslednjega dokumenta:

[**https://www.ipcc-nggip.iges.or.jp/public/2006gl/pdf/2\_Volume2/V2\_2\_Ch2\_Stationary\_Combustion.pdf**](https://www.ipcc-nggip.iges.or.jp/public/2006gl/pdf/2_Volume2/V2_2_Ch2_Stationary_Combustion.pdf)

* + Najpomembnejše opredelitve za mobilne vire zgorevanja (ki se tesno ujemajo z „motornimi gorivi“, kot se uporabljajo v okviru režima direktive o obdavčitvi energije/direktive o trošarinah) so navedene v preglednici 3.1.1 naslednjega dokumenta:

[**https://www.ipcc-nggip.iges.or.jp/public/2006gl/pdf/2\_Volume2/V2\_3\_Ch3\_Mobile\_Combustion.pdf**](https://www.ipcc-nggip.iges.or.jp/public/2006gl/pdf/2_Volume2/V2_3_Ch3_Mobile_Combustion.pdf)

Regulirani subjekti bodo morali poročati o emisijah iz goriv, ki zgorevajo v sektorjih, navedenih skupaj s kategorijo CRF v Prilogi III k direktivi (tj. CRF **1A1**, **1A2**, **1A3b**, **1A4a** in **1A4b**). Sem so **vključene** naslednje sektorske uporabe ter glavni **izključeni** sektorji, od katerih mora regulirani subjekt ločiti uporabe kot del določitve faktorja obsega:

* + - **CRF 1A4a in 1A4b**: zgorevanje goriva v gospodarskih/institucionalnih in stanovanjskih stavbah
      * V CRF **1A4a so vključene**: emisije iz zgorevanja goriv v gospodarskih in institucionalnih stavbah (ogrevanje prostorov, tople vode, kuhanje itd.);
      * V CRF **1A4b so vključene**: vse emisije iz zgorevanja goriv v gospodinjstvih (ogrevanje prostorov, tople vode, kuhanje, terenska vozila in stroji, ki se uporabljajo v tem sektorju, kosilnice itd.);
      * **izključene**: glavne uporabe, ki jih je treba ločiti od zgoraj navedenih, so drugi stacionarni viri zgorevanja in mobilni viri zgorevanja, zlasti so izključene vse emisije iz zgorevanja goriv v kmetijstvu, gozdarstvu, ribištvu in ribiški industriji, kot so ribogojnice (CRF **1A4c**).
    - **CRF 1A3b**: Cestni promet
      * **vključene**: vse emisije iz zgorevanja in izhlapevanja, ki nastanejo pri uporabi goriva v cestnih vozilih, kot so avtomobili, motorna kolesa, lahka in težka tovorna vozila, kot so tovornjaki, avtobusi, dodatki za katalizatorje na osnovi sečnine itd. Vendar je pomembna razlika v tem, da so kmetijska vozila, ki se uporabljajo na asfaltiranih cestah (tj. kadar je ta tip vozila namenjen predvsem za kmetijske namene, vendar se lahko uporablja tudi na asfaltiranih cestah, npr. traktorji), v skladu s Prilogo III **izvzeta** iz področja uporabe ETS2, čeprav so vključena v CRF **1A3b**.
      * **izključene**: glavne uporabe, ki jih je treba ločiti od zgoraj navedenih, so emisije iz drugih načinov prevoza, kot so komercialno letalstvo (**1A3a**, večinoma zajeto v ETS1), zasebno letalstvo (**1A3a**, večinoma ni zajeto v ETS1), terenska vozila v kmetijstvu (**1A4c**), železnice (**1A3c**), komercialna celinska in pomorska plovba (**1A3d**, večinoma zajeto v ETS1), zasebna celinska in pomorska plovba (**1A3d**, večinoma ni zajeto v ETS1), vojaške operacije itd. (**1A5b**), itd.
    - **CRF 1A1**: Energetika
      * **vključene**: emisije iz goriv, ki zgorevajo za proizvodnjo električne energije (elektrarne), v obratih za soproizvodnjo toplote in električne energije (SPTE) ter toplarnah, rafinerijah (1A1b), v koksarnah v železarski in jeklarski industriji (1A1c), goriv, ki se uporabljajo za zgorevanje v napravah, ki so v skladu z odstavkom 1 Priloge I k Direktivi izključene iz ETS1 (naprave, ki uporabljajo več kot 95 % biomase, skladne z RED II, in naprave za raziskave in razvoj)[[50]](#footnote-50) itd.

* + **izključeni**: večina teh velikih končnih porabnikov (zlasti če skupna zmogljivost kurilnih naprav presega 20 MW) je zajeta v ETS1.
* **CRF 1A2**: Predelovalne dejavnosti in gradbeništvo
  + **vključene**: emisije iz zgorevanja goriv v industriji (železo in jeklo, cement, kemikalije itd.), vključno z zgorevanjem za proizvodnjo električne energije in toplote za lastno uporabo v teh industrijah. Vključene so tudi emisije iz zgorevanja goriva v vseh terenskih ali mobilnih strojih (kot so bagri ali mobilni stroji na gradbiščih) in sedežih industrijskih podjetij (ista gospodarska dejavnost kot na industrijskih lokacijah).
  + **izključene**: Večje naprave, ki so že zajete v ETS1, in goriva, ki se uporabljajo v neenergetske namene za vhodne surovine v proces (kategorije CRF od **2A do 2H**), kot so kemični reaktanti (npr. zemeljski plin za proizvodnjo amonijaka) ali redukcijska sredstva (npr. železarska in jeklarska industrija).

Kot je razvidno iz smernic IPCC 2006, se sektorske opredelitve pogosto sklicujejo na klasifikacijo ISIC. Vendar pa je v smernicah IPCC uporabljena stara različica klasifikacije ISIC (rev. 3.1), ki se ne uporablja več (trenutno se uporablja najnovejša različica ISIC rev. 4). Ker ni preproste splošne primerjave med sedanjo in prejšnjo različico klasifikacije ISIC rev. 4, je priporočljivo sklicevanje na široko ime sektorja in opis tabel IPCC, ne pa na natančne številke ISIC, kot je navedeno v smernicah IPCC. Po potrebi je v naslednji preglednici navedena korelacijska tabela obeh različic klasifikacije:

<https://www.unescwa.org/sites/default/files/event/materials/event_detail_id_681_tablesbtwnisicrev.pdf>

Na naslednji spletni strani je na voljo podroben opis sektorjev v različnih različicah ISIC:

<https://unstats.un.org/unsd/classifications/Econ/Structure>

Poleg tega so v Prilogi III iz obsega uporabe ETS2 izrecno izključene dejavnosti, naštete v Prilogi I (tj. emisije, ki so zajete že v ETS1). To pomeni, da je iz področja uporabe ETS2 izključeno vsako gorivo, ki je sproščeno za porabo in zgorevanje v napravi, zrakoplovu ali ladji, zajeti v ETS1. V [preglednici 4](#_bookmark37) so primerjani glavni sektorji, zajeti v navedeni prilogi.

*Preglednica 4: Primerjava področja uporabe prilog I in III k ETS direktivi*

|  |  |  |
| --- | --- | --- |
| **Področje uporabe Priloge III** | **Zajeto v ETS1[[51]](#footnote-51)** | **Ni zajeto v ETS1[[52]](#footnote-52)** |
| **Kategorije CRF, zajete v Prilogo III** | Energetska industrija in industrijske dejavnosti velikega obsega[[53]](#footnote-53)  Letalske dejavnosti nad mejnimi vrednostmi iz Priloge I k ETS direktivi  Pomorske dejavnosti nad mejnimi vrednostmi iz Priloge I k ETS direktivi  Veliki stavbni kompleksi z zgorevalnimi enotami > 20 MW | Cestni promet in ogrevanje stavb (< 20 MW)  Energetska industrija in industrijske dejavnosti majhnega obsega (< 20 MW)  Naprave, ki uporabljajo več kot 95 % biomase v skladu z RED II, ter naprave za raziskave in razvoj |
| **Kategorije CRF, ki niso zajete v Prilogo III[[54]](#footnote-54)** | Nekatere druge dejavnosti stacionarnih virov zgorevanja > 20 MW (npr. transport po cevovodih 1A3e) | Kmetijstvo, gozdarstvo, ribištvo, letalstvo in pomorska/celinska plovba pod mejnimi vrednostmi iz Priloge I k ETS direktivi itd. |

### Metode za določanje končnih porabnikov

V uredbi o spremljanju in poročanju je določena hierarhija metod, s katerimi regulirani subjekti določijo faktor obsega za vsak tok goriva, pri čemer se upoštevajo med drugim zanesljivost vsake metode, tveganje goljufije, možnost ciljnega prenosa stroškov in upravno breme.

*Preglednica 5: Pregled opredelitev stopenj za faktor obsega*

|  |  |
| --- | --- |
| **Stopnja** | **Opredelitev stopnje** |
| 1 | Člen 75l(3): Privzeta vrednost 1 (pokritost celotnega obsega)  Člen 75l(4): (Privzeta vrednost, nižja od 1, če so izpolnjeni določeni pogoji; glej spodaj) |
| 2 | Člen 75l(2)(e): Nadzorna veriga (elektronsko ali v papirni obliki) Člen 75l(2)(f): Nacionalna sredstva za označevanje  Člen 75l(2)(g): Posredne metode (korelacije) |
| 3 | Člen 75l(2)(a): Fizično razlikovanje pretoka goriva Člen 75l(2)(b): Kemijske lastnosti goriv  Člen 75l(2)(c): Kemično označevanje (Evromarker)  Člen 75l(2)(d): Preverjeno letno poročilo o emisijah ETS1 |

Metode, naštete v [preglednici 5,](#_bookmark39) so podrobneje opisane v nadaljevanju:

* **Metode, ki temeljijo na fizičnem razlikovanju toka goriva (stopnja 3)**: za uporabo te metode je treba dokazati izpolnjevanje dveh meril:
  + tokovi goriva se fizično razlikujejo: na primer neposredne meritve tokov goriva v cevovodnih omrežjih, na katera so priključene le nekatere vrste končnih porabnikov (npr. gospodinjstva ali bencinske črpalke, namenjene le kmetijstvu ali težkim vozilom), ali tokov goriva na oddaljena območja (otoki ali območja brez zunanjih cevovodov). V nekaterih državah članicah so nameščeni ločeni števci za uporabo energentov za določen namen, npr. uporaba električne energije samo za ogrevanje. Te metode se potencialno lahko uporabljajo tudi za goriva, ki jih zajema ETS2, ali za razlikovanje med njimi in uporabami, ki niso vključene v ETS2, če je mogoče dokazati, da so na te ločene števce priključene samo določene vrste porabnikov.
  + predložijo se lahko dokazila, da končni porabniki spadajo na področje uporabe Priloge III ali ne: to lahko temelji na „pravni razdelitvi območij“, npr. če so porabniki na območju, priključenem na cevovod, samo npr. industrijski uporabniki (CRF 1A2) in po zakonu ne smejo opravljati nobenih drugih gospodarskih dejavnosti. Ta dokazila lahko vsebujejo tudi elemente, ki so pojasnjeni pod „nadzorna veriga“ v nadaljevanju, na primer samoizjavo bencinske črpalke, na katero je cevovod priključen. V tej samoizjavi lahko bencinska črpalka potrdi, da dobavlja gorivo izključno za cestni promet, npr. na podlagi dovoljenj za prodajo.

*Opomba: kljub morebitni uporabi podobnih elementov kot spodaj opisane metode „nadzorne verige“ ta metoda velja za bolj kakovostno. To je zato, ker 1) ta metoda temelji na fizični infrastrukturi, ki je ni mogoče tako preprosto spremeniti (tj. ni je mogoče dobaviti drugim porabnikom), in 2) je zaradi omejenega števila porabnikov lažje določiti kategorije CRF končnih porabnikov.*

* **Metode, ki temeljijo na kemijskih lastnostih goriv (stopnja 3)**: za uporabo te metode je treba dokazati izpolnjevanje dveh meril:
  + da se kemijske lastnosti razlikujejo od drugih (podobnih) goriv: čistost, vsebnost ogljika ali žvepla, kalorična vrednost, morebitni dodani aditivi itd. To se lahko potrdi z laboratorijsko analizo (npr. v skladu s členi od 32 do 35, če je primerno);
  + da je to gorivo iz pravnih, tehničnih ali ekonomskih razlogov primerno le za določene namene:
* pravni razlogi: npr. goriva z visoko vsebnostjo žvepla je iz okoljskih razlogov zakonsko dovoljeno kuriti le v kurilnih napravah, opremljenih z napravami za razžveplanje, ki jih mali porabniki zunaj Priloge III (npr. kmetijski porabniki, mali čolni) nimajo;
* tehnični razlogi: npr. nekatere nečistoče v gorivih bi lahko poškodovale standardne enote za zgorevanje ali motorje, zato se lahko zgorevajo le v velikih industrijskih obratih, ki jih pokriva obstoječi ETS;
* ekonomski razlogi: npr. premog z visoko čistostjo in visoko vsebnostjo ogljika se prodaja s cenovno premijo, zato ga je mogoče uporabiti le kot procesni material v industriji, ne pa tudi za energetske namene, npr. za uporabo v industriji (ne)železnih kovin.
  + **Uporaba sredstva za davčno označevanje v skladu z Direktivo Sveta 95/60/ES (stopnja 3)**: to nadgrajuje obstoječo prakso davčnega označevanja plinskega olja in kerozina v skladu z direktivo o evromarkerju. Določbe bi se lahko razširile na druga goriva za razlikovanje med vrstami porabe, tj. končnimi porabniki. To bi bilo verjetno omejeno na tekoča goriva, medtem ko bi bilo treba uporabo v omrežjih zemeljskega plina dodatno preučiti. To je običajna metoda v nekaterih državah članicah za ugotavljanje uporabe goriva v kmetijstvu, navigaciji in letalstvu, ki ne sodijo na področje uporabe ETS2. Sektorski obseg končnih porabnikov, za katere se uporablja določeno barvilo (tj. ki so upravičeni do nižjih davčnih stopenj ali oprostitev), pa se lahko razlikuje od sektorjev CRF v smislu področja uporabe ETS2. Čeprav metoda davčnega označevanja morda ne bo rešila vseh težav, jo je mogoče kombinirati z drugimi metodami in bi lahko kljub temu pomagala pri reševanju delov težave, saj imajo številne države članice diferencirane davčne stopnje npr. za kmetijske dejavnosti (čeprav včasih le za pogonska goriva, ki se uporabljajo v terenskih strojih, ali goriva za ogrevanje), plovbo po celinskih plovnih poteh, letalstvo itd.
  + **Uporaba letnega poročila o emisijah upravljavca ETS1 (stopnja 3)**

( oddelek [5.4.3](#_bookmark41) o izogibanju dvojnemu štetju)

* + **Veriga sledljivih pogodbenih dogovorov in računov („ veriga skrbništva“) (raven 2)**: to vključuje npr. elektronsko ali papirno dokumentacijo od končnih porabnikov (ki prijavijo ali potrdijo svojo kategorijo CRF kot porabniki za ogrevanje stavb, za kmetijske ali industrijske namene itd. svojim dobaviteljem goriv ETS2) navzgor po dobavni verigi do subjekta, ki poroča (po potrebi z ustreznimi pogodbami med porabnikom in dobaviteljem ter po potrebi z nadaljnjimi pogodbami vzdolž dobavne verige za poročanje informacij navzgor po verigi). Sistemi IT so lahko sistemi, ki jih vzpostavi in ima v lasti regulirani subjekt ter segajo do vseh trgovinskih partnerjev, sistemi IT, ki jih razvijejo države članice, ali razširitev obstoječega sistema EMCS[[55]](#footnote-55) na nadaljnje trgovinske partnerje od trošarinskega mesta navzdol. Končni porabniki v vsakem primeru potrdijo vrsto uporabe in količino goriva (npr. uporaba za ogrevanje pisarn, industrijska ali kmetijska uporaba, na primer z uporabo kartic za gorivo ob predhodni registraciji; glej tudi primer v nadaljevanju). Potencialno najprimernejši kandidat za tak pristop bi lahko bil zemeljski plin. Poleg samoizjave bi lahko dodatne vire informacij o končnih porabnikih pridobili iz predhodnih davčnih/tehničnih ali energetskih pregledov v okviru obstoječih trošarinskih postopkov in postopkov obdavčitve energije. Čeprav gre pogosto za izvršilne ukrepe, namenjene porabnikom goriva, bi jih lahko prilagodili tako, da bi zagotovili, da regulirani subjekti (dobavitelji goriv) prejmejo informacije o uporabi goriv, ki jih prodajajo.

Poleg tega ne bi bila potrebna samoizjava vseh (vrst) končnih potrošnikov, ampak samo tistih, ki so zajeti na področje uporabe ETS2, ali tistih, ki niso zajeti. Ker končni potrošniki, zajeti v področje uporabe, v praksi ne bi imeli nobene spodbude za dokazovanje svoje kategorije CRF, saj bi bila cena goriva zanje tako ali tako enaka, je bolj praktično vzpostaviti nadzorno verigo za končne potrošnike, ki niso zajeti v področje uporabe. Ker je na primer število kmetijskih porabnikov, ki niso zajeti v področje uporabe ETS2, v primerjavi s celotnim področjem uporabe sistema omejeno, bi ti porabniki lažje s samoizjavo predložili zadostna dokazila glede uporabe ETS2 kot sektor stavb ali cestnega prometa.

Poleg tega lahko nacionalni organ države članice za ETS2 celo že zahteva centralno registracijo tistih industrijskih odjemalcev, npr. odjemalcev, ki so priključeni na plinsko omrežje, ali odjemalcev, ki se odločijo za centralno registracijo (prek svojega naslova, številke DDV, svoje gospodarske dejavnosti, da bi potrdili status kmetijskih porabnikov[[56]](#footnote-56); kategorija CRF 1A4c). Nato lahko država članica reguliranim subjektom odobri dostop do tega seznama, da iz letnega poročila o emisijah izključijo ustrezne količine dobavljenega goriva. Centralna registracija bi lahko zagotovila večjo pravno varnost, zanesljivejše MRV ter lažje preverjanje, manjše upravno breme (zaradi centralizacije) in manjše tveganje goljufij (npr. lažne samoizjave).

* **Uporaba nacionalnih oznak ali barv (barvil) za goriva (stopnja 2)**: podobna kot sredstva za davčno označevanje v skladu z zgoraj navedeno direktivo o evromarkerju, vendar se nanaša na oznake, ki se urejajo samo na nacionalni ravni. Veljajo podobni premisleki.
* **Posredne metode ali metode ocenjevanja (raven 2)**: v tem primeru se kategorija CRF končnih porabnikov ne določi neposredno, ampak z drugimi podatki ali informacijami, pri katerih se pričakuje visoka korelacija z vrsto sektorja. Vendar to ne bi bila privzeta vrednost na agregatni ravni (glej primer spodaj), temveč korelacija, ki omogoča razlikovanje na ravni posameznega porabnika, vključno:
  + Ravni tlaka dobavljenega zemeljskega plina: npr. veliki industrijski odjemalci kupujejo plin s prenosnimi ravnmi tlaka, medtem ko stavbe prejemajo plin z nizkimi ravnmi tlaka.
  + Zmogljivosti ali profili porabe goriva: to bi temeljilo npr. na določenih sezonskih ali dnevno-nočnih zmogljivostih ali vzorcih porabe, ki bi lahko omogočili pripisovanje porabe določenim vrstam končnih porabnikov, kot so gospodinjstva ali industrijski obrati.
  + Uporaba obstoječih javnih podatkovnih zbirk: npr. o urbanizaciji ali prostorskih načrtih (za razlikovanje industrijskih območij od preostalih). Opomba: to je podobno „fizičnemu razlikovanju toka goriva“ zgoraj. Vendar tega ne spremljajo infrastrukturne omejitve (kot so cevovodi, ki preprosto ne dopuščajo oskrbe drugih porabnikov, ki niso povezani z njim), temveč drugi pomisleki, kot so na primer ekonomski razlogi (npr. stroški transporta na druga območja morda niso upravičeni).
* **Privzete vrednosti (stopnja 1)**: kadar se ne uporablja nobena od zgoraj navedenih metod ( oddelek [6.4](#_bookmark65) o odstopanjih), uredba o spremljanju in poročanju omogoča uporabo privzetih faktorjev obsega in daje jasno prednost določitvi tega faktorja na „1“ (tj. predpostavlja popolno pokritost končnih potrošnikov z ETS2 in ustrezen prenos stroškov ogljika). Vendar pa uredba o spremljanju in poročanju dovoljuje tudi naslednje izjeme, ki odstopajo od tega načela in uporabljajo privzete vrednosti, nižje od 1:
  + **v letih od 2024 do 2026**: za to obdobje uredba o spremljanju in poročanju dovoljuje uporabo privzetega faktorja obsega, nižjega od 1, če regulirani subjekt lahko dokaže, da to omogoča natančnejšo določitev emisij (glej primer spodaj);

* + - **od leta 2027**: privzeti faktorji obsega, nižji od 1, so dovoljeni le, če regulirani subjekt lahko dokaže, da to omogoča natančnejše določanje emisij, in če je izpolnjen vsaj eden od naslednjih pogojev:
      * tok goriva je tok goriva (glej oddelek [6.3.3](#_bookmark64)), ALI
      * privzeta vrednost faktorja obsega je 0,05 ali manj (če končni porabniki večinoma niso zajeti v ETS2) ali 0,95 ali več (če so večinoma zajeti v ETS2).





Opomba: Države članice lahko od reguliranih subjektov zahtevajo, da za določeno vrsto goriva ali določeno regijo na njihovem ozemlju uporabljajo določeno zgoraj navedeno metodo ali privzeto vrednost, da se omogoči dosledno spremljanje in poročanje v njihovi pristojnosti. V tem primeru bi lahko imeli regulirani subjekti omejene možnosti izbire med zgornjimi metodami. Hierarhija zahtevanih stopenj, tj. katere metode je treba uporabiti in zakaj lahko regulirani subjekti od njih odstopajo in uporabljajo metode nižjih stopenj, je opisana v oddelku [6.2](#_bookmark58) in naslednjih.

Primer: prikaz razlike med „posredno metodo/metodo ocenjevanja“ in „privzeto vrednostjo, nižjo od 1“.

Na [sliki 6](#_bookmark40) na levi strani ima regulirani subjekt dostop do profilov porabe končnih porabnikov (npr. dobavitelj zemeljskega plina, ki je neposredno povezan s končnimi porabniki). Ker bi regulirani subjekt lahko dokazal, da metode stopnje 3 niso na voljo ali povzročajo nerazumne stroške, predlaga, da se faktor obsega določi na podlagi posrednih metod/metod ocenjevanja. Zaradi poenostavitve tega primera se šteje, da so večji porabniki (večji mehurčki) zunaj področja uporabe ETS2 (rdeči mehurčki), manjši porabniki pa so vključeni v področje uporabe (zeleni mehurčki). Skladno s tem je faktor obsega „1“ dodeljen toku goriva, ki se dobavlja zelenemu mehurčku, faktor obsega „0“ pa količinam, ki se dobavljajo rdečim mehurčkom. V skladu s tem se stroški ogljika prenesejo ali pa ne. Zaradi te metode bi lahko bili nekateri končni potrošniki nepravilno razvrščeni v ustrezno kategorijo CRF (tj. pokritost ETS2), zato se ta metoda uporablja samo za stopnjo 2.

Na desni strani [slike 6](#_bookmark40) regulirani subjekt dobavlja gorivo istim porabnikom, vendar nima dostopa do profilov porabe (npr. ker so vključeni posredniki in ker ni mogoče vzpostaviti metode „nadzorne verige“ brez nerazumno visokih stroškov). Ker pa gorivo porabijo le porabniki na določenem območju (npr. v mestu, ki je priključeno na omrežje zemeljskega plina), regulirani subjekt predlaga, da se uporabi privzeti faktor obsega, nižji od 1, ki ustreza deležu pokritosti končnih porabnikov z ETS2, npr. na podlagi nacionalne energetske statistike za to mesto. Če bi na primer ta faktor znašal 0,5 (kar ustreza 50-odstotni pokritosti končnih porabnikov s sistemom ETS2), bi lahko pristojni organ sprejel tako privzeto vrednost le za obdobje 2024–2026[[57]](#footnote-57) (ali tudi za obdobje od leta 2027, če je tok goriva de minimis), če lahko regulirani subjekt dokaže, da to omogoča natančnejšo določitev emisij.

Glavna razlika je v tem, da lahko v prvem primeru regulirani subjekt prenese stroške ogljika glede na posamezno kategorizacijo vsakega končnega porabnika, medtem ko lahko v drugem primeru regulirani subjekt opredeli dejavnik obsega le na agregatni ravni in ciljno usmerjen prenos stroškov ni izvedljiv. Za nekatere potrošnike bi bil prenos stroškov previsok, za nekatere pa prenizek.



Če (ne) bi bili vsi potrošniki v tej regiji vključeni v področje uporabe ETS2, bi se to štelo za metodo „fizičnega razlikovanja toka goriva“.

**Metoda faktorja obsega:**

**posredna metoda/metoda ocenjevanja**

**Metoda faktorja obsega:**

**Privzeta vrednost**

Regulirani subjekt

Regulirani subjekt

100-odstotni prenos stroškov

0-odstotni prenos stroškov

[50]-odstotni prenos stroškov

Presečna vrednost za vključitev/izključitev

napačno

**vključeni**

napačno

**izključeni**

Opredeljeni kot vključeni v ETS2

Opredeljeni kot izključeni iz ETS2

Velikost mehurčka kaže porabo goriva

Slika 6:

Primer določitve faktorja obsega

### Izogibanje dvojnemu štetju med ETS1 in ETS2

Od reguliranih subjektov ETS2 se pričakuje, da bodo stroške ogljika prenesli na svoje odjemalce nižje v prodajni verigi. Kadar so končni potrošniki upravljavci ali operaterji ETS1 (naprave, zrakoplovi, ladje), bi takšen prenos stroškov pomenil dvojno štetje ali dvojno breme zanje, saj bi morali nositi tako stroške ETS1 kot ETS2, zato se je temu treba izogniti. Pred obravnavanjem praktičnih posledic za spremljanje emisij reguliranega subjekta v sistemu ETS2 je treba opozoriti na naslednje elemente uredbe o spremljanju in poročanju:

* uporaba letnih poročil upravljavcev ETS1 o emisijah velja za eno od najvišjih stopenj (stopnja 3), ki so na voljo za določitev faktorja obsega ( oddelek [5.4.2](#_bookmark38));
* v členu 75v so nadaljnje določbe o preprečevanju dvojnega štetja. V skladu s členom 75v(2) morajo upravljavci ETS1 skupaj s svojim letnim poročilom o emisijah poročati o svojih dobaviteljih goriv (ne glede na to, ali gre za reguliran subjekt ETS2 ali ne) in o letnih količinah goriv, pridobljenih od vsakega subjekta in porabljenih v reguliranih dejavnostih ETS1 (Priloga Xa)[[58]](#footnote-58);
* za namene druge alineje zgoraj Priloga I(10) uvaja novo določbo, v skladu s katero mora upravljavec ETS1 v svoj načrt za spremljanje vključiti ustrezen opis postopka o korakih izračuna za informacije iz Priloge Xa. To vključuje metode izračuna, kako količine goriva pripisati vsakemu reguliranemu subjektu, od katerega je bilo gorivo pridobljeno, in parametre, kot so „gorivo, porabljeno za dejavnosti ETS1 v letu poročanja“, pri čemer je treba dejansko porabo ločiti od „goriva na zalogi“ in „goriva, izvoženega ali uporabljenega za namene zunaj ETS1 (npr. za vozila na kraju samem)“.

V skladu s Prilogo I(10) morajo upravljavci ETS1 do 31. decembra 2026 v načrt za spremljanje dodati opis postopka za določitev podatkov iz poročila iz Priloge Xa. Upravljavci ETS1 bodo v okviru svojega letnega poročila o emisijah za ETS1 prvič posredovali informacije iz Priloge Xa že do 31. marca 2025 (čeprav preverjanje ni potrebno). Preverjene informacije iz Priloge Xa bodo upravljavci ETS1 predložili v poročilih o emisijah (faktor obsega za stopnjo 3, glej oddelek [5.4.2](#_bookmark38)) do 31. marca 2026. Smernice za upravljavce ETS1 o izračunih in načinu poročanja o rezultatih bodo pripravljene pozneje;

* + v skladu s Prilogo Xb morajo regulirani subjekti poročati o količinah goriv, dobavljenih vsakemu upravljavcu ETS1, vključno z informacijami, kot so jasna identifikacija upravljavcev z njihovim imenom, naslovom in enotnim identifikatorjem, ki se uporablja za ETS1 (to je lahko tisti, ki se uporablja za register EUTL ali katera koli nacionalna identifikacijska oznaka, ki jo dodeli pristojni organ).

Na podlagi zgoraj navedenega je mogoče določiti naslednje korake za spremljanje goriv, ki jih regulirani subjekti dobavijo upravljavcem ETS1:

* + V okviru faktorja obsega, zahtev iz člena 75v ter prilog Xa in Xb k uredbi o spremljanju in poročanju bi si moral regulirani subjekt ETS2 prizadevati vzpostaviti povezavo z operaterji ETS1, ki jim dobavlja goriva.
  + Če ima z njimi neposredno pogodbeno razmerje, je to preprosto. Če so vključeni posredniki, tj. trgovci z gorivom, mora regulirani subjekt z njimi sodelovati pri vzpostavitvi „nadzorne verige“ ( glede tega glej smernice v oddelku [5.4.2](#_bookmark38)).
  + Če regulirani subjekt lahko dokaže, da metode iz člena 75l(2)(a-g) tehnično niso izvedljive ali bi povzročile nerazumno visoke stroške, mu ni treba opredeliti ustreznih količin sproščenega goriva in lahko zanje uporabi faktor obsega 1.[[59]](#footnote-59)
  + Za uporabo faktorja obsega 0 za količine zadevnega toka goriva morajo biti izpolnjeni naslednji pogoji:
    - Vzpostaviti je treba neposredno pogodbeno razmerje med subjekti ETS2 in upravljavcem ETS1 ter pogodbeni dogovor o načinu zaračunavanja dobavljenih goriv. To bi lahko imenovali *izjava o nameri porabe* goriv.
    - Po letu poročanja upravljavec ETS1 reguliranemu subjektu zagotovi informacije, zahtevane v Prilogi Xa. To lahko stori neposredno ali prek pristojnega organa, kot je dovoljeno v členu 75v(1 in 2).
    - Informacije in podatki v skladu s Prilogo Xa vsebujejo *potrdilo o dejanski porabi* zgorelih količin goriva. Implicitno bo razlika med pridobljenimi in porabljenimi količinami pomenila potrditev količin, danih na zalogo, zgorelih na kraju samem, razen npr. za mobilne stroje (ki spadajo v kategorijo 1A2 okvira CRF ETS2, glej oddelek [5.4.1](#_bookmark36)), ali izvoženih naprej[[60]](#footnote-60).

Samo za količine, označene s *potrdilom o dejanski porabi*, se lahko uporabi faktor obsega 0.

V členu 75v(4) je določena enoletna prožnost za vse količine goriv, ki so bile pridobljene in dane na zalogo ter niso bile porabljene v istem letu. V takem primeru lahko subjekt ETS2 ustrezne količine goriva odšteje v letu sprostitve v porabo, vendar jih mora dodati v letno poročilo o emisijah v naslednjem letu, razen če upravljavec ETS1 v letnem poročilu o emisijah za naslednje leto potrdi, da je bilo gorivo porabljeno znotraj meja sistema ETS1.

* Kot najboljša praksa v ETS1 in ETS2 se lahko šteje, če se o zgoraj navedenem postopku pogodbeno dogovorita že pred začetkom dobave goriva. To vključuje potrditev subjekta ETS2, da na začetku ne bo prenesel nobenih stroškov ogljika, ki je priložena *izjavi* upravljavca ETS1 *o nameri porabe goriva.*
* Za vse preostale količine, ki so bile dobavljene upravljavcu ETS1, vendar niso bile potrjene, kot je navedeno zgoraj, je treba uporabiti faktor obsega 1, stroški ogljika pa se lahko prenesejo (ko se trgovanje začne leta 2027). Tveganje, da regulirani subjekt preda preveč ali premalo emisijskih kuponov zaradi razlike med prodanimi količinami goriva in dejansko porabo v napravi ETS1, mora biti dogovorjeno v pogodbenih dogovorih med reguliranim subjektom in upravljavcem ETS1. Regulirani subjekt in upravljavec ETS1 lahko tveganje uredita na več načinov.

## Faktorji za izračun – Načela

„Faktorji za izračun“ so poleg količin sproščenega goriva pomemben del vsakega načrta za spremljanje, ki temelji na izbrani metodologiji izračuna. Ti faktorji so (predhodni) faktor emisije, faktor za pretvorbo enote in delež biomase. Faktor obsega ni vključen v opredelitev „faktorjev za izračun“ in je podrobno opisan v oddelku [5.4.](#_bookmark35)

Faktorji za izračun se lahko določijo z enim od naslednjih načel:

* 1. Kot **privzete vrednosti** ( oddelek [5.5.1](#_bookmark43)); ali
  2. z **laboratorijsko analizo** ( oddelek [5.5.2](#_bookmark46)).

Katera od teh možnosti bo uporabljena, je odvisno od stopnje, ki se uporablja. Nižje stopnje omogočajo uporabo privzetih vrednosti, tj. vrednosti, ki so v vseh letih nespremenjene in se posodobijo šele, ko so na voljo natančnejši podatki. Najvišja stopnja, opredeljena za vsak parameter v uredbi o spremljanju in poročanju, je običajno laboratorijska analiza, ki je zahtevnejša, vendar seveda tudi natančnejša. Rezultat vsake analize velja za serijo, iz katere je bil vzet vzorec, medtem ko je privzeta vrednost običajno povprečna ali konzervativna vrednost, določena na podlagi velikih količin tega materiala. Faktorji emisij za premog, ki se uporabljajo v nacionalnih evidencah, se lahko na primer uporabljajo za povprečje več vrst premoga za celotno državo, ki se lahko uporablja tudi v energetski statistiki, medtem ko analiza velja samo za eno serijo ene vrste premoga.

**Pomembno**: V vseh primerih mora regulirani subjekt zagotoviti dosledno uporabo podatkov o dejavnosti in vseh faktorjev za izračun. Če je količina goriva določena v mokrem stanju ali z določeno čistostjo, se morajo tudi faktorji za izračun nanašati na te pogoje. Regulirani subjekti morajo tudi paziti, da ne mešajo parametrov z nedoslednimi enotami. Kadar je količina goriva določena na prostornino, se mora tudi faktor za pretvorbo enote (UCF) ali NCV in/ali faktor emisij nanašati na prostornino in ne na maso ali energijo[[61]](#footnote-61).

Za skoraj vsa goriva, s katerimi se trguje na trgu, bo to zlahka zagotovljeno, saj bodo udeleženci na trgu že določili njihovo kakovost in lastnosti. Poleg tega v številnih primerih zadevna goriva veljajo za „komercialna standardna goriva“ ali „nacionalna standardna goriva“ ( za nadaljnjo opredelitev glej oddelek [4.2](#_bookmark25)) in v tem primeru se lahko za faktorje izračuna, kot sta faktor emisij ali NCV, uporabijo nacionalne privzete vrednosti ( oddelek [6.2](#_bookmark58)).

### Privzete vrednosti:

Kadar namerava regulirani subjekt uporabiti privzeto vrednost faktorja za izračun, mora biti vrednost tega faktorja dokumentirana v načrtu za spremljanje. Edina izjema so primeri, ko se privzeta vrednost ali njen vir informacij letno spreminja. To je načeloma takrat, kadar pristojni organ redno posodablja in objavlja standardne faktorje, ki se uporabljajo v nacionalnem registru toplogrednih plinov. V takšnih primerih mora načrt za spremljanje namesto same vrednosti vsebovati sklic na mesto (spletna stran, Uradni list itd.), kjer so te vrednosti objavljene.

Veljavna vrsta privzete vrednosti je določena z opredelitvijo veljavne stopnje. Oddelki 2 do 4 Priloge IIa k MRR opisujejo splošno shemo za te opredelitve. Pregled opredelitev stopenj iz Priloge IIa je predstavljen v [preglednici](#_bookmark44) [6.](#_bookmark44)

*Preglednica 6: Pregled najpomembnejših opredelitev stopenj za faktorje za izračun na podlagi Priloge IIa k MRR. Uporabljajo se naslednje kratice:*

*EF – faktor emisije, UCF – faktor za pretvorbo enote, NCV – spodnja kurilna vrednost, BF – delež biomase. Opredelitve stopenj so podrobneje določene v besedilu v nadaljevanju.*

|  |  |  |
| --- | --- | --- |
| **Faktor** | **Stopnja** | **Opredelitev stopnje** |
| EF[[62]](#footnote-62) | 1 | Privzete vrednosti vrste I |
| 2a | Privzete vrednosti vrste II |
| 2b | Empirične korelacije (specifične vrste premoga) |
| 3 | Laboratorijske analize ali empirične korelacije |
| UCF (npr. NCV) | 1 | Privzete vrednosti vrste I |
| 2a | Privzete vrednosti vrste II |
| 2b | Evidence nakupa (če je primerno) |
| 3 | Laboratorijske analize |
| BF | 1 | Delež biomase vrste I |
| 2 | Delež biomase vrste II |
| 3a | Laboratorijske analize |
| 3b | Masna bilanca fosilnega in biomasnega ogljika |

Kot je razvidno iz [preglednice 6,](#_bookmark44) se na najnižji stopnji običajno uporablja mednarodno veljavna privzeta vrednost (standardni faktor IPCC ali podoben, kot je naveden v Prilogi VI k MRR). Kot druga stopnja se uporablja nacionalni faktor, ki je načeloma tisti, ki se uporablja za nacionalni register toplogrednih plinov v okviru UNFCCC. Dovoljene pa so tudi druge vrste privzetih vrednosti ali nadomestne metode, ki se štejejo za enakovredne. Pri najvišji stopnji je faktor ponavadi treba določiti z laboratorijskimi analizami.

Opredelitve stopenj v [preglednici 6](#_bookmark44) je treba razumeti na podlagi celotnega besedila, in sicer:

* **Privzete vrednosti vrste I:** Bodisi standardni faktorji, navedeni v Prilogi VI (tj. načeloma vrednosti IPCC), ali druge stalne vrednosti v skladu s točko (e) člena 31(1), tj. analize, ki so bile izvedene v preteklosti, vendar so še vedno veljavne[[63]](#footnote-63).
* **Privzete vrednosti vrste II:** Faktorji emisije, specifični za državo v skladu s točkami (b), (c) in (d) člena 31(1), tj. vrednosti, ki se uporabljajo za nacionalni register toplogrednih plinov[[64]](#footnote-64), druge vrednosti, ki jih objavi pristojni organ za bolj ločene vrste goriv, ali druge vrednosti iz literature, o katerih se dogovori pristojni organ[[65]](#footnote-65). **Ta metoda se bo ponavadi uporabljala za subjekte kategorije A, komercialna standardna goriva in goriva, ki izpolnjujejo enakovredna merila ( oddelek** [**4.2**](#_bookmark25) **za opredelitve).**
* **Empirične korelacije:** To so metode, ki temeljijo na empiričnih korelacijah za specifične vrste premoga, ki se določijo vsaj enkrat na leto v skladu z zahtevami, ki veljajo za laboratorijske analize (glej [5.5.2](#_bookmark46)). Ker pa se te precej zapletene analize izvajajo le enkrat na leto, se ta stopnja šteje za nižjo raven od popolnih analiz.
* **Evidence nakupa:** Vrednost faktorja za pretvorbo enote se lahko iz evidenc nakupa, ki jih zagotovi trgovinski partner za gorivo, pridobi samo za komercialno tržena goriva (kot je običajno primer), če je ta vrednost izračunana na podlagi sprejetih nacionalnih ali mednarodnih standardov.
  + 1. **Laboratorijske analize:** V tem primeru se v celoti uporabljajo zahteve iz oddelka v nadaljevanju. To vključuje tudi uporabo „uveljavljenih približkov“, če je to primerno in če negotovost empirične korelacije ne presega ene tretjine vrednosti negotovosti, povezane z veljavno stopnjo za količine sproščenega goriva.
* **Delež biomase vrste I****66**: Uporabi se ena od naslednjih metod, ki veljajo za enakovredne:
  + uporaba vrednosti, ki jih je objavil pristojni organ ali Komisija;
  + uporaba vrednosti v skladu s členom 31(1), tj. „privzete vrednosti vrste I/II“ (glej zgoraj).
* **Delež biomase vrste II[[66]](#footnote-66):** uporaba vrednosti, določene v skladu z drugim pododstavkom člena 75m(3), tj. uporaba metode ocenjevanja, ki jo je odobril pristojni organ.

* **Masna bilanca fosilnega in biomasnega ogljika[[67]](#footnote-67)**: v tem primeru se delež biomase določi na podlagi masne bilance ogljika opredeljenih in sledljivih vhodnih materialov. Tipičen primer so biogoriva, skladna z RED II[[68]](#footnote-68), ki se dodajajo v goriva, namenjena uporabi v prometu, na primer bioetanol, ki se dodaja v bencin, ali plinasta biomasna goriva, kot je utekočinjeni biometan, ki se dodaja in distribuira sočasno z UZP. V tem primeru lahko delež biomase preprosto temelji na masni bilanci, ki se uporablja za dokazovanje skladnosti z merili iz RED II, npr. na letni ravni. Ta bi morala biti lahko dostopna in skladna s količinami biogoriv ali biomasnih goriv, sporočenimi v skladu z RED II in ciljem za promet iz direktive o kakovosti goriva[[69]](#footnote-69). Za druge mešanice in daljše dobavne verige je lahko potrebna analiza biomase.

### 5.5.2 Laboratorijske analize

Kadar je v MRR navedena določitev „v skladu s členi od 32 do 35“ [[70]](#footnote-70), to pomeni, da je treba parameter določiti s (kemičnimi) laboratorijskimi analizami. V MRR so določena razmeroma stroga pravila za takšne analize, da se zagotovi visoka kakovost rezultatov. Upoštevati je treba zlasti naslednje točke:

* Laboratorij mora dokazati svojo usposobljenost. To doseže na enega od naslednjih načinov:
  + z akreditacijo v skladu s standardom EN ISO/IEC 17 025, če je zahtevana metoda analize v obsegu akreditacije; ali
  + z dokazovanjem, da so izpolnjena merila iz člena 34(3). To se šteje za v razumni meri enakovredno zahtevam standarda EN ISO/IEC 17 025. Upoštevati je treba, da je ta pristop dovoljen le, če se izkaže, da uporaba akreditiranega laboratorija tehnično ni izvedljiva ali vključuje nerazumno visoke stroške ( oddelek [6.4](#_bookmark65)).
* Šteje se, da je način odvzema vzorcev iz materiala ali goriva, ki ga je treba analizirati, ključen za pridobitev *reprezentativnih* rezultatov. Zato morajo regulirani subjekti pripraviti načrte za vzorčenje v obliki pisnih postopkov ( glej oddelek [6.6](#_bookmark74)) in zanje pridobiti odobritev pristojnega organa. Upoštevati je treba, da to velja tudi, kadar regulirani subjekt ne izvaja vzorčenja sam, temveč ga obravnava kot postopek, oddan v zunanje izvajanje.
* Metode analize morajo običajno upoštevati mednarodne ali nacionalne standarde. Prednost imajo standardi EN[[71]](#footnote-71).

Upoštevati je treba, da so laboratorijske analize običajno povezane z najvišjimi stopnjami za faktorje za izračun. Zato se te precej stroge zahteve redko uporabljajo za manjše regulirane subjekte. Zlasti regulirani subjekti z nizkimi emisijami ( oddelek [6.3.2](#_bookmark63)) lahko uporabijo „kateri koli laboratorij, ki je tehnično usposobljen in sposoben zagotoviti tehnično veljavne rezultate z uporabo ustreznih analitskih postopkov, pri čemer predloži dokaze za ukrepe zagotavljanja kakovosti iz člena 34(3)“. Minimalne zahteve bi bile pravzaprav takšne, da laboratorij dokaže, da je tehnično usposobljen in „da lahko […]zanesljivo upravlja svoje osebje, postopke, dokumente in naloge“, ter da dokaže ukrepe zagotavljanja kakovosti rezultatov kalibracije in preskusa[[72]](#footnote-72); dokazila za to morajo biti zadostna, da zadovoljijo pristojni organ in preveritelja. Vendar je v interesu reguliranega subjekta, da od laboratorija prejme zanesljive rezultate. Zato si morajo regulirani subjekti prizadevati za izpolnjevanje zahtev iz člena 34 v največji možni meri.

Poleg tega je treba opozoriti, da MRR v zahtevah, specifičnih za dejavnosti, iz Priloge IV dovoljuje uporabo „smernic za najboljšo industrijsko prakso“ za nekatere nižje stopnje, kadar se ne uporabljajo privzete vrednosti. V takšnih primerih, ko so kljub odobritvi uporabe metodologije nižje stopnje še vedno potrebne analize, morda ni primerno ali mogoče v celoti uporabiti členov od 32 do 35. Vendar bi moral pristojni organ naslednje zahteve šteti kot minimalne:

* + Če uporaba akreditiranega laboratorija tehnično ni izvedljiva ali bi povzročila nerazumno visoke stroške, lahko regulirani subjekt uporabi kateri koli laboratorij, ki je tehnično usposobljen in sposoben zagotoviti tehnično veljavne rezultate z uporabo ustreznih analitskih postopkov, pri čemer predloži dokaze za ukrepe zagotavljanja kakovosti iz člena 34(3).
  + Regulirani subjekt predloži načrt za vzorčenje v skladu s členom 33.
  + Regulirani subjekt določi pogostost analiz v skladu s členom 35.

Podrobnejša navodila o temah, povezanih z laboratorijskimi analizami, vzorčenjem, pogostostjo analiz, enakovrednostjo akreditacije itd., so navedena v Smernicah št. 5.

## Faktorji za izračun – posebne zahteve

Poleg splošnih pristopov za določanje faktorjev za izračun (privzete vrednosti/analize), ki so obravnavani v oddelku [5.5](#_bookmark42), so v MRR določena nekatera posebna pravila za vsak faktor. Ta pravila so obravnavana v nadaljevanju.

### Faktor za pretvorbo enote

V členu 3(68) MRR se uporablja opredelitev: „*‚faktor za pretvorbo enote‘ pomeni faktor, ki pretvori enoto, v kateri so izražene količine sproščenega goriva, v količine, izražene kot energija v terajoulih, masa v tonah ali prostornina v normalnih kubičnih metrih ali ekvivalent v litrih, kadar je to primerno, in ki vključuje vse pomembne dejavnike, kot so gostota, spodnja kurilna vrednost ali (za pline) pretvorba iz zgorevalne toplote v spodnjo kurilno vrednost, kot je ustrezno*“.

Za pretvorbo količine sproščenega goriva v energijsko vsebnost (ali za uskladitev z enotami povezanega faktorja emisij, kadar niso izražene kot energija) je faktor za pretvorbo enote pomemben parameter, o katerem je treba poročati. Pretvorba na energijsko osnovo je standardni pristop, opredeljen v členu 75f, in omogoča primerjavo poročil o emisijah z energetsko statistiko in nacionalnimi registri toplogrednih plinov v okviru UNFCCC.

Faktor za pretvorbo enote lahko vsebuje vrsto različnih faktorjev za pretvorbo, vključno z naslednjimi:

* Za količine sproščenega goriva, izražene v tonah ali Nm3, je lahko faktor za pretvorbo enote preprosto spodnja kurilna vrednost (NCV) goriva, izražena v TJ/t ali TJ/1000 Nm3.
  + Če pristojni organ dovoli, da se faktorji emisije za goriva izrazijo v t CO2/t goriva ali t CO2/Nm3 (člen 75f[[73]](#footnote-73)), bi bil faktor za pretvorbo enote preprosto enak 1, spodnja kurilna vrednost (faktor za pretvorbo enote na splošno) pa se lahko izrazi na podlagi konservativnih ocen namesto z uporabo stopenj, razen če je določeno stopnjo mogoče doseči brez dodatnega napora (tj. če so informacije v skladu s stopnjami lahko dostopne, kot npr. vrednosti iz nacionalnega registra toplogrednih plinov) (člen 75h(3)).
* Za količine sproščenega goriva, ki so že izražene v TJ (neto energijska vsebnost), bo faktor za pretvorbo enote enak 1, saj nadaljnja pretvorba ni potrebna.
* Če so količine sproščenega goriva izražene v bruto GWh (kar pogosto velja za zemeljski plin), je faktor za pretvorbo enote faktor za pretvorbo bruto GWh v neto TJ.
* Za sproščene količine, izražene v litrih (npr. tekoča goriva), je faktor za pretvorbo enote bodisi gostota (t na liter) bodisi volumetrična spodnja kurilna vrednost, odvisno od ustreznih enot, v katerih je izražen faktor emisije. Itd.

Opomba: koncept stopenj, obravnavan v oddelku [5.5](#_bookmark42), se morda ne zdi primeren za vse zgoraj obravnavane vrste faktorja za pretvorbo enote. Medtem ko je koncept stopenj jasno opredeljen, kadar se faktor za pretvorbo enote nanaša na faktorje za izračun, kot sta spodnja kurilna vrednost ali gostota, se ne sme šteti za ustreznega, kadar se faktor za pretvorbo enote preprosto nanaša na povsem matematične pretvorbe med enotami, kot je pretvorba iz GWh v TJ.

### Faktor emisije

V členu 3(13) MRR se uporablja opredelitev: „*‚faktor emisije‘ pomeni povprečno stopnjo emisije toplogrednega plina glede na podatke o dejavnosti … toka goriva ob predvidevanju popolne oksidacije za zgorevanje …“.* Poleg tega je člen 3(36) pomemben za materiale, ki vsebujejo biomaso, in v njem je navedeno: „*‚predhodni faktor emisije‘ pomeni predvideni skupni faktor emisije goriva ali materiala na podlagi vsebnosti ogljika njegove frakcije biomase in fosilne frakcije, preden se pomnoži s fosilno frakcijo, da se dobi faktor emisije“.*

**Pomembno:** V skladu z oddelkom 2.1 Priloge IIa k MRR se opredeljene stopnje nanašajo na *predhodni* faktor emisije, kadar je delež biomase določen za gorivo[[74]](#footnote-74). To pomeni, da se stopnje vedno uporabljajo za posamezne parametre. Poročanje o predhodnem faktorju emisije je obvezno za vse tokove goriva (tj. vključno s 100-odstotnimi tokovi biomasnega goriva)[[75]](#footnote-75).

Kot je razvidno iz opredelitve, je faktor emisije (EF) faktor, ki temelji na stehiometriji in s katerim se vsebnost (fosilnega) ogljika v materialu pretvarja v ekvivalentno maso (fosilnega) CO2, ki bo predvidoma izpuščen.

Pri emisijah iz zgorevanja je standardni pristop, da se faktor emisije izrazi glede na energijsko vsebnost (NCV) goriva in ne glede na njegovo maso ali prostornino. Vendar lahko pristojni organ reguliranemu subjektu dovoli uporabo alternativnega faktorja emisije, izraženega v t CO2/t goriva ali t CO2/Nm3 (člen 75f).

Kadar veljavna stopnja zahteva, da se faktor emisije določi z analizami, je treba analizirati vsebnost ogljika. Pri gorivih je treba določiti tudi NCV (lahko je potrebna še ena analiza istega vzorca, odvisno od stopnje).

Če je treba faktor emisije goriva, izražen kot t CO2/TJ, izračunati iz vsebnosti ogljika, se uporabi naslednja enačba, pri čemer f ustreza stehiometričnemu faktorju 3,664 za pretvorbo C v CO2:

*EF*  *CC*  *f* / *NCV*

(11)

Če je treba faktor emisije materiala ali goriva, izražen v t CO2/t, izračunati iz vsebnosti ogljika (CC), se uporabi naslednja enačba:

*EF*  *CC*  *f*

(12)

### Delež biomase

****

|  |
| --- |
| **Da bi imela biomasa, ki se uporablja za izgorevanje, ničelno stopnjo (tj. da bi se uporabil faktor emisije nič), mora izpolnjevati trajnostna merila in merila za prihranek emisij toplogrednih plinov iz RED II[[76]](#footnote-76) (člen 38(5) MRR).**  **Uvod v to temo vsebuje oddelek** [**5.6.4.**](#_bookmark51) **V ločenih smernicah[[77]](#footnote-77) so podrobno pojasnjene teme, povezane z biomaso.** |

### Uporaba meril iz RED II

V večini primerov, ko je v MRR omenjena „biomasa“, je dodano, da se „uporablja člen 38(5)“[[78]](#footnote-78) prek sklicevanja na člen 75m(1). Navedeni člen[[79]](#footnote-79) pojasnjuje razmerje med zahtevami iz MRR in RED II, zlasti kako je treba uporabiti trajnostna merila in merila za prihranek emisij toplogrednih plinov iz RED II, da je mogoča ničelna stopnja emisije iz biomase. Upoštevati je treba naslednje:

* Ker se RED II uporablja za obnovljivo *energijo*, se merila iz RED II uporabljajo samo za rabo biomase v energetske namene v EU ETS. Upoštevati je treba, da se v nasprotju z ETS1, kjer je pomembna tudi neenergetska raba biomase, v ETS2 vsa biomasa uporablja za energetske namene, zato se vedno uporabljajo merila iz RED II.
* Ne uporabljajo se vsa merila iz člena 29 RED II. Zlasti:
  + uporabljajo se trajnostna merila „v zvezi z zemljišči“ iz člena 29(2) do (7) RED II;
  + uporabljajo se merila za prihranek emisij toplogrednih plinov iz člena 29(10) RED II;
    - dodatna merila glede izkoristka za proizvodnjo električne energije (člen 29(11) RED II) se *ne* uporabljajo;
* Nekatere določbe iz člena 29(1) RED II so prenesene v MRR, da se pojasni njihova uporaba. Poleg tega se merila iz RED II uporabljajo ne glede na geografsko poreklo biomase.
* Najpomembnejša goriva v ETS2 so biogoriva, mešana s fosilnim bencinom in dizlom za prometni sektor, ter bioplin ( oddelek [5.6.5](#_bookmark52)). Pri biogorivih bi moral biti dokaz skladnosti z RED II zagotovljen že v okviru ustreznih obveznosti poročanja iz direktive o kakovosti goriv[[80]](#footnote-80) in RED, zato so dokazi o trajnostnih merilih in merilih za prihranek emisij toplogrednih plinov že na voljo.

Člen 75m(2) poleg tega povezuje uporabo meril iz RED II s pragovi iz četrtega pododstavka člena 29(1) RED II. Ta določa, da se za namene RED II merila iz RED II uporabljajo samo za:

* trdna goriva, proizvedena iz biomase, kot so drva, le če se sežigajo v napravah z močjo nad 20 MW (v revidiranih RED II je ta prag znižan na 7,5 MW). Vendar, kot je obravnavano v oddelku [2.2](#_bookmark7), trdna biomasa ni del goriv, zajetih v ETS2, zato se merila iz RED II trenutno ne uporabljajo;
* plinasta biomasna goriva le, če se sežigajo v napravah z močjo nad 2 MW ( oddelek [5.6.5](#_bookmark52)).

Več podrobnosti je na voljo v Smernicah št. 3, ki jih lahko prenesete s spletišča MRVA GD za podnebno politiko[[81]](#footnote-81).

### Posebna pravila za bioplin

Regulirani subjekti lahko uporabijo poseben pristop k evidentiranju bioplina v skladu s členom 39(4)[[82]](#footnote-82). Če se bioplin vbrizga v omrežja zemeljskega plina in ga kupi regulirani subjekt, lahko navedeni subjekt poroča o kupljeni količini bioplina. To stori tako, da se določi delež biomase in pripiše skupnemu plinu (zemeljski plin plus bioplin) na podlagi deleža energijske vsebnosti bioplina v celotni porabi plina. Čeprav to ni izrecno navedeno v MRR, se zdi primerno, da se tak pristop šteje za enakovrednega stopnji 2 (kot druge metodologije ocenjevanja).

Predpogoji za tak pristop so:

* Količina porabljenega bioplina se določi na podlagi evidenc o nakupu;
* Regulirani subjekt dokaže pristojnemu organu, da ni dvojnega štetja iste količine bioplina. To lahko stori zlasti z uporabo sistema „registra bioplina“ ali podobne podatkovne zbirke, ki zagotavlja tudi, da se drugim uporabnikom bioplina ne razkrije potrdilo o izvoru.

To pomeni, da mora biti potrdilo o izvoru (če je bilo sploh ustvarjeno) tesno povezano z opredeljeno fizično količino bioplina in ga ni mogoče dati („razkriti“) drugemu porabniku plina.

* Upoštevajo se trajnostna merila in merila za prihranek emisij toplogrednih plinov iz RED II.
* Poleg tega, kot je navedeno v prejšnjem oddelku [5.6.4](#_bookmark51), se merila iz RED II v skladu s členom 75m(2) uporabljajo le, če se bioplin sežiga v napravah z močjo nad 2 MW. Nasprotno pa to pomeni, da se merila iz RED II ne uporabljajo, če regulirani subjekt lahko dokaže, da imajo kurilne naprave končnega porabnika moč pod 2 MW (v ta namen se lahko uporabijo metode iz oddelka [5.4.2](#_bookmark38)). Da pa bi se izognili upravnemu bremenu, kadar zmogljivost končnih porabnikov ni znana (npr. če se ni uporabila že za določitev faktorja obsega ( oddelek [5.4.2](#_bookmark38)), pri čemer ne bi uporabili predpostavke, ki ne upošteva ustreznega praga iz RED II, lahko regulirani subjekt predpostavi, da se merilo uporablja na skupni ravni porabnikov. Slednje bi pomenilo, da se sešteje zmogljivost vseh porabnikov reguliranega subjekta, ki je enaka njihovi skupni dobavni zmogljivosti, in se primerja s pragom 2 MW, da se ugotovi, ali se uporablja merilo iz RED II.[[83]](#footnote-83) Upoštevati je treba, da je ocena glede na ta prag lahko pomembna le v omejenem številu primerov. Razlog za to je, da bioplin neposredno uporablja eden ali pa zelo malo porabnikov ali pa se z njim oskrbuje omrežje zemeljskega plina. V slednjem primeru obveznost poročanja v okviru ETS2 morda sploh ne velja za proizvajalca bioplina, ki omrežje oskrbuje z bioplinom (glej oddelek [8.2](#_bookmark88)).

Dodatna navodila o uporabi teh meril so navedena v Smernicah št. 3 („Vprašanja v zvezi z biomaso v EU ETS“).

# NAČRT ZA SPREMLJANJE

## Priprava načrta za spremljanje

V tem poglavju je opisano, kako lahko regulirani subjekt pripravi načrt za spremljanje. Pri pripravi načrta za spremljanje morajo regulirani subjekti upoštevati nekatera vodilna načela:

* + Regulirani subjekt mora ob podrobnem poznavanju razmer metodologijo spremljanja čim bolj poenostaviti. To doseže tako, da poskuša uporabiti najzanesljivejše vire podatkov, zanesljive merilne instrumente, kratke pretoke podatkov in učinkovite nadzorne postopke. Veliko sinergij bo zagotovo z obstoječimi zahtevami glede poročanja v okviru režima direktive o obdavčitvi energije/direktive o trošarini, kjer je to primerno.
  + Regulirani subjekti bi si morali svoje letno poročilo o emisijah predstavljati z vidika preveritelja. Kaj bi preveritelj vprašal o tem, kako so bili podatki zbrani? Kako se lahko zagotovi preglednost pretoka podatkov od začetka do konca? Kateri nadzor preprečuje napake, napačne navedbe in opustitve?
  + Načrte za spremljanje je treba v določeni meri obravnavati kot žive dokumente. Da bi zmanjšali upravno breme, morajo biti regulirani subjekti pozorni na to, kateri elementi so določeni v samem načrtu za spremljanje in kaj se lahko vključi v pisne postopke, ki ta načrt dopolnjujejo.

#### Znak "simplified"Opomba: za regulirane subjekte z nizkimi emisijami in nekatere druge „preproste“ subjekte je to poglavje le delno pomembno. Priporočljivo je, da se najprej seznanite s poglavjem [7](#_bookmark84) tega dokumenta.

V pomoč je lahko naslednji pristop po korakih:

1. Opredelite meje reguliranega subjekta ob upoštevanju določb, opisanih v poglavju [2.](#_bookmark4)
2. Določite kategorijo reguliranega subjekta ( glej oddelek [6.3.1](#_bookmark61)) na podlagi ocene letnih emisij toplogrednih plinov.
3. Navedite vse tokove goriva ( za opredelitve glej oddelek [4.2](#_bookmark25)) ter jih razvrstite v glavne in *de minimis*.
4. Določite zahteve v zvezi s stopnjami na podlagi kategorije reguliranega subjekta in razvrstitve toka goriva (glej oddelek [6.2](#_bookmark58)).
5. Navedite in ocenite morebitne vire podatkov:
   1. Podatki o dejavnosti za tokove sproščenega goriva (za podrobne zahteve glej oddelek [5.3](#_bookmark31)):
      1. Kako se lahko določi količina goriva ali materiala?
         * Ali so merilne metode enake tistim, ki se uporabljajo v okviru režima direktive o obdavčitvi energije/direktive o trošarini in ali so predmet nacionalnega zakonsko urejenega meroslovnega nadzora? Če je tako, se te merilne metode lahko uporabljajo tudi za namene ETS2 in lahko nadaljujete neposredno s točko (b) spodaj o „faktorju obsega“.
         * Ali obstajajo instrumenti za stalno merjenje, kot so merilniki pretoka, tehtalni trakovi itd., ki dajejo neposredne rezultate o količini materiala, ki vstopa ali izstopa iz zalog v določenem času?

* Ali pa mora količina goriva ali materiala temeljiti na prodanih šaržah? Kako je v tem primeru mogoče določiti količino na zalogi ali v rezervoarjih ob koncu leta?
  + 1. Ali so na voljo merilni instrumenti, ki so v lasti reguliranega subjekta ali so pod njegovim nadzorom?
* Če je odgovor da: Kakšna je njihova stopnja negotovosti? Ali jih je težko kalibrirati? Ali so predmet nacionalnega zakonsko urejenega meroslovnega nadzora[[84]](#footnote-84)?
* Če je odgovor ne: Ali se lahko uporabijo merilni instrumenti, ki so pod nadzorom trgovinskega partnerja? (To pogosto velja za plinomere in v mnogih primerih, ko se količine določajo na podlagi računov).
  + 1. Ocenite negotovost, povezano s temi instrumenti, in določite z njimi povezano dosegljivo stopnjo. Opomba: Za oceno negotovosti se uporablja več poenostavitev, zlasti če je merilni instrument predmet nacionalnega zakonsko urejenega meroslovnega nadzora.
  1. Faktor obsega
     1. Za vse regulirane subjekte in tokove goriva je izhodišče najvišja stopnja, tj. 3, razen če države članice zahtevajo uporabo posebne metode. Ali je torej mogoče sektorje končnih porabnikov opredeliti na podlagi fizičnega ali kemičnega razlikovanja goriva (pretokov)? Ali se uporablja direktiva o evromarkerju? Ali je mogoče vzpostaviti pogodbeno povezavo z upravljavci ETS1, ki se jim dobavljajo goriva?
     2. Ali lahko druge metode vodijo do natančnejših rezultatov (dokazano na podlagi poenostavljene ocene negotovosti), kadar se ne uporablja nobena od zgoraj navedenih metod ali kadar se lahko dokaže, da povzroča nerazumno visoke stroške?
     3. Če se uporablja točka ii., ali obstajajo nacionalna sredstva za označevanje? Če obstaja neposredno pogodbeno razmerje s končnimi porabniki, poskusite vzpostaviti „nadzorno verigo“, npr. s samoizjavami vsakega porabnika, ali „posredne metode“ za korelacijo med sektorji končnih porabnikov in npr. letnimi ravnmi porabe ali zmogljivostmi, dnevnimi/sezonskimi vzorci porabe. Če neposredno pogodbeno razmerje ne obstaja, poskusite vključiti trgovce posrednike, da vam posredujejo informacije od končnih porabnikov.
     4. Če ni mogoče nič od navedenega, ne da bi pri tem nastali nerazumno visoki stroški, uporabite stopnjo 1: privzeto vrednost 1, razen če je mogoče dokazati, da privzeta vrednost manj kot 1 zagotavlja natančnejše rezultate.
  2. Faktorji za izračun (faktor emisije, faktor za pretvorbo enote ali delež biomase): Odvisno od zahtevanih stopenj (ki se določijo na podlagi

kategorije reguliranega subjekta in razvrstitve toka goriva, kot je obravnavano v oddelku [6.3](#_bookmark60)):

* + 1. Ali se uporabljajo privzete vrednosti? Če da, ali so vrednosti na voljo? (Priloga VI k MRR, publikacije pristojnega organa, vrednosti iz nacionalnega registra)?
    2. Če je treba uporabiti najvišje stopnje ali če se ne uporabljajo privzete vrednosti, je treba opraviti kemijske analize za določitev manjkajočih faktorjev za izračun. V tem primeru mora regulirani subjekt:
       - sprejeti odločitev o tem, kateri laboratorij bo uporabil; kadar akreditirani laboratorij[[85]](#footnote-85) ni na voljo ali če bi zaradi njegove uporabe nastali nerazumno visoki stroški, pridobiti dokazila o enakovrednosti akreditacije izbranega laboratorija po standardu EN ISO 17025 (glej oddelek [5.5.2](#_bookmark46));
       - izbrati ustrezno analitsko metodo (in veljavni standard);
       - pripraviti načrt za vzorčenje (glej Smernice št. 5 (za referenco glej [1.3](#_bookmark3))).

1. Ali je mogoče doseči vse zahtevane stopnje? Če ne, ali je mogoče doseči nižjo stopnjo, če je to dovoljeno v skladu s pravili o tehnični izvedljivosti in nerazumno visokih stroških ( oddelek [6.4](#_bookmark65))?
2. V naslednjem koraku mora regulirani subjekt opredeliti vse pretoke podatkov od začetka do konca (kdo vzame katere podatke od kod, kaj stori s podatki, komu predloži rezultate itd.), od merilnih instrumentov ali računov do končnega letnega poročila. V pomoč bo skica diagrama pretoka. Več podrobnosti o dejavnostih pretoka podatkov je na voljo v oddelku [6.7.](#_bookmark78)
3. Ta pregled virov podatkov in pretokov podatkov reguliranemu subjektu omogoča, da analizira tveganja svojega procesa evidentiranja in s tem ugotovi morebitne pomanjkljivosti (glej oddelek [6.7](#_bookmark78)). S tem bo ugotovil, kje v sistemu bi se lahko najlažje pojavile napake.
4. Na podlagi analize tveganja bi moral regulirani subjekt:
   1. oceniti, katere merilne instrumente in vire podatkov bo uporabil za podatke o dejavnostih (glej točko [5.a](#_bookmark56) zgoraj). Če je na voljo več možnosti, je treba uporabiti tisto z najmanjšo negotovostjo in najmanjšim tveganjem;
   2. v vseh drugih primerih, v katerih je potrebna odločitev[[86]](#footnote-86), se mora odločiti na podlagi najmanjšega povezanega tveganja; in
   3. opredeliti nadzorne dejavnosti za zmanjšanje ugotovljenih tveganj (glej oddelek [6.7](#_bookmark78)).
5. Morda bo treba nekatere od korakov od [5](#_bookmark55) do [9](#_bookmark57)  ponoviti, preden se dokončno napišejo načrt za spremljanje in z njim povezani postopki. Zlasti bo treba posodobiti analizo tveganj, potem ko bodo opredeljene nadzorne dejavnosti.
6. Regulirani subjekt nato pripravi načrt za spremljanje (z uporabo predlog, ki jih zagotovi Komisija, enakovredne predloge države članice ali namenskega informacijskega sistema, ki ga zagotovi Komisija ali država članica) in zahtevane spremne dokumente (člen 12(1)):
7. rezultat ocene tveganja (poglavje [6.7](#_bookmark78)), ki kaže, da se z opredeljenim nadzornim sistemom ustrezno omilijo ugotovljena tveganja (ni potrebno za subjekte z nizkimi emisijami  poglavje [7](#_bookmark84));
8. dodatne dokumente, ki jih bo morda treba priložiti (npr. opis in diagram reguliranega subjekta, diagram pretoka podatkov itd.);
9. pisne postopke, na katere se sklicuje načrt za spremljanje, vendar jih ni treba priložiti načrtu za spremljanje ob predložitvi pristojnemu organu[[87]](#footnote-87) (glej oddelek [6.6](#_bookmark74) o postopkih).

Regulirani subjekt mora zagotoviti, da so vse različice načrta za spremljanje, povezanih dokumentov in postopkov jasno in enolično prepoznavne ter da vse vključeno osebje vedno uporablja najnovejše različice. Od samega začetka je priporočljivo imeti dober sistem za vodenje dokumentacije.

## Izbira pravilne stopnje

Sistem za opredelitev minimalnih zahtevanih stopenj je določen v členih 75h (količine sproščenega goriva in faktorji za izračun) in 75i (faktor obsega). **Splošno pravilo je, da mora regulirani subjekt uporabiti najvišjo stopnjo, opredeljeno za vsak parameter.** Za glavne tokove goriva reguliranih subjektov kategorije B je to obvezno. Za druge tokove goriva in manjše subjekte naslednji sklop pravil opredeljuje **izjeme od pravila**:

* 1. Namesto najvišjih opredeljenih stopenj morajo regulirani subjekti kategorije A za glavne tokove goriva uporabiti vsaj stopnje iz Priloge V k MRR.
  2. Ne glede na kategorijo reguliranega subjekta se za komercialna standardna goriva[[88]](#footnote-88) ali goriva, ki izpolnjujejo enakovredna merila ( oddelek [4.2](#_bookmark25)), za faktorje za izračun uporabljajo iste stopnje iz Priloge V.
  3. Če regulirani subjekt pristojnemu organu zadovoljivo dokaže, da uporaba stopenj, zahtevanih v prejšnjih točkah, povzroča nerazumno visoke stroške ( oddelek [6.4](#_bookmark65)) ali je tehnično neizvedljiva ( oddelek [6.4](#_bookmark65)), lahko za glavne tokove goriva uporabi stopnjo, ki je do dve ravni nižja. Stopnja 1 je vedno najnižja možna stopnja.

Od reguliranih subjektov se tudi pričakuje, da za **tokove goriva *de minimis*** uporabijo stopnje, ki so enake ali višje od stopnje 1, če je to mogoče doseči „brez dodatnega napora“ (tj. brez omembe vrednih stroškov). Za količine sproščenega goriva to pomeni, da določitev količin sproščenega goriva temelji na računih ali evidencah o nakupu, razen če je določeno stopnjo mogoče doseči brez dodatnega napora. Regulirani subjekt mora to metodo opisati v načrtu za spremljanje.

Če je pristojni organ dovolil uporabo faktorjev emisij, izraženih v t CO2 na tono (ali Nm3) namesto t CO2/TJ, se lahko NCV določi z uporabo konservativnih ocen namesto stopenj. Vendar je treba uporabiti najvišjo stopnjo, ki ne zahteva dodatnega napora. Celoten sistem zahtev glede izbire stopnje je povzet v [preglednici 7.](#_bookmark59)

**Pomembna opomba**: Načrt za spremljanje mora vedno odražati dejansko uporabljeno stopnjo in ne najnižje zahtevane stopnje. Splošno načelo je tudi, da morajo regulirani subjekti poskušati izboljšati svoje sisteme spremljanja, kadar koli je to mogoče.

*Preglednica 7: Povzetek zahtev v zvezi s stopnjami. Upoštevati je treba, da je to le kratek pregled. Podrobnejše informacije so na voljo v celotnem besedilu tega oddelka.*

|  |  |  |  |  |
| --- | --- | --- | --- | --- |
| **Kategorija reguliranega subjekta** | **Kategorija toka goriva** | **Zahtevana stopnja (faktor obsega)** | **Najnižja zahtevana stopnja (količine sproščenega goriva in faktorji za izračun)** | **Faktorji za izračun** **za komercialna standardna goriva ali goriva, ki izpolnjujejo enakovredna merila (člen 75k(2))** |
| **Kat. B**  (> 50kt) | glavno | *najvišja stopnja ali kot zahteva država članica* | *najvišja stopnja* | *stopnja 2a/2b (Priloga V)* |
| *de minimis* | *na podlagi konservativne ocene, razen če je stopnjo mogoče doseči brez dodatnega napora* |
| **Kat. A**  (≤ 50kt) | glavno | *stopnja iz Priloge V (EF: 2a/2b)* |
| *de minimis* | *na podlagi konservativne ocene, razen če je stopnjo mogoče doseči brez dodatnega napora* |
| **Subjekt z nizkimi emisijami**  (< 1 000t) | glavno | *stopnja 1* |
| *de minimis* | *na podlagi konservativne ocene, razen če je stopnjo mogoče doseči brez dodatnega napora* |
| **Razlogi za odstopanje od zahtevanih stopenj** | | *tehnično neizvedljivo (ali ni na voljo), nerazumno visoki stroški ali poenostavljena ocena negotovosti[[89]](#footnote-89)* | *tehnično neizvedljivo in nerazumno visoki stroški* | |

## Kategorizacija reguliranih subjektov in tokov goriva

Osnovna filozofija sistema MRV v okviru EU ETS je, da je treba največje vire emisij najbolj natančno spremljati, medtem ko se za manjše vire emisij lahko uporabljajo manj ambiciozne metode. S to metodo se upošteva stroškovna učinkovitost ter prepreči nerazumno finančno in upravno breme tam, kjer bi bila korist večjega napora le neznatna.

Upoštevati je treba, da so v tem oddelku že upoštevane predlagane spremembe členov 75e in 75n MRR. Te se nanašajo na kategorizacijo reguliranih subjektov (oddelki [6.3.1,](#_bookmark61) [6.3.2](#_bookmark63) in [7](#_bookmark84))) in kategorizacijo tokov goriva (oddelek [6.3.3](#_bookmark64)) ter določajo, da je treba ustrezne mejne vrednosti emisij za kategorizacijo razumeti kot emisije pred uporabo faktorja obsega.

### Kategorije reguliranih subjektov

Za določitev zahtevane „ravni ambicij“, tj. zahtevanih stopenj, za spremljanje (podrobnosti so navedene v oddelku [6.2](#_bookmark58)) se mora regulirani subjekt razvrstiti v kategorijo glede na svoje povprečne letne emisije (člen 75e(2)):

* Kategorija A: povprečne letne emisije so enake ali nižje od 50 000 ton CO2(e);
* Kategorija B: povprečne letne emisije presegajo 50 000 ton CO2(e). „Povprečne letne emisije“ tukaj pomenijo povprečne letne preverjene emisije prejšnjega obdobja trgovanja od leta 2031. Kot pri letnem poročanju so  emisije iz trajnostne biomase[[90]](#footnote-90) izključene (tj. ničelna stopnja). Ker pa preverjene emisije še niso na voljo (bodo šele od leta 2026), regulirani subjekt za prvi načrt za spremljanje uporabi konservativno oceno.

Če te povprečne letne preverjene emisije niso na voljo ali niso več reprezentativne, je treba za predvidene emisije za naslednjih pet let uporabiti konservativno oceno povprečnih letnih emisij. Povprečne letne emisije za obdobje 2027–2030 temeljijo na povprečnih letnih preverjenih emisijah v dveh letih pred poročevalnim obdobjem.

MRR dovoljuje, da subjektu, ki preseže enega od navedenih pragov le enkrat v šestih letih, ni treba spremeniti svoje kategorizacije. Na primer, subjektu kategorije A, ki samo v enem letu izpusti 51 000 t CO2, ni treba spremeniti kategorije, če regulirani subjekt pristojnemu organu dokaže, da so bile njegove emisije v petih predhodnih letih nižje od 50 000 t CO2 in da v naslednjih obdobjih poročanja ne bodo več presegle te vrednosti. Najpomembneje je, da to pomeni tudi, da se veljavne najnižje stopnje ne spremenijo zaradi enega leta višjih emisij in da reguliranemu subjektu ni treba predložiti v odobritev posodobljenega načrta za spremljanje.

### Regulirani subjekt z nizkimi emisijami

Regulirani subjekti, ki v povprečju izpustijo manj kot 1 000 t CO2(e) na leto, se lahko v skladu s členom 75n MRR štejejo za „regulirani subjekt z nizkimi emisijami“. Zanje veljajo posebne poenostavitve sistema MRV, da se zmanjšajo upravni stroški (glej oddelek [7](#_bookmark84)).

Kar zadeva druge kategorije reguliranih subjektov, je treba povprečne letne emisije od leta 2031 določiti kot povprečne letne *preverjene* emisije v prejšnjem obdobju trgovanja, pri čemer je izključen CO2 iz trajnostne [90](#_bookmark62) biomase. Povprečne letne emisije za obdobje 2027–2030 temeljijo na povprečnih letnih preverjenih emisijah v dveh letih pred poročevalnim obdobjem.

Kadar te povprečne emisije niso na voljo, je treba uporabiti konservativno oceno predvidenih emisij za naslednjih pet let.

Poseben položaj nastane, kadar emisije reguliranega subjekta presežejo prag 1 000 ton CO2 na leto. V tem primeru je treba revidirati načrt za spremljanje in pristojnemu organu predložiti novega, za katerega ni več mogoče uporabiti poenostavitev. Vendar pa besedilo tretjega pododstavka člena 75n(6) omogoča, da regulirani subjekt nadaljuje kot subjekt z nizkimi emisijami, če lahko pristojnemu organu dokaže, da prag 1 000 ton CO2na leto v zadnjih petih letih ni bil presežen in ne bo več presežen. Tako so lahko visoke emisije v enem samem letu od šestih let dopustne, toda če se prag ponovno preseže v enem od naslednjih petih let, se ta izjema ne bo več uporabljala.

### Identifikacija in kategorizacija tokov goriva

Identifikacija tokov goriva vključuje dva koraka:

* razdelitev goriv, sproščenih v porabo, v tokove goriv;
* kategorizacijo teh tokov goriv.

#### Razdelitev na tokove goriv

Pri razdelitvi na tokove goriv je treba upoštevati naslednje vidike:

* tokovi goriva so lahko samo goriva, ki spadajo na področje uporabe člena 3(af) Direktive EU o ETS, ki se nanaša na goriva iz člena 2(1) direktive o obdavčitvi energije ali kateri koli drug proizvod, namenjen za uporabo, ponujen naprodaj ali uporabljen kot pogonsko gorivo ali gorivo za ogrevanje, kot je določeno v členu 2(3) direktive o obdavčitvi energije, vključno za proizvodnjo električne energije ( oddelek [2.2](#_bookmark7));
* goriva se lahko sprostijo v porabo z različnimi sredstvi. In sicer po cevovodih, z dobavo s tovornjakom, z ladijskim prevozom ali kombinacijo teh načinov, prek posrednikov (npr. nadaljnji trgovci z gorivi brez lastnega trošarinskega skladišča) itd.;
* vrste končnih porabnikov, kot so opredeljene s kategorijami CRF ( oddelek [5.4.1](#_bookmark36)), na združeni ravni, ki je na voljo ter kadar zagotavlja boljšo preglednost in preverljivost;
* metode, uporabljene za določitev faktorja obsega ( oddelek [5.4.2](#_bookmark38)).

V idealnem primeru bi morali biti tokovi goriv razdeljeni na združeni ravni, ki dopušča le eno sredstvo sproščanja goriv, le eno metodo za faktor obsega (najmanj eno stopnjo) in kategorijo CRF. To bi pristojnemu organu močno olajšalo odobritev načrta za spremljanje in preverjanje letnega poročila o emisijah ter omogočilo lažje odkrivanje povezanih tveganj. K ponazoritvi navedenega pristopa naj bi pripomogla dva primera na koncu tega oddelka.

#### Kategorizacija tokov goriva

Regulirani subjekt mora razvrstiti vse tokove goriva in primerjati ustrezne emisije z „vsoto vseh spremljanih elementov“.

Izvesti je treba naslednje korake:

* + Določiti „vsoto vseh spremljanih postavk“, tako da se seštejejo:
    - emisije (CO2(e)) vseh tokov goriva, ki so določene (glej v nadaljevanju);
    - Pri tem izračunu se upošteva CO2 iz fosilnih virov in „netrajnostne[90](#_bookmark62) biomase“.
  + Nato mora regulirani subjekt navesti vse tokove goriva, razvrščene v padajočem vrstnem redu glede na količino povezanih emisij.
  + Regulirani subjekt lahko nato izbere tokove goriva, za katere želi, da se razvrstijo kot tokovi goriva „*de minimis*“, da se zanje uporabijo manj stroge zahteve glede spremljanja, če je to ustrezno. V ta namen je treba upoštevati spodaj navedene pragove.

Regulirani subjekt lahko kot **tokove goriva *de minimis*** izbere tokove goriva, ki *skupaj* predstavljajo manj kot 1 000 ton fosilnega CO2 na leto. Vsi drugi tokovi goriva se razvrstijo kot **glavni tokovi goriva**.

MRR dovoljuje, da subjektu, ki preseže enega od navedenih pragov le enkrat v šestih letih, ni treba spremeniti svoje kategorizacije. To pomeni tudi, da se veljavne najnižje stopnje ne spremenijo zaradi enega leta višjih emisij in da reguliranemu subjektu ni treba predložiti v odobritev posodobljenega načrta za spremljanje.



**Primer 1:** Dobavitelj naftnih derivatov v svojem trošarinskem skladišču skladišči dve vrsti goriv. Dizelsko olje, ki vsebuje 10 % tekoče biomase, namenjeno za sektor cestnega prometa, in kurilno olje za stavbe. Večina količine goriv se prenese trgovcem z gorivi prek cevovodov, manjše količine pa se s tovornjaki prenesejo trgovcem z gorivi, ki večinoma izvajajo dejavnost v gradbeništvu in na bencinskih črpalkah. Zato bi bilo morda najbolj koristno opredeliti štiri različne tokove goriv:

1. dizelsko gorivo, ki se sprosti v porabo trgovcev z gorivi prek cevovodov;
2. kurilno olje, ki se sprosti v porabo trgovcev z gorivom prek cevovodov;
3. kurilno olje, ki se sprosti v porabo trgovcev z gorivi (večinoma dejavnih v gradbeništvu) prek tovornjakov;
4. dizelsko gorivo, ki se prek tovornjakov prenese na bencinske črpalke.

|  |  |  |  |  |  |  |
| --- | --- | --- | --- | --- | --- | --- |
| **Primer 2:** kategorizacija tokov goriva  Subjekt na različne načine oskrbuje različne (vmesne) in končne porabnike z lahkim kurilnim oljem in bencinom, pri čemer uporablja različne stopnje za dejavnik obsega. | | | | | | |
| **Tok goriva** | **Emisije** (pred uporabo faktorja obsega)  **(t CO2)** | **Sredstvo, s katerim se gorivo sprosti** | **(Vmesni) porabnik** | **Sektor končnega porabnika (CRF)** | **Metoda faktorja obsega** | **Faktor obsega** |
| **1. Lahko kurilno olje 1** | 50 000  (glavni) | Cevovodi | Energetski sektor (izven sistema ETS1) | 1A1a | Stopnja 2 (nadzorna veriga) | 1 |
| **2. Lahko kurilno olje 2** | 30 000  (glavni) | Cevovodi | Naprave, vključene v ETS1 Energetski sektor (elektrarna) | 1A1a | Stopnja 3 (potrjeno poročilo upravljavca o emisijah v okviru ETS1) | 0 |
| **3.**  **Bencin** | 25 000  (glavni) | Tovornjaki | Bencinske črpalke | 1A3b | Stopnja 2 (nadzorna veriga) | 0,85 |
| **4. Lahko kurilno olje 3** | 5 000  (glavni) | Tovornjaki | Naprave, vključene v ETS1 Industrija | 1A2c | Stopnja 3 (potrjeno poročilo upravljavca o emisijah v okviru ETS1) | 0 |
| **5. Lahko kurilno olje 4** | 1 500  (glavni) | Tovornjaki | Industrija | 1A2 | Stopnja 2 (nadzorna veriga) | 1 |
| **6. Lahko kurilno olje 5** | 300  (*de minimis*) | Tovornjaki | ni znano | 1A | Stopnja 1 | 1 |

## Razlogi za odstopanje

MRR dovoljuje odstopanje od zahtevanih stopenj za količine sproščenega goriva in kateri koli faktor, če je mogoče dokazati kar koli od spodaj navedenega ( glej [preglednico 7](#_bookmark59)):

* nerazumno visoke stroške,
* tehnično neizvedljivost.
* Poleg tega se naslednja odstopanja uporabljajo samo za faktor obsega:
  + metode stopnje 3 niso na voljo;
  + poenostavljena ocena negotovosti ( oddelek [6.4.2](#_bookmark67)).

Stroškovna učinkovitost je pomemben koncept za MRR. Na splošno lahko regulirani subjekt od pristojnega organa pridobi dovoljenje za odstopanje od določene zahteve iz MRR (zlasti zahtevane ravni stopnje), če bi popolna uporaba zahteve povzročila **nerazumno visoke stroške**.

Zato je potrebna jasna opredelitev „nerazumno visokih stroškov“. Navedena je v členu 75d MRR. Kot je opisano v oddelku [6.4.1](#_bookmark66) spodaj, temelji na analizi stroškov in koristi obravnavane zahteve.

Podobna odstopanja se lahko uporabijo, če ukrep **ni tehnično izvedljiv**. Pri tehnični izvedljivosti ne gre za stroške in koristi, temveč za to, ali regulirani subjekt v praksi sploh lahko doseže določeno zahtevo. Člen 75c MRR določa, da regulirani subjekt predloži utemeljitev, kadar trdi, da nekaj ni tehnično izvedljivo. Z utemeljitvijo mora regulirani subjekt dokazati, da nima na voljo tehničnih virov za izpolnitev določene zahteve v zahtevanem času. Če je to mogoče dokazati, bi običajno povzročilo tudi nerazumno visoke stroške.

### Nerazumno visoki stroški

Pri ocenjevanju, ali so stroški nekega ukrepa razumno visoki, jih je treba primerjati s koristjo, ki bi jo ta ukrep prinesel. Stroški se štejejo za nerazumno visoke, kadar so višji od koristi (člen 75d).

**Stroški:** Regulirani subjekt mora zagotoviti razumno oceno zadevnih stroškov. Upoštevati je treba le stroške, ki so dodatni glede na tiste, ki veljajo za alternativni scenarij. MRR tudi zahteva, da je treba pri oceni stroškov opreme upoštevati obdobje amortizacije, ki ustreza ekonomski življenjski dobi opreme. Tako je treba pri oceni uporabiti letne stroške v življenjski dobi in ne skupne stroške opreme. Poleg tega MRR zahteva tudi, da se upoštevajo vsi stroški, ki jih imajo (končni) porabniki. To je lahko še posebej pomembno pri izbiri metode za faktor obsega.

Kadar stroški ali koristi določenih ukrepov za izboljšanje vplivajo na več kot en tok goriva (npr. uporaba določene metode za faktor obsega), se lahko stroški in koristi ocenijo na združeni ravni, tj. za vse prizadete tokove goriva skupaj. To posledično pomeni tudi, da se absolutni minimalni finančni pragovi iz člena 75d(5) uporabljajo na združeni ravni.

|  |
| --- |
| **Primer 1:** Stari merilni instrument je treba zamenjati z novim. Stari instrument je omogočal doseganje 3-odstotne negotovosti, kar ustreza stopnji 2 (±5 %) za količine sproščenega goriva (za opredelitve stopenj glej oddelek [5.3.1](#_bookmark32)). Ker bi moral regulirani subjekt v vsakem primeru uporabiti višjo stopnjo, preuči, ali bi boljši instrument povzročil nerazumno visoke stroške. Instrument A stane 40 000 EUR in bi povzročil 2,8-odstotno negotovost (še vedno stopnja 2), instrument B stane 70 000 EUR, vendar omogoča doseganje 2,1-odstotne negotovosti (stopnja 3, ±2,5 %). Na podlagi tipične ekonomske življenjske dobe merilne opreme se obdobje amortizacije 8 let šteje za ustrezno.  Stroški, ki jih je treba upoštevati pri oceni nerazumno visokih stroškov, so 30 000 EUR (tj. razlika med dvema števcema), deljeno z 8 leti, tj. 3 750 EUR (kar je prav tako manj od praga iz člena 75d(5), zato stroški torej ne bi bili nerazumno visoki). Stroškov delovnega časa ni treba upoštevati, saj se domneva, da je potrebna enaka delovna obremenitev ne glede na vrsto števca, ki ga je treba namestiti. Lahko se upoštevajo tudi približno enaki stroški vzdrževanja. |

|  |
| --- |
| **Primer 2:** Regulirani subjekt dokaže, da ni na voljo nobena od metod stopnje 3 za določitev faktorja obsega (tj. fizično/kemično razlikovanje ni mogoče, evromarker se ne uporablja itd.). Zato regulirani subjekt preuči možnost uvedbe metode stopnje 2, tj. „nadzorna veriga“, ki vključuje samoizjavo neposredno povezanih končnih porabnikov (tj. tistih, s katerimi že ima neposreden pogodbeni odnos), s posodobitvijo obstoječih pogojev poslovanja. Kot alternativo regulirani subjekt preuči tudi „posredno metodo“ prek korelacije med letnimi zneski in kategorijami CRF.  Ocena nerazumno visokih stroškov v zvezi z izvajanjem katerega koli od teh pristopov bo izvedena s primerjavo z alternativno metodo stopnje 1 – privzeta vrednost 1, kar bi pomenilo, da morajo vsi končni porabniki, ki niso zajeti v Prilogi III k Direktivi EU o ETS, zaprositi za finančno nadomestilo[[91]](#footnote-91) nastalih stroškov ogljika, ki se prenesejo.  Stroški, ki jih je treba upoštevati, bodo torej vključevali lastne dodatne stroške reguliranega subjekta (naložbe v programsko opremo IT, študije za korelacijo, stroške osebja itd.). Poleg tega je treba pri oceni upoštevati tudi nastalo upravno breme (npr. za plačilo provizije za „kartice za gorivo“) ali prihranke končnih porabnikov, ker jim ni treba zaprositi za finančno nadomestilo (stopnja 1), temveč se morajo le strinjati s posodobljenimi pogoji poslovanja („nadzorna veriga“), ali pa ukrepanje sploh ni potrebno („posredne metode“). V ta namen bi se ustrezni prihranek pri stroških (npr. na podlagi prihranjenega letnega časa, pomnoženega s povprečnimi stroški osebja, predvidenimi za določeno državo) odštel od lastnih stroškov reguliranega subjekta, da bi dobili skupne stroške za primerjavo s koristjo, izračunano v nadaljevanju. |



**Koristi:** Ker je koristi npr. natančnejšega merjenja težko izraziti s finančnimi vrednostmi, jih je treba predpostaviti skladno z MRR. Predvideva se, da so koristi sorazmerne s količino emisijskih kuponov, ki ustreza stopnji zmanjšane negotovosti. Da bi bila ta ocena neodvisna od dnevnih nihanj cen, se v skladu z MRR (člen 75d(1)) uporablja referenčna cena i 60 EUR na emisijski kupon. Za določitev predvidenih koristi je treba to ceno emisijskih kuponov pomnožiti s „faktorjem izboljšanja“, tj. izboljšanje negotovosti, pomnoženo s povprečnimi letnimi emisijami zadevnega toka goriva v zadnjih treh letih. Izboljšanje negotovosti je razlika med trenutno doseženo negotovostjo[[92]](#footnote-92) in pragom negotovosti za stopnjo, ki bi se dosegla po izboljšanju.

Kadar se z izboljšanjem ne doseže neposredno večja točnost podatkov o emisijah, je faktor izboljšanja vedno 1 %. V členu 75d(4) so navedene nekatere takšne izboljšave, npr. uporaba višje stopnje za faktor obsega, prehod s privzetih vrednosti na analize, povečanje števila analiziranih vzorcev, izboljšanje pretoka podatkov in nadzornega sistema itd.

Upoštevajte **najnižji prag**, določen v MRR: skupni stroški izboljšav pod 4 000 EUR na leto se vedno štejejo za razumno visoke, ne da bi se ocenile koristi. Za regulirane subjekte z nizkimi emisijami ( oddelek [6.3.2](#_bookmark63)) ta prag znaša le 1 000 EUR.

Zapis formule: 
C<P*AEm*IF
C<P*AEm+(Ucurr-Unew tier)Če zgoraj navedeno povzamemo s formulo, se stroški štejejo za razumno visoke, če:

Kjer:

*C* stroški [EUR/leto]

*P* določena referenčna cena na emisijski kupon = 60 EUR/t CO2(e)

*AEm* povprečne emisije zadevnih tokov goriva v zadnjih treh letih [t CO2(e)/leto]

IF faktor izboljšanja (*Ucurr – Unew tier*, če je primerno, ali 1 %)

*Ucurr* sedanja negotovost (dejanska negotovost, ne prag za stopnjo) [%]

*Unew tier* . Prag negotovosti za novo stopnjo, ki jo je mogoče doseči [%]



**Primer 3:** Pri zgoraj opisani zamenjavi števcev so koristi „izboljšanja“ za instrument A enake nič, saj gre zgolj za zamenjavo, s katero se ohrani sedanja stopnja. Zamenjava ne more biti nerazumna, saj je za upravljanje reguliranega subjekta potreben vsaj ta instrument.

V primeru instrumenta B se lahko doseže raven 3 (prag negotovosti = 2,5 %). Izboljšanje negotovosti je torej Ucurr – Unew tier = 2,8 % – 2,5 % = 0,3 %.

Povprečne letne emisije znašajo AEm = 120 000 t CO2/leto. Predvidene koristi so torej 0,3 % **·** 120 000 **·** 60 EUR = 21 600 EUR. To je več, kot znašajo predvideni stroški (glej zgoraj). Zato ni nerazumno zahtevati vgradnje instrumenta B.

**Primer 4:** v enakem primeru kot zgoraj bi ocena koristi doseganja višje stopnje za katerega koli od faktorjev za izračun ali faktorja obsega znašala 1 % **·** 120 000 **·** 60 EUR = 72 000 EUR.

**Pomembna opomba**: Pri poročanju o preteklih emisijah za leto 2024 (tj. poročilo je treba pripraviti do 30. aprila 2025) lahko države članice regulirane subjekte oprostijo obveznosti utemeljitve, da bi določena metodologija spremljanja povzročila nerazumno visoke stroške (člen 75d(1)).



Dodatne smernice[[93]](#footnote-93) so na voljo v gradivu za usposabljanje o „nerazumno visokih stroških“, objavljenem na spletišču MRVA GD za podnebno politiko ([**https://ec.europa.eu/clima/eu-action/eu-emissions-trading-system-eu-ets/monitoring-reporting-and-verification-eu-ets-emissions\_en**](https://ec.europa.eu/clima/eu-action/eu-emissions-trading-system-eu-ets/monitoring-reporting-and-verification-eu-ets-emissions_en#tab-0-1)). S spletišča je mogoče tudi prenesti „orodje za določanje nerazumno visokih stroškov“ v Excelu.

### Poenostavljena ocena negotovosti za faktor obsega

Pri količinah sproščenega goriva in faktorjih za izračun je odstopanje od zahtevanih stopenj ( glej [preglednico 7](#_bookmark59)) možno le, če je mogoče dokazati tehnično neizvedljivost ali nerazumno visoke stroške ( oddelek [6.4.1](#_bookmark66)). Pri faktorju obsega ( oddelek [5.4](#_bookmark35)) je poleg tega odstopanje od uporabe zahtevane stopnje možno tudi, če lahko regulirani subjekt dokaže, da metoda nižje stopnje vodi v natančnejšo opredelitev kategorij CRF končnih porabnikov na podlagi poenostavljene ocene negotovosti.

Takšna ocena negotovosti bo upoštevala elemente, obravnavane v oddelku [6.5](#_bookmark68) spodaj. Vendar je poenostavljena v smislu, da se lahko upoštevajo tudi elementi, ki jih ni mogoče količinsko opredeliti, če količinsko opredeljene ocene niso na voljo. Na primer, pri izvajanju študije za določitev korelacije med profilom sezonske porabe končnih porabnikov in njihovim ustreznim pokrivanjem kategorij CRF iz Priloge III k Direktivi („posredna“ metoda faktorja obsega) lahko rezultat vsebuje količinsko opredeljene ocene deleža končnih porabnikov, za katere je bilo napačno ugotovljeno, da so vključeni v področje uporabe ETS2, in obratno, za katere je bilo napačno ugotovljeno, da niso vključeni v področje uporabe ETS2. V mnogih drugih primerih takšne količinsko opredeljene ocene morda ne bodo na voljo, npr. delež uporabnikov, ki niso vključeni v Prilogo III, kot del metode „fizičnega razlikovanja“ za določanje faktorja obsega. Za takšne primere MRR uvaja koncept „poenostavljene“ ocene negotovosti. Ta izraz je mogoče razumeti tako, da regulirani subjekti upoštevajo glavne koncepte, vendar uporabijo kateri koli vir ustreznih informacij (npr. vire iz literature), da dokažejo, da lahko določena metoda nižje stopnje povzroči natančnejšo opredelitev končnih porabnikov.

Prehodne poenostavitve za obdobje 2024–2026:

Kot je navedeno v oddelku [5.4.2,](#_bookmark38) vsebuje MRR prehodno določbo za obdobje 2024–2026 za odstopanje, ki omogoča uporabo privzetega faktorja obsega, nižjega od 1, če lahko regulirani subjekt dokaže, da bi to povzročilo natančnejšo določitev emisij.

## Ocena negotovosti

### Splošna načela

Če bi kdo želel postaviti osnovno vprašanje o kakovosti sistema MRV katerega koli sistema trgovanja z emisijami, bi verjetno vprašal: „Kako dobri so podatki?“ ali še verjetneje: „Ali lahko zaupamo meritvam, na podlagi katerih so pridobljeni podatki o emisijah?“ Pri določanju kakovosti meritev se mednarodni standardi sklicujejo na količino „negotovosti“. Ta pojem je treba nekoliko pojasniti.

Obstajajo različni izrazi, ki se pogosto uporabljajo podobno kot negotovost. Vendar to niso sinonimi, temveč imajo svoj lasten opredeljen pomen (glej ponazoritev na [sliki 7](#_bookmark70)):

* + - **Točnost:** To pomeni, v kolikšni meri se izmerjena vrednost ujema s pravo vrednostjo količine. Če je meritev natančna, je povprečje rezultatov meritev blizu „prave“ vrednosti (ki je lahko npr. nominalna vrednost certificiranega standardnega materiala[[94]](#footnote-94)). Če meritev ni natančna, je to včasih lahko posledica sistematične napake. Pogosto jo je mogoče odpraviti s kalibracijo in prilagoditvijo instrumentov.
    - **Natančnost:** To opisuje, v kolikšni meri se ujemajo rezultati ponovnih meritev iste merjene količine pod enakimi pogoji, tj. ista stvar je izmerjena večkrat. Pogosto je količinsko opredeljena kot standardni odklon vrednosti od povprečja. Odraža dejstvo, da vse meritve vključujejo določeno stopnjo naključne napake, ki jo je mogoče zmanjšati, ne pa popolnoma odpraviti.
    - **Negotovost[[95]](#footnote-95)**: Ta izraz označuje razpon, v katerem naj bi bila prava vrednost z določeno stopnjo zaupanja. Je krovni pojem, ki združuje natančnost in domnevno točnost. Kot je prikazano na [sliki](#_bookmark70) [7](#_bookmark70), so lahko meritve točne, vendar nenatančne ali obratno. Idealno je, da so natančne in točne.

Če laboratorij ocenjuje in optimizira svoje metode, ga običajno zanima razlikovanje med točnostjo in natančnostjo, saj to vodi k prepoznavanju napak in zmot.

Prikaže lahko različne razloge za napake, na primer potrebo po vzdrževanju ali kalibraciji instrumentov ali po boljšem usposabljanju osebja. Vendar pa končni uporabnik rezultatov meritev (v primeru ETS sta to regulirani subjekt in pristojni organ) preprosto želi vedeti, kako velik je interval (izmerjeno povprečje ± negotovost), znotraj katerega je verjetno prava vrednost.





V EU ETS je v letnem poročilu o emisijah navedena samo ena vrednost emisij. V preglednico preverjenih emisij v registru se vnese samo ena vrednost. Regulirani subjekt ne more predati emisijskih kuponov „N ± x %“, temveč le natančno vrednost N. Zato je jasno, da je v interesu vseh, da se negotovost „x“ čim bolj količinsko opredeli in zmanjša. Zato mora načrt za spremljanje odobriti pristojni organ, regulirani subjekti pa morajo dokazati skladnost s posebnimi stopnjami, ki so povezane z dovoljenimi negotovostmi.

**Majhna negotovost**

**Velika negotovost**

**Velika natančnost**

Slika



**Velika točnost**

*Slika 7: Prikaz pojmov točnost, natančnost in negotovost. Tarča predstavlja domnevno pravo vrednost, „streli“ pa rezultate meritev.*



Dodatne smernice so[[96]](#footnote-96) na voljo na spletišču MRVA GD za podnebno politiko ([**https://ec.europa.eu/clima/eu-action/eu-emissions-trading-system-eu-**](https://ec.europa.eu/clima/eu-action/eu-emissions-trading-system-eu-ets/monitoring-reporting-and-verification-eu-ets-emissions_en#tab-0-1)[**ets/monitoring-reporting-and-verification-eu-ets-emissions\_en**](https://ec.europa.eu/clima/eu-action/eu-emissions-trading-system-eu-ets/monitoring-reporting-and-verification-eu-ets-emissions_en#tab-0-1) ):

* Smernice št. 4 („Smernice o oceni negotovosti“) in št. 4a („Vzorčna ocena negotovosti“);
* Gradiva z usposabljanj o „oceni negotovosti“;
* „Orodje za ocenjevanje negotovosti“, ki temelji na programu Excel.

### Splošne zahteve

Kot je prikazano v oddelku [5.3.1](#_bookmark32), so stopnje za količine sproščenega goriva izražene z uporabo določene „največje dovoljene negotovosti v poročevalnem obdobju“. Pri predložitvi novega ali posodobljenega načrta za spremljanje mora regulirani subjekt dokazati skladnost svoje metodologije spremljanja (zlasti uporabljenih merilnih instrumentov) s temi stopnjami negotovosti.

#### Poenostavitve za subjekte v okviru režima direktive o obdavčitvi energije/direktive o trošarini

V skladu s členom 75j(3) MRR ni potrebna ocena negotovosti, če so izpolnjeni vsi naslednji pogoji:

* + regulirani subjekt ustreza istemu subjektu z obveznostmi poročanja v okviru režima direktive o obdavčitvi energije/direktive o trošarini;
  + regulirani subjekt uporablja enake merilne metode kot v okviru režima direktive o obdavčitvi energije/direktive o trošarini, med drugim tudi tiste, ki jih uporabljajo trgovinski partnerji za gorivo, vključno z upravljavci omrežij (npr. upravljavci distribucijskih sistemov za zemeljski plin);
  + merilne metode iz zgornje točke so predmet nacionalnega zakonsko urejenega meroslovnega nadzora (v večini primerov to drži za vse komercialne transakcije).

Če je tako, nadaljnja ocena v večini primerov za zemeljski plin, tekoča goriva in dele trga premoga verjetno ni potrebna in regulirani subjekt lahko predpostavlja skladnost z najvišjimi stopnjami (kot je že obravnavano v oddelku [5.3](#_bookmark31)). Zato naslednji pododdelki, povezani z oceno negotovosti, niso pomembni.

#### Subjekti ali metode, za katere ne velja režim direktive o obdavčitvi energije/direktive o trošarini

Za vse preostale primere določanja količin sproščenega goriva ocena zajema (člen 75j(2) prek sklicevanja na člena 28[[97]](#footnote-97) in 29):

* + določeno negotovost uporabljenih merilnih instrumentov,
  + negotovost, povezano s kalibracijo, in
  + vsako dodatno negotovost, povezano z načinom uporabe merilnih instrumentov v praksi.
  + Po potrebi je treba vključiti tudi vpliv negotovosti, povezane z določanjem zalog na začetku/koncu leta.

Vendar pa za te primere MRR vsebuje tudi določbe, ki močno poenostavljajo oceno negotovosti ( oddelka [6.5.2.3](#_bookmark72) in [6.5.2.4](#_bookmark73)).

Za regulirane subjekte z nizkimi emisijami ( oddelek [7](#_bookmark84)) je ta ocena še bolj poenostavljena. Takšen subjekt lahko določi količino sproščenega goriva na podlagi razpoložljivih in dokumentiranih evidenc nakupa ter ocenjenih sprememb zaloge, ne da bi bila potrebna nadaljnja ocena skladnosti s stopnjo. Takšne regulirane subjekte običajno najdemo na trgu premoga in na manjših delih trga tekočih goriv.

#### Poenostavitev na podlagi rezultatov kalibracije

MRR (člen 28(2)) dovoljuje reguliranemu subjektu, da kot splošno negotovost uporabi „največjo dopustno napako *med uporabo*“[[98]](#footnote-98), določeno za instrument, če so merilni instrumenti vgrajeni v okolje, ki ustreza njihovim specifikacijam za uporabo. Če informacije za največjo dopustno napako med uporabo niso na voljo ali če lahko regulirani subjekt doseže boljše vrednosti od privzetih, se lahko uporabi negotovost, pridobljena s kalibracijo, pomnoženo s konservativnim faktorjem prilagoditve za upoštevanje učinka negotovosti „med uporabo“.

MRR ne določa vira informacij za največjo dopustno napako med uporabo in ustreznih specifikacij uporabe, kar dopušča nekaj prostora za prožnost. Predvideva se lahko, da so primerni viri specifikacije proizvajalca, specifikacije iz zakonsko urejenega meroslovnega nadzora in tudi smernice, kot so smernice Komisije.

#### Zanašanje na nacionalni zakonsko urejeni meroslovni nadzor

Druga poenostavitev, ki jo dopušča MRR, v praksi še bolj poenostavlja: kadar regulirani subjekt pristojnemu organu zadovoljivo dokaže, da je merilni instrument predmet nacionalnega zakonsko urejenega meroslovnega nadzora, se lahko največja dopustna napaka (med uporabo), ki jo dovoljuje zakonodaja o meroslovnem nadzoru, upošteva kot negotovost, ne da bi bilo treba predložiti dodatne dokaze[[99]](#footnote-99).

## Postopki in načrt za spremljanje

Načrt za spremljanje mora zagotoviti, da regulirani subjekt vse dejavnosti spremljanja izvaja dosledno v vseh letih, kot bi šlo za knjigo receptov. Da bi preprečili nepopolnost ali samovoljne spremembe reguliranega subjekta, je potrebna odobritev pristojnega organa. Vendar dejavnosti spremljanja vedno vključujejo elemente, ki so manj pomembni ali se lahko pogosto spreminjajo.

MRR zagotavlja uporabno orodje za takšne primere: takšne dejavnosti spremljanja se lahko (ali celo morajo) vključiti v „pisne postopke“[[100]](#footnote-100), ki so na kratko omenjeni in opisani v načrtu za spremljanje, vendar se ne štejejo za del takega načrta. Ti postopki so tesno povezani z načrtom za spremljanje, vendar niso njegov del. V načrtu za spremljanje morajo biti le opisani dovolj podrobno, da lahko pristojni organ razume vsebino postopka in lahko upravičeno domneva, da regulirani subjekt vzdržuje in izvaja popolno dokumentacijo postopka. Celotno besedilo postopka bi se pristojnemu organu zagotovilo le na zahtevo.

Regulirani subjekt da postopke na voljo tudi za namene preverjanja (člen 12(2))[[101]](#footnote-101). Zato je regulirani subjekt v celoti odgovoren za postopek. To mu omogoča prožnost, da po potrebi spremeni postopek, ne da bi bilo treba posodobiti načrt za spremljanje, če vsebina postopka ostaja v mejah njegovega opisa iz načrta za spremljanje.

Upoštevati je treba, da ti postopki niso nujno posebni postopki za skladnost z ETS2; lahko so dodatni oddelki ali klavzule v obstoječih postopkih, ki se uporabljajo za druge namene. Na primer, za upravljanje kakovosti merilnih instrumentov ima regulirani subjekt morda že nadzorne postopke, zato jih lahko za namene ETS2 posodobi z vsemi dodatnimi elementi, ki so potrebni za skladnost z ETS2.



MRR vsebuje več elementov, za katere se praviloma pričakuje, da bodo vključeni v pisne postopke, npr.:

* + upravljanje odgovornosti in usposobljenosti vsega ustreznega osebja;
  + postopki za pretok in nadzor podatkov (oddelek [6.7](#_bookmark78));
  + ukrepi za zagotavljanje kakovosti;
  + metoda oz. metode ocenjevanja nadomestnih podatkov, kadar so bile ugotovljene vrzeli v podatkih;
  + redno preverjanje ustreznosti načrta za spremljanje (vključno z oceno negotovosti, kadar je to primerno);
  + načrt vzorčenja[[102]](#footnote-102), če je to primerno ( glej oddelek [5.5.2](#_bookmark46)), in postopek za revizijo načrta vzorčenja, če je to primerno;
  + postopki za metode analiz, če je to primerno;
  + postopek za dokazovanje enakovrednosti akreditacije laboratorijev po standardu EN ISO/IEC 17025, če je to primerno.

V MRR je poleg tega navedeno, kako mora biti postopek opisan v načrtu za spremljanje. Upoštevati je treba, da bodo za enostavne regulirane subjekte postopki običajno preprosti in nezapleteni. Kadar je postopek preprost, je morda koristno uporabiti besedilo postopka neposredno kot „opis“ postopka, kot se zahteva za načrt za spremljanje.



V [preglednici 8](#_bookmark75) in [preglednici 9](#_bookmark76) so opisani potrebni elementi informacij, ki jih je treba vključiti v načrt za spremljanje za vsak postopek (člen 12(2)), in navedeni primeri postopkov.

*Preglednica 8: Primer v zvezi z vodenjem osebja: opisi pisnega postopka, kot se zahteva v načrtu za spremljanje.*

|  |  |
| --- | --- |
| **Element v skladu s členom 12(2)** | **Možna vsebina (primeri)** |
| Naziv postopka | Vodenje osebja ETS |
| Sledljiv in preverljiv sklic za opredelitev postopka | ETS 01-P |
| Delovno mesto ali oddelek, odgovoren za izvajanje postopka, ter delovno mesto ali oddelek, odgovoren za upravljanje povezanih podatkov (če se razlikuje) | Namestnik vodje enote za zdravje, varnost, okolje in kakovost |
| Kratek opis postopka[[103]](#footnote-103) | * Odgovorna oseba vodi seznam osebja, vključenega v upravljanje podatkov ETS * Odgovorna oseba organizira vsaj en sestanek na leto z vsako vključeno osebo in vsaj štiri sestanke s ključnim osebjem, kot je opredeljeno v prilogi k postopku; Cilj: opredelitev potreb po usposabljanju * Odgovorna oseba vodi notranje in zunanje usposabljanje v skladu z opredeljenimi potrebami. |
| Lokacija zadevnih evidenc in informacij | Na papirju: pisarna za zdravje, varnost, okolje in kakovost, polica 27/9, mapa „ETS 01-P“.  V elektronski obliki: „P:\ETS\_MRV\manag\ETS\_01-P.xls“. |
| Ime uporabljenega računalniško podprtega sistema, če je to ustrezno | n. r. (običajni omrežni pogoni) |
| Seznam uporabljenih standardov EN ali drugih standardov, če je to ustrezno | n. r. |

*Preglednica 9: Primer opisa pisnega postopka v načrtu za spremljanje v zvezi z zagotavljanjem kakovosti. Zdi se, da je regulirani subjekt v tem primeru precej kompleksen.*

|  |  |
| --- | --- |
| **Element v skladu s členom 12(2)** | **Možna vsebina (primeri)** |
| Naziv postopka | Vodenje kakovosti za instrumente ETS |
| Sledljiv in preverljiv sklic za opredelitev postopka | Vodenje kakovosti 27-ETS |
| Delovno mesto ali oddelek, odgovoren za izvajanje postopka, ter delovno mesto ali oddelek, odgovoren za upravljanje povezanih podatkov (če se razlikuje) | Inženir instrumentacije/poslovna enota 2 |
| Kratek opis postopka | * Odgovorna oseba skrbi za urnik ustreznih intervalov kalibracije in vzdrževanja instrumentov, navedenih v preglednici X.9 MP. * Odgovorna oseba tedensko preveri, katere dejavnosti za zagotavljanje kakovosti so potrebne v naslednjih štirih tednih v skladu z urnikom. Po potrebi na tedenskih sestankih z vodjo obrata rezervira sredstva, potrebna za te naloge. * Odgovorna oseba po potrebi naroči zunanje strokovnjake (kalibracijske inštitute). * Odgovorna oseba zagotovi, da se naloge vodenja kakovosti izvajajo v dogovorjenih rokih. * Odgovorna oseba vodi evidenco zgoraj navedenih dejavnosti vodenja kakovosti. * Odgovorna oseba poroča vodji obrata o potrebnih korektivnih ukrepih. * Korektivni ukrepi se izvajajo v skladu s postopkom vodenja kakovosti 28-ETS. |
| Lokacija zadevnih evidenc in informacij | Na papirju: Pisarna HS3/27, polica 3, mapa z naslovom „QM 27-ETS -nnnn“. (nnnn = leto)  V elektronski obliki: „Z:\ETS\_MRV\QM\calibr\_log.pst“ |
| Ime uporabljenega računalniško podprtega sistema, če je to ustrezno | Orodje za upravljanje sredstev XYZ, ki se uporablja tudi za kronološko shranjevanje dokumentov kot priponk |
| Seznam uporabljenih standardov EN ali drugih standardov, če je to ustrezno | Na seznamu instrumentov (dokument ETS- Instr-A1.xls) so navedeni veljavni standardi. Ta dokument je na zahtevo na voljo pristojnemu organu in preveritelju. |

## Pretok podatkov in nadzorni sistem

Spremljanje podatkov o emisijah je več kot le odčitavanje instrumentov ali izvajanje kemičnih analiz. Izjemno pomembno je zagotoviti, da se podatki ustvarjajo, zbirajo, obdelujejo in shranjujejo nadzorovano. Zato mora regulirani subjekt opredeliti navodila za to, „kdo od kod jemlje podatke in kaj počne s temi podatki“. Te „dejavnosti pretoka podatkov“ (člen 58) so del načrta za spremljanje (ali pa so določene v pisnih postopkih, kadar je ustrezno (glej oddelek [6.6](#_bookmark74))). Diagram pretoka podatkov je pogosto uporabno orodje za analizo in/ali vzpostavitev postopkov pretoka podatkov. Primeri dejavnosti pretoka podatkov vključujejo odčitavanje instrumentov, jemanje in pošiljanje vzorcev v laboratorij ter prejemanje rezultatov, pretvorbo in združevanje podatkov, izračun emisij z uporabo različnih parametrov ter shranjevanje vseh ustreznih informacij za poznejšo uporabo.

Ker so v te dejavnosti vključeni ljudje (in pogosto različni sistemi informacijske tehnologije), je mogoče pričakovati napake. MRR zato od reguliranega subjekta zahteva, da vzpostavi učinkovit nadzorni sistem (člen 59). Ta je sestavljen iz dveh elementov:

* ocene tveganja in
* nadzorne dejavnosti, s katerimi naj bi se omilila ugotovljena tveganja.

„Tveganje“ je parameter, ki upošteva tako verjetnost incidenta kot njegov vpliv. Pri spremljanju emisij se tveganje nanaša na verjetnost napačne navedbe (opustitve, napačnega prikaza ali napake) in njen vpliv v smislu končne letne vrednosti emisij.

Ko regulirani subjekt izvede oceno tveganja, za vsako točko v pretoku podatkov o spremljanju emisij reguliranega subjekta analizira, ali bi obstajalo tveganje napačnih navedb. Ponavadi se to tveganje izrazi s kvalitativnimi parametri (nizko, srednje, visoko), in ne z določanjem natančnih vrednosti. Ocenijo se tudi možni razlogi za napačne navedbe (na primer prenašanje papirnatih kopij iz enega oddelka v drugega, pri čemer lahko pride do zamud ali napak pri kopiranju in lepljenju) in ugotovi se, s katerimi ukrepi je mogoče zmanjšati ugotovljena tveganja, npr. pošiljanje podatkov v elektronski obliki in hramba papirnate kopije v prvem oddelku; iskanje dvojnikov ali vrzeli v podatkih v preglednicah, preverjanje veljavnosti ali kontrolni pregled, ki ga izvede neodvisna oseba („načelo štirih oči“) itd.

Izvajajo se ugotovljeni ukrepi za zmanjšanje tveganj. Ocena tveganja se nato ponovno izvede z novimi (zmanjšanimi) tveganji, dokler regulirani subjekt ne meni, da so preostala tveganja dovolj majhna, da lahko pripravi letno poročilo o emisijah, v katerem ni bistvenih napačnih navedb[[104]](#footnote-104).

Nadzorne dejavnosti so določene v pisnih postopkih in navedene v načrtu za spremljanje. Rezultati ocene tveganja (ob upoštevanju nadzornih dejavnosti) se predložijo pristojnemu organu kot spremna dokumentacija, ko regulirani subjekt zahteva odobritev načrta za spremljanje (člen 75b(2)).

regulirani subjekti morajo vzpostaviti in vzdrževati pisne postopke, povezane z nadzornimi dejavnostmi, vsaj za (člen 59(3)):

1. zagotavljanje kakovosti merilne opreme;
2. zagotavljanje kakovosti sistema informacijske tehnologije, uporabljenega za dejavnosti pretoka podatkov, vključno z računalniško tehnologijo nadzora postopkov;
3. ločevanje nalog v okviru dejavnosti pretoka podatkov in nadzornih dejavnosti ter upravljanje potrebnih pristojnosti;
4. notranje preglede in potrjevanje podatkov;
5. popravke in popravne ukrepe;
6. nadzor procesov, oddanih zunanjim izvajalcem;
7. vodenje evidenc in dokumentacije, vključno z upravljanjem različic dokumentov.

**Regulirani subjekti z nizkimi emisijami:** Subjektom z nizkimi emisijami ( oddelek [6.3.2](#_bookmark63) in poglavje [7](#_bookmark84)) v skladu s členom 75n(2) ni treba predložiti ocene tveganja, ko pošljejo načrt za spremljanje v odobritev pristojnemu organu. Vendar pa bo še vedno koristno, da za lastne potrebe izvedejo oceno tveganja. Njena prednost je v tem, da zmanjša tveganje nezadostnega poročanja, premajhne predaje emisijskih kuponov in posledičnih kazni ter pretiranega poročanja in prevelike predaje. Prav tako bo preveritelju lažje dokazati, da ima regulirani subjekt ustrezen notranji nadzor nad svojim sistemom za spremljanje emisij.

Upoštevati je treba, da so bili objavljeni namenski dokumenti[[105]](#footnote-105), ki vsebujejo podrobnejše informacije o dejavnostih pretoka podatkov in nadzornem sistemu (vključno z oceno tveganja) (Smernice št. 6 in 6a, orodje za oceno tveganja upravljavcev; za referenco glej oddelek [1.3](#_bookmark3)).

## Posodabljanje načrta za spremljanje

Načrt za spremljanje mora vedno ustrezati trenutni naravi in delovanju reguliranega subjekta. Če se praktične razmere reguliranega subjekta spremenijo, npr. ker se spremenijo tehnologije, procesi, goriva, sredstva, s katerimi se goriva sproščajo v porabo, metode za faktor obsega, merilna oprema, sistemi IT ali organizacijske strukture (tj. razporeditev osebja) itd. (če so pomembni za spremljanje emisij), je treba posodobiti metodologijo spremljanja (člen 14)[[106]](#footnote-106). Glede na naravo sprememb lahko nastane ena od naslednjih situacij:

* Če je treba posodobiti sam element načrta za spremljanje, lahko nastane ena od naslednjih situacij:
  + Sprememba načrta za spremljanje je bistvena. Ta situacija je obravnavana v oddelku [6.8.1.](#_bookmark81) V primeru dvoma mora regulirani subjekt domnevati, da je sprememba bistvena.
  + Sprememba načrta za spremljanje ni bistvena. Uporablja se postopek, opisan v oddelku

[6.8.2](#_bookmark82).

* Element pisnega postopka je treba posodobiti. Če to ne vpliva na opis postopka v načrtu za spremljanje, lahko regulirani subjekt posodobitev izvede na lastno odgovornost, ne da bi o tem obvestil pristojni organ.

Do enakih situacij lahko pride zaradi zahteve po stalnem izboljševanju metodologije spremljanja (glej oddelek [6.9](#_bookmark83)).

V členu 16(3) MRR so opredeljene tudi zahteve za vodenje evidenc o vseh posodobitvah načrta za spremljanje, tako da se ohranja popolna zgodovina takšnih posodobitev, kar omogoča povsem pregledno revizijsko sled, tudi za namene preveritelja.

Kot najboljša praksa v ta namen velja, da regulirani subjekt uporablja „dnevnik“, v katerem so zabeležene vse nebistvene spremembe načrta za spremljanje in postopkov ter vse različice predloženih in odobrenih načrtov za spremljanje. To je treba dopolniti s pisnim postopkom za redno ocenjevanje, ali je načrt za spremljanje posodobljen (člen 14(1) in točka 1(c) oddelka 1 Priloge I).

Opomba: Poenostavitev[[107]](#footnote-107) iz člena 75e(2) in (3) pomaga preprečiti morebitne številne posodobitve načrta za spremljanje. Načeloma bi moral regulirani subjekt vsakič, ko njegove emisije presežejo prag za njegovo kategorizacijo (kategorija A ali regulirani subjekt z nizkimi emisijami), oceniti, ali so vse uporabljene stopnje še vedno skladne z zahtevo (glej oddelek [6.2](#_bookmark58)). Enako bi veljalo za posamezne tokove goriva, če njihove emisije presegajo ustrezni prag za njihovo razvrstitev. Določbe o poenostavitvi iz člena 75e omogočajo reguliranemu subjektu, da se izogne taki ponovni razvrstitvi reguliranega subjekta ali toka goriva, če pristojnemu organu predloži dokaze, da ustrezni prag v petih letih pred tem ni bil presežen in da ni verjetno, da bo ponovno presežen.

### Bistvene spremembe

Kadar je potrebna bistvena sprememba načrta za spremljanje, regulirani subjekt o posodobitvi obvesti pristojni organ brez odlašanja. Pristojni organ mora nato oceniti, ali je sprememba res bistvena.

Člen 75b(3) vsebuje (neizčrpen) seznam posodobitev načrta za spremljanje, ki se štejejo za bistvene[106.](#_bookmark80) Če sprememba ni bistvena, se uporabi postopek, opisan v oddelku [6.8.2](#_bookmark82). V primeru bistvenih sprememb pristojni organ nato izvede običajni postopek odobritve načrta za spremljanje[[108]](#footnote-108).

Postopek odobritve lahko včasih traja dlje od dneva, ko pride do fizične spremembe reguliranega subjekta (npr. kadar se uvedejo novi tokovi goriva za spremljanje). Poleg tega lahko pristojni organ ugotovi, da je posodobitev načrta za spremljanje reguliranega subjekta nepopolna ali neustrezna, in lahko zahteva dodatne spremembe načrta za spremljanje. Spremljanje v skladu s starim načrtom za spremljanje je lahko nepopolno ali vodi do netočnih rezultatov, medtem ko regulirani subjekt ni prepričan, ali bo novi načrt za spremljanje odobren, kot se zahteva. MRR predvideva pragmatičen pristop:

V skladu s členom 16(1) regulirani subjekt takoj uporabi novi načrt za spremljanje, če lahko upravičeno domneva, da bo posodobljeni načrt za spremljanje odobren, kot je predlagan. To lahko velja npr. v primeru uvedbe dodatnega sredstva, prek katerega se gorivo sprošča v porabo, ki se bo spremljalo z uporabo istih stopenj kot primerljiva goriva v tem reguliranem subjektu. Kadar se novi načrt za spremljanje še ne uporablja, ker se bodo razmere reguliranega subjekta spremenile šele po tem, ko bo pristojni organ načrt za spremljanje potrdil, je treba spremljanje izvajati v skladu s starim načrtom za spremljanje, dokler se novi ne odobri.

Kadar regulirani subjekt ni prepričan, ali bo pristojni organ odobril spremembe, mora spremljanje izvajati vzporedno hkrati z uporabo novega in starega načrta za spremljanje (člen 16(1)). Po prejetju odobritve pristojnega organa regulirani subjekt uporablja samo podatke, pridobljene v skladu z novim načrtom za spremljanje, kot je bil odobren (člen 16(2)).

### Nebistvene spremembe načrta za spremljanje

Medtem ko je treba bistvene posodobitve načrta za spremljanje priglasiti brez odlašanja, lahko pristojni organ reguliranemu subjektu zaradi poenostavitve upravnega postopka dovoli, da odloži priglasitev nebistvenih posodobitev (člen 75b(1)). Če je tako in lahko regulirani subjekt upravičeno domneva, da so spremembe načrta za spremljanje nebistvene, se lahko zberejo in predložijo pristojnemu organu enkrat letno (do 31. decembra), če pristojni organ dovoli tak pristop.

Za končno odločitev o tem, ali je sprememba načrta za spremljanje bistvena, je odgovoren pristojni organ. Vendar lahko regulirani subjekt v številnih primerih to odločitev razumno predvidi:

* če je sprememba primerljiva z enim od primerov iz člena 75b(3), je bistvena;
* če je vpliv predlagane spremembe načrta za spremljanje na celotno metodologijo spremljanja ali na tveganje napake majhen, je sprememba lahko nebistvena.
* V primeru dvoma predpostavite, da gre za bistveno spremembo, in upoštevajte oddelek [6.8.1.](#_bookmark81)

Za nebistvene spremembe ni potrebna odobritev pristojnega organa. Vendar mora pristojni organ zaradi zagotavljanja pravne varnosti brez odlašanja obvestiti regulirani subjekt o svoji odločitvi, da bo spremembe, ki jih je regulirani subjekt priglasil kot bistvene, obravnaval kot nebistvene.

## Načelo izboljšanja

Medtem ko so bile v prejšnjem oddelku obravnavane posodobitve načrta za spremljanje, ki so obvezne zaradi dejanskih sprememb pri reguliranem subjektu, MRR od reguliranega subjekta zahteva, da preuči možnosti za izboljšanje metodologije spremljanja tudi, če se regulirani subjekt sam ni spremenil. Za izvajanje tega „načela izboljšanja“ veljata poleg upoštevanja zahtev pristojnega organa za izboljšanje še dve zahtevi:

* regulirani subjekti morajo upoštevati priporočila, vključena v poročila o preverjanju (člena 9 in 75q(4)), in
* regulirani subjekti morajo na lastno pobudo redno preverjati, ali je mogoče izboljšati metodologijo spremljanja (člen 14(1) in člen 75q(1)–(3)).

Regulirani subjekti se morajo na te ugotovitve o možnih izboljšavah odzvati tako, da:

* pošljejo poročilo o izboljšavah pristojnemu organu v odobritev,
* po potrebi posodobijo načrt za spremljanje (z uporabo postopkov iz oddelkov

[6.8.1](#_bookmark81) in [6.8.2](#_bookmark82)), in

* po potrebi izvedejo izboljšave v skladu s časovnim načrtom, predlaganim v odobrenem poročilu o izboljšavah.

„Poročilo o izboljšavah“ ima dve različni pravni podlagi in roka. Vendar se lahko poročili združita, če je to mogoče:

Za **poročilo o izboljšavah v skladu s členom 75q(1) na lastno pobudo reguliranega subjekta** (ki se lahko združi s poročilom o ugotovitvah preveritelja

– glej naslednji odstavek) je rok 31. julij. Predložiti ga je treba:

* za subjekte kategorije B vsaka tri leta;
* za subjekte kategorije A vsakih pet let;
* za vse regulirane subjekte, ki uporabljajo privzeti faktor obsega iz člena 75l(3) in (4), je rok 31. julij 2026.

Pristojni organ lahko rok 31. julija podaljša do 30. septembra istega leta. Ker se spremljanje začne leta 2025, to pomeni, da bi moral na primer subjekt kategorije B izboljšave prvič izvesti leta 2028.

Če lahko regulirani subjekt dokaže, da bodo razlogi za nerazumno visoke stroške ali tehnično neizvedljive ukrepe za izboljšanje veljali dlje časa, lahko pristojni organ podaljša zgoraj navedena obdobja na največ štiri ali pet let za naprave kategorije B oziroma A.

Za **poročilo o izboljšavah v odziv na priporočila preveritelja (člen 75q(4))** je rok 31. julij (ali 30. september, če pristojni organ določi poznejši rok) v letu, v katerem je izdano poročilo o preverjanju, ne glede na to, ali je treba v istem letu predložiti tudi poročilo o izboljšanju v skladu s členom 75q(1).

Če pa je regulirani subjekt že predložil v odobritev posodobljen načrt za spremljanje, ki obravnava vsa vprašanja, o katerih je poročal preveritelj, se lahko poročilo o izboljšavah v skladu s členom 75q(4) opusti (glej člen 75q(5)).

Poročila o izboljšavah v skladu s členom 75q(1) morajo vsebovati zlasti naslednje informacije:

* + izboljšave za doseganje višjih stopenj, če se „zahtevane“ stopnje še ne uporabljajo. „Zahtevane“ tu pomeni „tiste stopnje, ki se uporabljajo, če ne nastanejo nerazumno visoki stroški in če je stopnja tehnično izvedljiva“;
  + poročilo mora za vsako možno izboljšavo vsebovati bodisi opis izboljšave in z njo povezan časovni razpored bodisi dokazila o tehnični neizvedljivosti ali nerazumno visokih stroških, če je to primerno ( oddelek [6.4](#_bookmark65)).

Opomba: Komisija bo zagotovila usklajene predloge za poročila o izboljšavah.

# REGULIRANI SUBJEKTI Z NIZKIMI EMISIJAMI

Za opredelitev reguliranih subjektov z nizkimi emisijami glej oddelek [6.3.2.](#_bookmark63) Za te subjekte je v členu 75n Uredbe MRR navedenih več poenostavitev. Te so:

* Uporabijo lahko najmanj stopnjo 1 za količine sproščenega goriva in faktorje za izračun za vse tokove goriva, razen če se lahko večja točnost doseže brez dodatnega napora reguliranega subjekta (tj. utemeljitve v zvezi z nerazumnimi stroški niso potrebne).
* Pri predložitvi načrta za spremljanje v odobritev jim ni treba predložiti ocene tveganja kot dela nadzornega sistema (vendar jo morajo še vedno izvesti).
* Količine sproščenega goriva lahko določijo na podlagi razpoložljivih in dokumentiranih evidenc nakupa in ocenjenih sprememb zaloge, ne da bi predložili oceno negotovosti.
* Če uporabljajo analize neakreditiranega laboratorija, so potrebna poenostavljena dokazila o usposobljenosti laboratorija[[109]](#footnote-109).

Upoštevati je treba vse druge zahteve za regulirane subjekte. Ker pa lahko subjekt z nizkimi emisijami uporabi nižje stopnje, splošnih zahtev za spremljanje običajno ni težko izpolniti.

# OPREDELITEV SUBJEKTOV, REGULIRANIH V OKVIRU ETS2

To poglavje je namenjeno državam članicam za pomoč pri opredelitvi subjektov, reguliranih v okviru ETS2. Informacije v tem oddelku so lahko koristne tudi za regulirane subjekte, čeprav ti niso glavna ciljna skupina tukaj navedenih smernic.



## Splošni pristop

Pristop držav članic k imenovanju subjektov, reguliranih v okviru ETS2, je določen v členu 3(ae)[[110]](#footnote-110), kjer so opredeljeni kot:

* + imetnik **trošarinskega skladišča** (relevantno za tekoča goriva, zlasti goriva, namenjena uporabi v prometu) v skladu s členom 3(11) direktive o trošarini, ki je zavezanec za plačilo trošarine na podlagi člena 7 navedene direktive.
  + Če se zgoraj navedeno **ne uporablja, je to vsaka druga oseba, ki je zavezanec za plačilo trošarine** na podlagi člena 7 direktive o trošarini, prvega in četrtega pododstavka člena 21(5) direktive o obdavčitvi energije (relevantno predvsem za zemeljski plin in trdna goriva, kjer pojem trošarinskega skladišča ne obstaja ali pa se uporablja le v nekaj državah članicah), vključno s katero koli osebo, oproščeno plačila trošarine. Slednjo mora pristojni organ registrirati za namene ETS, kar je lahko zlasti pomembno za premog, koks in lignit, ki se uporabljajo v gospodinjstvih in so oproščeni plačila trošarine v več državah članicah, vendar bi morali nacionalni organi dobavitelje teh goriv še vedno registrirati.
  + Če se zgoraj navedeno **ne uporablja** ali če je več oseb solidarno zavezanih plačilu iste trošarine, lahko države članice **imenujejo katero koli drugo osebo**.

Čeprav Direktiva EU o ETS jasno daje prednost temu, da se obveznost poročanja naloži istim subjektom kot v okviru režima direktive o obdavčitvi energije/direktive o trošarini, kadar je to primerno, pa državam članicam omogoča tudi odstopanje od tega načela, če se zdi ustrezneje, da se uporabi izvajanje ETS2. Primeri, ko bi to bilo ustrezneje, bi lahko zajemali npr. premog, koks in lignit, odvisno od razmer v državi članici, ali pa bi se obveznost poročanja prenesla na dobavitelje nižje v prodajni verigi, ki imajo zanesljivejše informacije o sektorjih končnih porabnikov.

Posledice take odločitve so ponazorjene na [sliki 8](#_bookmark87), ki prikazuje generično strukturo oskrbe in kaže, kako jo je mogoče izvesti.



**A**

**Ponudba goriva**

Uvozniki goriva, trgovci z gorivom itd.

Dobavitelj goriva (končni prodajalec)

Prehod skozi oskrbovalno verigo

**Povpraševanje**

(poraba goriva)

Prehod skozi oskrbovalno verigo

**1**

**4**

➹

➹

➹

**SAMOIZJAVA**

**2**

**5**

**6**

**3**



**B**

**Ponudba goriva**

Uvozniki goriva, trgovci z gorivom itd.

Dobavitelj goriva

(končni prodajalec)

**Povpraševanje**

(poraba goriva)

Prehod skozi oskrbovalno verigo

**1**

**4**

➹

➹

➹

**SAMOIZJAVA**

**2**

**5**

**6**

**3**

Obveznost poročanja na podlagi direktive o obdavčitvi energije/direktive o trošarini



Obveznost poročanja na podlagi ETS2

Spada na področje uporabe Priloge III

Zunaj področja uporabe Priloge III

*Slika 8: Nazoren primer imenovanja subjektov, reguliranih v okviru ETS2. A: privzeti pristop iz člena 3(ae) Direktive EU o ETS; B: alternativni pristop*

[Slika 8](#_bookmark87) (A), privzeti pristop: udeleženci na trgu **1**, **2** in **3** bi lahko bili trgovci z npr. kurilnim oljem, ki imajo vsi svoje trošarinsko skladišče in gorivo prodajajo dobaviteljem goriva (**4**, **5** in **6**), vendar ne neposredno končnim porabnikom. Med dobavitelji goriva, ki prodajajo gorivo končnim porabnikom (**4**, **5** in **6**), ima samo dobavitelj **5** tudi lastno trošarinsko skladišče. Udeleženec **2** trguje z gorivom samo v okviru režima odloga plačila trošarine in ne sprosti nobenega goriva v porabo. Posledično imajo udeleženci **1**, **3** in **5** obveznosti v okviru režimov direktive o obdavčitvi energije/direktive o trošarini in so v prvem koraku privzeti subjekti, regulirani v okviru ETS2.

Brez poseganja v podrobna navodila o „dejavniku obsega“ ( oddelek [5.4](#_bookmark35)) za ponazoritev posledic predpostavimo, da informacije o končnih porabnikih temeljijo na metodi „nadzorne verige“, ki jo je vzpostavila država članica. Ta bi se začela npr. s samoizjavami končnih porabnikov glede njihove pokritosti sektorja, ki jih je treba prek verige za oskrbo z gorivom posredovati naprej do reguliranega subjekta. Medtem ko je za udeleženca **5**, ki je neposredno povezan s končnimi porabniki, to posredovanje informacij preprosto, je položaj za udeleženca **1** in **3** težji, saj sta odvisna od tega, ali jima udeleženca **4** in **6** posredujeta informacije o količinah goriv, dobavljenih oproščenim porabnikom.

[Slika 8](#_bookmark87) (B), alternativa: Zgoraj opisano privzeto stališče bi lahko privedlo do razmisleka o alternativi za imenovanje subjektov, reguliranih v okviru ETS2. Da bi se izognile vključevanju posrednikov v ta postopek, se države članice lahko odločijo, da uporabijo točko iv) člena 3(ae) in obveznost poročanja naložijo dobaviteljem goriv **4**, **5** in **6**, ki so neposredno povezani s končnimi porabniki. S tem bi zagotovile, da so vsi subjekti, ki poročajo, neposredno povezani s končnimi porabniki. Vendar bi ta pristop verjetno povzročil, da bi bilo veliko več subjektov, ki poročajo, ti pa tudi ne morejo graditi na obstoječi infrastrukturi za poročanje iz direktive o obdavčitvi energije/direktive o trošarini. Poleg tega ta primer opozarja na morebitne nadaljnje težave v primeru bolj zapletenih dobavnih struktur. Na primer, če bi bila obveznost prenesena samo z udeleženca **1** na udeleženca **4**, bi bilo treba ustrezne količine, s katerima ta dva udeleženca medsebojno trgujeta, odšteti od letnega poročila o emisijah udeleženca **1** (še vedno bi morala poročati o količinah, dobavljenih udeležencu **6**). To dodatno upravno breme zaradi spremljanja vseh teh dodatnih tokov goriva in posrednikov bi utegnilo zlahka izničiti vse povečanje učinkovitosti zaradi prenosa obveznosti navzdol po prodajni verigi. Točka iv) člena 3(ae) je zato lahko privlačna alternativa le v primeru neposredne oskrbovalne verige, ki ni zelo razvejana, ali če se obveznost za vse trgovce s to določeno vrsto goriva prenese navzdol po prodajni verigi (npr. imenovanje dobaviteljev goriva končnim porabnikom). Vendar bi se s tem povečalo tudi upravno breme zaradi zagotovitve, da ni izpuščen noben regulirani subjekt.

## Posebni primer biomase

V skladu s Prilogo III k Direktivi EU o ETS se goriva, sproščena v porabo, pri katerih je faktor emisije enak nič, ne upoštevajo v okviru ETS2. Faktor emisije je enak nič le za biomaso, ki izpolnjuje trajnostna merila in merila za prihranek emisij toplogrednih plinov iz RED II.

Da bi ugotovili, ali je treba subjekte, ki dobavljajo goriva, ki vsebujejo biomaso, opredeliti kot subjekte, regulirane v okviru ETS2, se lahko uporabi naslednji pristop po korakih:

* Če subjekt dobavlja mešana goriva (fosilna/biogena) ali tokove fosilnih goriv in tokove biogenih goriv, mora regulirani subjekt zaprositi za dovoljenje za emisije toplogrednih plinov za ETS2 ter spremljati vse tokove goriv in o njih poročati. To vključuje obveznost dokazovanja skladnosti z merili iz RED II, če je to primerno.
* Če je mogoče za vsa goriva, ki jih subjekt dobavlja, pristojnemu organu zadovoljivo dokazati skladnost z RED II in s tem ničelno stopnjo ali če za določeno biogorivo, tekoče biogorivo ali biomasno gorivo ni treba dokazati skladnosti z RED II, subjektu ni treba zaprositi za dovoljenje za emisije toplogrednih plinov za ETS2.

Primera:

* + Proizvajalec bioplina, ki omrežje oskrbuje z zemeljskim plinom. Ker je točka regulacije na podlagi direktive o obdavčitvi energije/direktive o trošarini običajno dobavitelj goriva (tudi za fosilni zemeljski plin), proizvajalec bioplina morda nima obveznosti v okviru ETS2 (kot v direktivi o obdavčitvi energije/direktivi o trošarini). Če pa želijo regulirani subjekti nižje v prodajni verigi uporabljati bioplin z ničelno stopnjo, bodo od proizvajalcev bioplina potrebovali ustrezne informacije v skladu s členom 39(4) ( oddelek [5.6.5](#_bookmark52)).
  + Proizvajalec bioplina, ki ne oskrbuje omrežja, ampak izgoreva bioplin na kraju samem ali v neposredno priključenih enotah, ki:
* imajo moč manj od 2 MW: v tem primeru ni obveznosti v skladu z RED II in za bioplin se lahko uporabi ničelna stopnja. Zato proizvajalca bioplina ni treba vključiti v ETS2;
* imajo moč enako ali večjo od 2 MW: enak postopek kot pri mešanih ali čistih biogorivih, tekočih biogorivih ali tokovih biomasnega goriva zgoraj.

# PRILOGA

## Kratice

|  |
| --- |
| AER letno poročilo o emisijah |
| AVR uredba o akreditaciji in preverjanju |
| CA pristojni organ |
| DČ država članica/države članice |
| Dovoljenje dovoljenje za emisije toplogrednih plinov |
| ED direktiva o trošarini (2020/262/EU) |
| EF Faktor emisije |
| ETD direktiva o obdavčitvi energije (2003/96/ES) |
| ETS1 ETS za nepremične naprave ter letalstvo in pomorski promet |
| ETS2 ETS za stavbni sektor, sektor cestnega prometa in dodatne sektorje |
| EU ETS sistem EU za trgovanje z emisijami (vključno z ETS 1 in ETS 2) |
| MP načrt za spremljanje |
| MPE največja dopustna napaka (izraz se ponavadi uporablja v nacionalnem zakonsko urejenem meroslovnem nadzoru) |
| MRR uredba o spremljanju in poročanju |
| MRV spremljanje, poročanje in preverjanje |
| NCV spodnja kurilna vrednost |
| RED direktiva o spodbujanju uporabe energije iz obnovljivih virov |
| UCF faktor za pretvorbo enote |

## Zakonodajna besedila

**Direktiva EU o ETS:** Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES, večkrat spremenjena. Prečiščeno različico lahko prenesete z naslova: [**https://eur-lex.europa.eu/legal-content/EN/TXT/?uri=CELEX%3A02003L0087-20230605**](https://eur-lex.europa.eu/legal-content/EN/TXT/?uri=CELEX%3A02003L0087-20230605)

**MRR**: Izvedbena uredba Komisije (EU) 2018/2066 z dne 19. decembra 2018 o spremljanju emisij toplogrednih plinov in poročanju o njih v skladu z Direktivo 2003/87/ES Evropskega parlamenta in Sveta ter spremembi Uredbe Komisije (EU) št. 601/2012. Na voljo na naslovu: [**https://eur-lex.europa.eu/eli/reg\_impl/2018/2066/oj**](https://eur-lex.europa.eu/eli/reg_impl/2018/2066/oj)in zadnja sprememba na:

[**https://eur-lex.europa.eu/eli/reg\_impl/2023/2122/oj**,](https://eur-lex.europa.eu/eli/reg_impl/2023/2122/oj) prečiščena različica:

[**http://data.europa.eu/eli/reg\_impl/2018/2066/2022-01-01**](http://data.europa.eu/eli/reg_impl/2018/2066/2022-01-01)

**AVR**: Izvedbena uredba Komisije (EU) 2018/2067 o preverjanju podatkov in o akreditaciji preveriteljev v skladu z Direktivo 2003/87/ES Evropskega parlamenta in Sveta. Prečiščena različica je na voljo za prenos na: [**https://eur-lex.europa.eu/eli/reg\_impl/2018/2067/2021-01-01**](https://eur-lex.europa.eu/eli/reg_impl/2018/2067/2021-01-01)

**RED II**: Direktiva (EU) 2018/2001 Evropskega parlamenta in Sveta z dne 11. decembra 2018 o spodbujanju uporabe energije iz obnovljivih virov (prenovitev). Na voljo na naslovu:

[**https://eur-lex.europa.eu/eli/dir/2018/2001/2022-06-07**](https://eur-lex.europa.eu/eli/dir/2018/2001/2022-06-07)

**ETD**: Direktiva Sveta 2003/96/ES z dne 27. oktobra 2003 o prestrukturiranju okvira Skupnosti za obdavčitev energentov in električne energije. Na voljo na naslovu:

[**https://eur-lex.europa.eu/eli/dir/2003/96/2023-01-10**](https://eur-lex.europa.eu/eli/dir/2003/96/2023-01-10)

**ED**: Direktiva Sveta (EU) 2020/262 z dne 19. decembra 2019 o določitvi splošnega režima za trošarino (prenovitev). Na voljo na naslovu:

[**https://eur-lex.europa.eu/eli/dir/2020/262/2022-04-26**](https://eur-lex.europa.eu/eli/dir/2020/262/2022-04-26)

1. Izvedbena uredba Komisije (EU) 2018/2066 z dne 19. decembra 2018 o spremljanju emisij toplogrednih plinov in poročanju o njih v skladu z Direktivo 2003/87/ES Evropskega parlamenta in Sveta ter spremembi Uredbe Komisije (EU) št. 601/2012. [↑](#footnote-ref-1)
2. Posodobljena z Izvedbeno uredbo Komisije (EU) 2023/2122 z dne 17. oktobra 2023 o spremembi Izvedbene uredbe (EU) 2018/2066 glede posodobitve spremljanja emisij toplogrednih plinov in poročanja o njih v skladu z Direktivo 2003/87/ES Evropskega parlamenta in Sveta. Konsolidirana uredba o spremljanju in poročanju je na voljo na: [**https://eur-lex.europa.eu/eli/reg\_impl/2018/2066/2022-08-28**](https://eur-lex.europa.eu/eli/reg_impl/2018/2066/2022-08-28) [↑](#footnote-ref-2)
3. „Države članice“ v tem dokumentu so vse države, ki uporabljajo sistem EU ETS, in sicer 27 držav članic EU ter države EFTE Norveška, Islandija in Lihtenštajn. [↑](#footnote-ref-3)
4. Glej oddelek [1.3.](#_bookmark3) [↑](#footnote-ref-4)
5. Države članice lahko določijo svoje predloge, ki morajo vsebovati vsaj informacije, ki jih vsebujejo obrazci Komisije. [↑](#footnote-ref-5)
6. Izvedbena uredba (EU) 2018/2066. Konsolidirana uredba o spremljanju in poročanju je na voljo na: [**https://eur-lex.europa.eu/eli/reg/2018/2066**](https://eur-lex.europa.eu/eli/reg/2018/2066) [↑](#footnote-ref-6)
7. Izvedbena uredba Komisije (EU) 2018/2067 z dne 19. decembra 2018 o preverjanju podatkov in o akreditaciji preveriteljev v skladu z Direktivo 2003/87/ES Evropskega parlamenta in Sveta. [↑](#footnote-ref-7)
8. Na tem seznamu je upoštevano stanje v času priprave teh posodobljenih smernic. Pozneje se lahko dodajo še drugi dokumenti. [↑](#footnote-ref-8)
9. Direktiva Sveta 2003/96/ES z dne 27. oktobra 2003 o prestrukturiranju okvira Skupnosti za obdavčitev energentov in električne energije [↑](#footnote-ref-9)
10. Direktiva Sveta (EU) 2020/262 z dne 19. decembra 2019 o določitvi splošnega režima za trošarino. [↑](#footnote-ref-10)
11. Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES. [↑](#footnote-ref-11)
12. Člen 3(ag): „sprostitev v porabo“ za namene poglavja IVa te direktive pomeni sprostitev v porabo, kot je opredeljena v členu 6(3) Direktive (EU) 2020/262. [↑](#footnote-ref-12)
13. V teh smernicah je treba izraz „končni porabnik“ razlagati kot končnega porabnika iz člena 3(ae) direktive. [↑](#footnote-ref-13)
14. Člen 3(af): „gorivo“ za namene poglavja IVa te direktive pomeni kateri koli energent iz člena 2(1) Direktive 2003/96/ES, vključno z gorivi, navedenimi v preglednici A in preglednici C Priloge I k navedeni direktivi, ter kateri koli drug proizvod, ki je namenjen za uporabo, ponujen naprodaj ali uporabljen kot pogonsko gorivo ali gorivo za ogrevanje, kot je določen v členu 2(3) navedene direktive, vključno za proizvodnjo električne energije. [↑](#footnote-ref-14)
15. V členu 30f direktive EU o ETS je določeno, da se za ETS2 enako uporabljajo člena 14 in 15 ter prilogi IV in V. [↑](#footnote-ref-15)
16. Izvedbena uredba Komisije (EU) 2018/2067 z dne 19. decembra 2018 o preverjanju podatkov in o akreditaciji preveriteljev v skladu z Direktivo 2003/87/ES Evropskega parlamenta in Sveta. [↑](#footnote-ref-16)
17. V skladu z nacionalno zakonodajo je to obdobje lahko krajše, glej opombo [30.](#_bookmark16) [↑](#footnote-ref-17)
18. Preverjanje se zahteva samo od leta poročanja 2025, tj. od letnega poročila o emisijah, predloženega leta 2026. [↑](#footnote-ref-18)
19. Zaradi poenostavitve predaja pravic ni vključena v sliko. [↑](#footnote-ref-19)
20. V skladu s členom 30b direktive EU o ETS se to dovoljenje imenuje dovoljenje za emisije toplogrednih plinov. Opozoriti je treba, da se zaradi poenostavitve upravljanja v skladu s členom 30b(5) v primeru formalnih sprememb načrta za spremljanje lahko ta obravnava ločeno od dovoljenja. [↑](#footnote-ref-20)
21. Register Unije, vzpostavljen za ETS1, se bo uporabljal tudi za ETS2. Za več informacij o registru Unije glej: <https://climate.ec.europa.eu/eu-action/eu-emissions-trading-system-eu-ets/union-registry_en>

    Posebna pravila za vodenje računov in predajo pravic v zvezi z reguliranimi subjekti ETS2 so določena v Delegirani uredbi Komisije (EU) 2023/2904 z dne 25. oktobra 2023 o spremembi Delegirane uredbe (EU) 2019/1122 o dopolnitvi Direktive 2003/87/ES Evropskega parlamenta in Sveta glede delovanja registra Unije. [↑](#footnote-ref-21)
22. Vključujejo na primer jasno sklicevanje na druge sisteme, procese in postopke, ki so lahko potrebni za uspešno uporabo načrta za spremljanje. [↑](#footnote-ref-22)
23. V členu 3(12) uredbe o spremljanju in poročanju je določeno: *‚poročevalno obdobje‘ pomeni koledarsko leto, v katerem je treba spremljati emisije in poročati o njih* […]. [↑](#footnote-ref-23)
24. Če pristojni organ ali regulirani subjekt odkrije napake šele po 31. maju, se lahko popravki vnesejo tudi v poročilo o emisijah za naslednje leto. [↑](#footnote-ref-24)
25. Razen če je pristojni organ določil drugačen rok za predložitev. Priporočljivo pa je, da se načrt za spremljanje predloži čim prej, zlasti ob upoštevanju, da je za poročanje o preteklih emisijah aprila 2025 potrebno spremljanje emisij že v letu 2024. [↑](#footnote-ref-25)
26. V skladu s členom 15b Delegirane uredbe Komisije (EU) 2023/2904 mora regulirani subjekt v 20 delovnih dneh po začetku veljavnosti dovoljenja za emisije toplogrednih plinov predložiti vse ustrezne dokumente zadevnemu nacionalnemu administratorju. [↑](#footnote-ref-26)
27. Opozoriti je treba, da za pretekle emisije spremljanje v letu 2024 ne bo temeljilo na odobrenem načrtu za spremljanje. Vendar je priporočljivo, da se emisije za leto 2024 že spremljajo v skladu z metodami, ki jih bo pristojni organ verjetno odobril za spremljanje od leta 2025 naprej, da se zagotovi točnost podatkov za leto 2024. [↑](#footnote-ref-27)
28. Prvo leto N je 2025. [↑](#footnote-ref-28)
29. Glej opombo [30](#_bookmark16). [↑](#footnote-ref-29)
30. V skladu s členom 75p(1) lahko pristojni organi zahtevajo, da regulirani subjekti predložijo preverjeno letno poročilo o emisijah pred 30. aprilom, vendar ne prej kot 31. marca. [↑](#footnote-ref-30)
31. To je lahko v državah članicah urejeno različno. [↑](#footnote-ref-31)
32. V členu 75q(1) je določeno, da lahko pristojni organ določi poznejši datum, vendar najpozneje 30. september. [↑](#footnote-ref-32)
33. V skladu s členom 75q uredbe o spremljanju in poročanju imamo dve različni vrsti poročil o izboljšavah. Enega je treba predložiti v letu, ko preveritelj poroča o priporočilih za izboljšave, drugega (ki se lahko po potrebi kombinira s prvim) pa vsaka tri leta za subjekte kategorije B in vsakih pet let za subjekte kategorije A. V zvezi s kategorizacijo glej oddelek [6.3](#_bookmark60) tega dokumenta. Pristojni organ lahko določi drugačen rok, vendar najpozneje do 30. septembra istega leta. [↑](#footnote-ref-33)
34. Razen če je pristojni organ določil drugačen rok za predložitev. [↑](#footnote-ref-34)
35. Uredba o akreditaciji in preverjanju v izjemnih primerih omogoča, da preveritelje (ki so fizične osebe) akreditira in nadzoruje nacionalni organ, ki ga imenuje država članica (v skladu s členom 55 uredbe o akreditaciji in preverjanju). [↑](#footnote-ref-35)
36. V členu 75a uredbe o spremljanju in poročanju je določeno, da se ti členi uporabljajo tudi za ETS2. [↑](#footnote-ref-36)
37. To ne pomeni, da se zahteva priprava časovnih vrst podatkov, temveč se predpostavlja, da lahko regulirani subjekt, preveritelj ali pristojni organ uporabi časovne serije kot sredstvo za preverjanje skladnosti. [↑](#footnote-ref-37)
38. V členu 75o uredbe o spremljanju in poročanju je določeno, da se ta člen uporablja tudi za ETS2. [↑](#footnote-ref-38)
39. To v praksi pomeni 11 let in 4 mesece za podatke, prejete 1. 1. LN, če je poročilo predloženo 30. 4. LN+1 [↑](#footnote-ref-39)
40. V členu 3(18) uredbe o akreditaciji in preverjanju je določeno: „*zadostna zanesljivost“ pomeni visoko, v mnenju pri preverjanju pozitivno izraženo, vendar ne absolutno stopnjo zanesljivosti, da preverjeno poročilo upravljavca ali operaterja zrakoplova ne vsebuje bistvenih napačnih navedb*”. Za več podrobnosti o opredelitvi tega izraza glej smernice o akreditaciji in preverjanju, zlasti pojasnila o uredbi o akreditaciji in preverjanju (EGD I). Povezava na te dokumente je v oddelku [1.3](#_bookmark3). [↑](#footnote-ref-40)
41. Glej opombo [40.](#_bookmark24) [↑](#footnote-ref-41)
42. V členu 3(64) uredba o spremljanju in poročanju je določeno: „tok goriva“ pomeni gorivo, kot je opredeljeno v členu 3, točka (af), Direktive 2003/87/ES, ki se sprosti v porabo s specifičnimi fizičnimi sredstvi, kot so cevovodi, tovornjaki, železnica, ladje ali bencinske črpalke, in ki povzroča emisije zadevnih toplogrednih plinov zaradi porabe po kategorijah porabnikov v sektorjih iz Priloge III k Direktivi 2003/87/ES.

    Člen 3(af) direktiva EU o ETS se glasi: „gorivo“ za namene poglavja IVa te direktive pomeni kateri koli energent iz člena 2(1) Direktive 2003/96/ES, vključno z gorivi, navedenimi v preglednici A in preglednici C Priloge I k navedeni direktivi, ter kateri koli drug proizvod, ki je namenjen za uporabo, ponujen naprodaj ali uporabljen kot pogonsko gorivo ali gorivo za ogrevanje, kot je določen v členu 2(3) navedene direktive, vključno s proizvodnjo električne energije. [↑](#footnote-ref-42)
43. Člen 3(32): „komercialno standardno gorivo“ pomeni mednarodno standardizirana komercialna goriva, ki imajo interval zaupanja 95 % z največ [±] 1 % za posamezno kurilno vrednost, vključno s plinskim oljem, lahkim kurilnim oljem, bencinom, oljem za svetilke, kerozinom, etanom, propanom, butanom, kerozinom (jet A1 ali jet A), bencinom za reaktivne motorje (jet B) in letalskim bencinom (AvGas). [↑](#footnote-ref-43)
44. Mešana transportna goriva (tj. po mešanju z biogorivi) se tudi lahko štejejo za komercialna standardna goriva, če izpolnjujejo merila iz člena 3(32). Vendar lahko ta goriva na ravni držav članic ali regij izpolnjujejo merila, enakovredna komercialnim standardnim gorivom. [↑](#footnote-ref-44)
45. Člen 75k(2): Pristojni organ lahko od reguliranega subjekta zahteva, da določi faktor za pretvorbo enote in faktor emisije goriv, kot je opredeljeno v členu 3, točka (af), Direktive 2003/87/ES, z uporabo enakih stopenj, kot se zahtevajo za komercialna standardna goriva, če je na nacionalni ali regionalni ravni kateri koli od naslednjih parametrov v 95-odstotnem intervalu zaupanja:

    pod 2 % za spodnjo kurilno vrednost;

    pod 2 % za faktor emisije, kadar so sproščene količine goriva izražene kot vsebnost energije. [↑](#footnote-ref-45)
46. V členu 3(8) uredbe o spremljanju in poročanju je določeno: *„stopnja“ pomeni sklop zahtev, ki se uporablja za določanje podatkov o dejavnosti, faktorjev za izračun, letnih emisij in povprečnih letnih emisij na uro ter za koristni tovor.* [↑](#footnote-ref-46)
47. Poročevalno obdobje je koledarsko leto. [↑](#footnote-ref-47)
48. V Prilogi III direktive je določeno, da se upoštevajo goriva, „… ki se **uporabljajo za izgorevanje** v stavbnem sektorju, sektorju cestnega prometa in dodatnih sektorjih“. Ker ni mogoče dokazati, da se goriva, ki so del „nepravilnosti“, uporabljajo za zgorevanje v katerem koli od teh sektorjev, ustrezne količine goriv ne spadajo v področje uporabe ETS2. [↑](#footnote-ref-48)
49. Poudariti je treba, da obstoj računovodskih kontrol ne pomeni, da reguliranemu subjektu ni treba samodejno vključiti ustreznih ukrepov za blaženje tveganja v kontrolni sistem, povezan z ETS2. Ocena tveganja v skladu s členom 59(2) in členom 75o mora po potrebi vključevati to tveganje. [↑](#footnote-ref-49)
50. Te naprave spadajo na področje uporabe ETS2 (trdna biomasa in šota sta izključeni, glej poglavje [2.2)](#_bookmark7). To je v skladu z glavnim ciljem EU ETS, da se spodbuja zmanjšanje emisij toplogrednih plinov. To omogoča doslednejše upoštevanje področja uporabe za ETS2, zmanjšuje upravno breme za regulirane subjekte in omogoča natančnejše poročanje, saj za razlikovanje goriva, ki se uporablja v teh napravah, ne bo potrebna metoda faktorja obsega. Iz uvodnih izjav 75 in 77 ETS direktive je razviden jasen namen, da se vse dejavnosti in emisije v sektorjih , ki niso zajeti v ETS1, obravnavajo v okviru ETS2. [↑](#footnote-ref-50)
51. Vključno z napravami, izključenimi iz ETS1 v skladu s členom 27 direktive [↑](#footnote-ref-51)
52. Vključno z napravami, izključenimi iz ETS1 v skladu s členom 27a direktive [↑](#footnote-ref-52)
53. Sem so vključene vse emisije znotraj območja naprave v skladu z dovoljenjem za toplogredne pline, kot je ogrevanje pisarniških stavb na kraju samem. [↑](#footnote-ref-53)
54. Razen če se država članica v skladu s členom 30j odloči za sodelovanje [↑](#footnote-ref-54)
55. Sistem za gibanje in nadzor trošarinskega blaga (za uporabo v okviru Direktive (EU) 2020/262) [↑](#footnote-ref-55)
56. Opomba: za potrditev pravilnih sistemskih meja dejavnosti, ki so izvzete, bi morale predložene informacije o industrijskem obratu natančno ustrezati merilniku, katerega izmerjene količine so izvzete. Te podrobnosti običajno niso navedene, vendar morajo biti te informacije sledljive v notranjih postopkih, ki so del načrta za spremljanje reguliranega subjekta v skladu z uredbo o spremljanju in poročanju, tako da se preveriteljem omogoči dostop do teh informacij. [↑](#footnote-ref-56)
57. V takem primeru lahko pristojni organ odobri načrt za spremljanje s prehodno določbo, da mora upravljavec do leta 2027 ponovno oceniti izvedljivost doseganja višjih stopenj ali dokazati npr. nerazumne stroške in uporabiti privzeto vrednost 1. [↑](#footnote-ref-57)
58. Države članice lahko zahtevajo, da upravljavci dajo te informacije na voljo zadevnemu reguliranemu subjektu pred 31. marcem leta poročanja. [↑](#footnote-ref-58)
59. Pristojni organi lahko nato po potrebi poskrbijo za finančno nadomestilo za napačno povzročeni prenos stroškov v ETS2. [↑](#footnote-ref-59)
60. Poročilo iz Priloge Xa lahko vsebuje informacije o posebni porabi goriva, ki omogočajo jasno opredelitev ustrezne kategorije CRF. Posredovanje teh informacij subjektu ETS2 bo pomagalo pri določanju ustreznega faktorja obsega. [↑](#footnote-ref-60)
61. Glej oddelek [5.6.2,](#_bookmark49) kjer so omenjeni pogoji, po katerih lahko regulirani subjekt uporabi faktorje emisij, izražene kot t CO2/t goriva namesto t CO2/TJ. [↑](#footnote-ref-61)
62. V skladu z oddelkom 2.1 Priloge II k MRR se opredeljene stopnje nanašajo na *predhodni* faktor emisije, kadar se delež biomase določi za mešano gorivo ali material. [↑](#footnote-ref-62)
63. Člen 31(1)(e) MRR: *„vrednosti, ki temeljijo na analizah, izvedenih v preteklosti, če lahko upravljavec pristojnemu organu dokaže, da so te vrednosti reprezentativne za prihodnje šarže enakega goriva ali materiala“.* Za regulirane subjekte je to precejšnja poenostavitev, saj jim ni treba izvajati rednih analiz, kot je opisano v oddelku [5.5.2.](#_bookmark46)  Člen 75k določa, da se člen 31(1) enako uporablja za ETS2. [↑](#footnote-ref-63)
64. Člen 31(1)(b) MRR: „*standardne faktorje, ki jih je država članica uporabila v zadnjem nacionalnem registru, predloženem sekretariatu Okvirne konvencije Združenih narodov o spremembi podnebja“ .* Člen 75k določa, da se člen 31(1) enako uporablja za ETS2. [↑](#footnote-ref-64)
65. Člen 31(1)(c) MRR: „*objavljene vrednosti, dogovorjene s pristojnim organom, vključno s standardnimi faktorji, ki jih objavi pristojni organ in so združljivi s faktorji iz točke (b), a so reprezentativne za bolj ločene tokove vira goriva“.* Člen 75k določa, da se člen 31(1) enako uporablja za ETS2. [↑](#footnote-ref-65)
66. Upoštevati je treba, da tukaj ni obravnavano, kako se določi, ali so izpolnjena ustrezna trajnostna merila in merila za prihranek emisij toplogrednih plinov (če je to primerno). Kratek pregled je na voljo v oddelku [5.6.4.](#_bookmark51) Za omrežja bioplina in zemeljskega plina glej oddelek [5.6.5.](#_bookmark52) Več informacij o obravnavi vprašanj v zvezi z biomaso v EU ETS je na voljo v Smernicah št. 3 (za referenco glej oddelek [1.3)](#_bookmark3). Opozoriti je treba, da bo uporaba stopenj za delež biomase, razen stopnje 3b, omejena, saj mora biti večina goriv (morda vsa goriva), ki jih zajema ETS2, skladna z RED II. Ničelna stopnja za delež biomase je zato mogoča le, če je mogoče dokazati skladnost z RED II, in sicer z metodo stopnje 3b. [↑](#footnote-ref-66)
67. Stopnja 3b: v primeru goriv, ki izhajajo iz proizvodnega postopka z opredeljenimi in sledljivimi vhodnimi tokovi, lahko regulirani subjekt oceno določi na podlagi masne bilance fosilnega in biomasnega ogljika, ki vstopa v postopek in izstopa iz njega, kot je sistem masne bilance v skladu s členom 30(1) Direktive (EU) 2018/2001. [↑](#footnote-ref-67)
68. Skladno z ustreznimi trajnostnimi merili in merili za prihranek emisij toplogrednih plinov iz Direktive (EU) 2028/2001 Evropskega parlamenta in Sveta z dne 11. decembra 2018 o spodbujanju uporabe energije iz obnovljivih virov (prenovitev), kakor je bila spremenjena. [↑](#footnote-ref-68)
69. Direktiva 2009/30/ES Evropskega parlamenta in Sveta z dne 23. aprila 2009 o spremembah Direktive 98/70/ES glede specifikacij motornega bencina, dizelskega goriva in plinskega olja ter o uvedbi mehanizma za spremljanje in zmanjševanje emisij toplogrednih plinov ter o spremembi Direktive Sveta 1999/32/ES glede specifikacij goriva, ki ga uporabljajo plovila za plovbo po celinskih plovnih poteh, in o razveljavitvi Direktive 93/12/EGS. [↑](#footnote-ref-69)
70. Člen 75k določa, da se členi od 32 do 35 MRR enako uporabljajo za ETS2. [↑](#footnote-ref-70)
71. Glede uporabe standardov je v členu 32(1) določena naslednja hierarhija: *„[Regulirani subjekt] zagotovi, da se vse analize, vzorčenja, kalibracije in potrjevanja za določitev faktorjev za izračun izvedejo z uporabo metod na podlagi ustreznih standardov EN.*

    *Če takšni standardi niso na voljo, metode temeljijo na ustreznih standardih ISO ali nacionalnih standardih. Kadar ni veljavnih objavljenih standardov, se uporabijo ustrezni osnutki standardov, smernice za najboljšo industrijsko prakso ali druge znanstveno dokazane metodologije, ki omejujejo odstopanje pri vzorčenju in merjenju.“* [↑](#footnote-ref-71)
72. Primeri takšnih ukrepov so navedeni v členu 34(3), točka (j): redno sodelovanje v programih preskušanja strokovnosti, uporaba analitskih metod za certificirane referenčne materiale ali primerjava z akreditiranim laboratorijem. [↑](#footnote-ref-72)
73. Pristojni organ lahko to dovoli, če bi uporaba faktorja emisije, izraženega v t CO2/TJ, povzročila nerazumno visoke stroške ali če se lahko z uporabo te metode doseže vsaj enakovredna točnost. [↑](#footnote-ref-73)
74. Na primer, če plinsko/dizelsko olje, mešano s 6 % biogoriv, skladnih z RED II, izpusti 74 t CO2/TJ, predhodni faktor emisije znaša natanko toliko in to vrednost je treba navesti v letnem poročilu o emisijah. V letnem poročilu o emisijah bodo preverjene (fosilne) emisije izračunane z upoštevanjem deleža biomase, kar bi pomenilo, da je faktor emisije 74 x (1–0,06) = 69,6 t CO2/TJ. [↑](#footnote-ref-74)
75. To ni veliko upravno breme, saj so čisti tokovi biomasnega goriva vedno tokovi goriva *de minimis*, tako da se lahko uporabi nizka stopnja. Najprimernejša bo uporaba privzetih vrednosti za suho biomaso, popravljenih glede na vsebnost vlage. Ta vsebnost se lahko oceni ali izmeri. Več navodil je na voljo v Smernicah št. 3, ki v Prilogi vsebuje tudi nekaj tipičnih predhodnih faktorjev emisije. [↑](#footnote-ref-75)
76. Direktiva (EU) 2018/2001 Evropskega parlamenta in Sveta z dne 11. decembra 2018 o spodbujanju uporabe energije iz obnovljivih virov (prenovitev), kakor je bila spremenjena. [↑](#footnote-ref-76)
77. Smernice št. 3. Za referenco glej oddelek [1.3.](#_bookmark3) [↑](#footnote-ref-77)
78. Izjema je člen 75d(2) o nerazumno visokih stroških. V tem okviru se člen 38(5) uporablja samo, „*če so [reguliranemu subjektu] na voljo ustrezne informacije …”*. Ta pogoj je pomemben, ker v trenutku, ko se določijo nerazumno visoki stroški, pogosto še ni jasno, ali bo predvidena uporaba biomase v skladu s členom 38(5) ali ne. [↑](#footnote-ref-78)
79. *Člen* 38(5) MRR:

    „*Pri sklicevanju na ta odstavek biogorivo, tekoče biogorivo in gorivo iz biomase, ki se uporablja za zgorevanje, izpolnjuje trajnostna merila in merila za prihranek emisij toplogrednih plinov iz odstavkov 2 do 7 in 10 člena 29 Direktive (EU) 2018/2001.*

    *Vendar mora biogorivo, tekoče biogorivo in gorivo iz biomase, pridobljeno iz odpadkov in ostankov, razen ostankov iz kmetijstva, akvakulture, ribištva in gozdarstva, izpolnjevati le merila iz člena 29(10) Direktive (EU) 2018/2001. Ta pododstavek se uporablja tudi za odpadke in ostanke, ki so pred nadaljnjo predelavo v biogorivo, tekoče biogorivo in gorivo iz biomase najprej predelani v proizvod.*

    *Za električno energijo, ogrevanje in hlajenje, proizvedeno iz trdnih komunalnih odpadkov, ne veljajo merila iz člena 29(10) Direktive (EU) 2018/2001.*

    *Merila iz odstavkov 2 do 7 in 10 člena 29 Direktive (EU) 2018/2001 se uporabljajo ne glede na geografski izvor biomase.*

    *Člen 29(10) Direktive (EU) 2018/2001 se uporablja za napravo, kot je opredeljena v členu 3(e) Direktive 2003/87/ES.*

    *Skladnost z merili iz odstavkov 2 do 7 in 10 člena 29 Direktive (EU) 2018/2001 se oceni v skladu s členoma 30 in 31(1) navedene direktive.*

    *Če biomasa, uporabljena za zgorevanje, ni v skladu s tem odstavkom, se njena vsebnost ogljika šteje za fosilni ogljik.*“

    Člen 75m(1) določa, da se člen 38 enako uporablja za ETS2. [↑](#footnote-ref-79)
80. Direktiva 2009/30/ES Evropskega parlamenta in Sveta z dne 23. aprila 2009 o spremembah Direktive 98/70/ES glede specifikacij motornega bencina, dizelskega goriva in plinskega olja ter o uvedbi mehanizma za spremljanje in zmanjševanje emisij toplogrednih plinov ter o spremembi Direktive Sveta 1999/32/ES glede specifikacij goriva, ki ga uporabljajo plovila za plovbo po celinskih plovnih poteh, in o razveljavitvi Direktive 93/12/EGS. [↑](#footnote-ref-80)
81. [**https://climate.ec.europa.eu/system/files/2022-10/gd3\_biomass\_issues\_en.pdf**](https://climate.ec.europa.eu/system/files/2022-10/gd3_biomass_issues_en.pdf) [↑](#footnote-ref-81)
82. V členu 75m(1) je navedeno, da se za ETS2 uporablja člen 39, razen odstavkov 2 in 2a. [↑](#footnote-ref-82)
83. Npr. pri tipični zmogljivosti plinskih kotlov v zasebnih gospodinjstvih, ki povprečno znaša 20 kW, bi to pomenilo, da bi bilo treba za preseganje praga 2 MW priključiti vsaj 100 porabnikov. [↑](#footnote-ref-83)
84. Nekateri merilni instrumenti, ki se uporabljajo za komercialne transakcije, so predmet nacionalnega zakonsko urejenega meroslovnega nadzora. Za te instrumente veljajo posebne zahteve (poenostavljeni pristopi) v okviru MRR. Za podrobnosti glej Smernice št. 4 (za referenco glej oddelek [1.3](#_bookmark3). [↑](#footnote-ref-84)
85. „Akreditirani laboratorij“ se tukaj uporablja kot okrajšava za „laboratorij, akreditiran v skladu s standardom EN ISO/IEC 17025 za zahtevano analitsko metodo”. [↑](#footnote-ref-85)
86. Npr. kadar lahko podatke obdeluje več oddelkov, izbere najprimernejšega z najmanjšim številom morebitnih napak. [↑](#footnote-ref-86)
87. Vendar lahko pristojni organ v postopku odobritve zahteva vpogled v kopije. [↑](#footnote-ref-87)
88. Člen 3(32) opredeljuje: *„‘komercialno standardno gorivo’ pomeni mednarodno standardizirana komercialna goriva, ki imajo interval zaupanja 95 % z največ 1 % za posamezno kurilno vrednost, vključno s plinskim oljem,*

    *lahkim kurilnim oljem, bencinom, oljem za svetilke, kerozinom, etanom, propanom, butanom, kerozinom (jet A1 ali jet A), bencinom za reaktivne motorje (jet B) in letalskim bencinom (AvGas)“.*

    Šteje se, da je komercialna standardna goriva preprosto spremljati. [↑](#footnote-ref-88)
89. Dodatne možne izjeme se uporabljajo za prehodno obdobje 2024–2026, kadar se uporablja privzeta vrednost, nižja od 1, kot je opisano v oddelku [5.4.2.](#_bookmark38) [↑](#footnote-ref-89)
90. To pomeni, da mora biomasa – če se uporablja za izgorevanje – izpolnjevati trajnostna merila in merila za prihranek emisij toplogrednih plinov iz RED II, da bi imela „ničelno stopnjo“. Več podrobnosti o biomasi je na voljo v oddelku [5.6.4.](#_bookmark51) [↑](#footnote-ref-90)
91. Finančno nadomestilo pomeni, da bodo morali porabniki, ki niso vključeni v sistem ETS2, zahtevati povračilo neupravičenih stroškov ogljika, ki so se prenesli nanje. Ustrezna pravila bodo oblikovana v ločenem pravnem aktu. [↑](#footnote-ref-91)
92. Upoštevati je treba, da je tu mišljena „dejanska“ negotovost in ne prag negotovosti za stopnjo. [↑](#footnote-ref-92)
93. Napisane so za naprave, vključene v ETS1, vendar se koncepti enako uporabljajo za regulirane subjekte. [↑](#footnote-ref-93)
94. Tudi standardni material, kot je npr. kopija etalona kilograma, lahko povzroči negotovost zaradi proizvodnega procesa. Ta negotovost bo ponavadi majhna v primerjavi s poznejšo negotovostjo med uporabo. [↑](#footnote-ref-94)
95. Člen 3(6) MRR: *„negotovost“ pomeni parameter, povezan z rezultatom določitve količine, ki opredeljuje razpršenost vrednosti, ki bi se lahko pripisale posamezni količini, vključno z učinki sistematičnih in naključnih faktorjev, pri čemer je izražena v odstotkih in opisuje interval zaupanja pri povprečni vrednosti, ki sestavlja 95 % vrednosti ob upoštevanju nesimetričnosti razdelitve vrednosti.* [↑](#footnote-ref-95)
96. Napisane so za naprave, vključene v ETS1, vendar se koncepti enako uporabljajo za regulirane subjekte. [↑](#footnote-ref-96)
97. Razen člena 28(2), drugi pododstavek, drugi stavek, in tretji pododstavek. [↑](#footnote-ref-97)
98. Največja dopustna napaka med uporabo je znatno večja kot največja dopustna napaka novega instrumenta. Največja dopustna napaka med uporabo se pogosto izrazi kot faktor, pomnoženo z največjo dopustno napako novega instrumenta. [↑](#footnote-ref-98)
99. Filozofija tega pristopa je, da nadzora ne izvaja pristojni organ, odgovoren za EU ETS, temveč drug organ, ki je odgovoren za vprašanja meroslovnega nadzora. Tako se izognemo dvojni ureditvi in zmanjšamo število upravnih postopkov. [↑](#footnote-ref-99)
100. Člen 11(1), drugi pododstavek: „*Načrt za spremljanje dopolnjujejo pisni postopki, ki jih [regulirani subjekt] določi, dokumentira, izvaja in vzdržuje za dejavnosti v okviru načrta za spremljanje, kakor je primerno.“* [↑](#footnote-ref-100)
101. Člen 75b določa, da se člen 12(2) enako uporablja za ETS2. [↑](#footnote-ref-101)
102. Vsebuje informacije o metodologijah za pripravo vzorcev, vključno z informacijami o odgovornostih, lokacijah, pogostostih in količinah, ter metodologijah za shranjevanje in prevoz vzorcev (člen 33). [↑](#footnote-ref-102)
103. Ta opis mora biti dovolj jasen, da reguliranemu subjektu, pristojnemu organu in preveritelju omogoča razumevanje osnovnih parametrov in izvedenih operacij. [↑](#footnote-ref-103)
104. Regulirani subjekt si mora prizadevati, da izdela poročila o emisijah „brez napak“ (člen 7: Regulirani subjekti „*[si] prizadevajo, da izračuni in meritve emisij izražajo največjo dosegljivo točnost“*). Vendar preverjanje ne more dati 100-odstotnega zagotovila. Namesto tega je cilj preverjanja zagotoviti razumno raven zagotovila, da poročilo ne vsebuje bistveno napačnih navedb. Dodatne informacije so na voljo v ustreznih smernicah o uredbi o preverjanju in akreditaciji *(glej oddelek* [*1.3*](#_bookmark3)*).¸* [↑](#footnote-ref-104)
105. Napisane so za naprave, vključene v ETS1, vendar se koncepti enako uporabljajo za regulirane subjekte. [↑](#footnote-ref-105)
106. V členu 75b(3) so našteti najmanj primeri, v katerih je posodobitev načrta za spremljanje obvezna:

     * 1. *spremembe kategorije reguliranega subjekta, če je za take spremembe potrebna sprememba metodologije spremljanja ali če se zaradi njih spremeni veljavna stopnja pomembnosti v skladu s členom 23 Izvedbene uredbe (EU) 2018/2067;*
       2. *ne glede na člen 75n spremembe v zvezi s tem, ali se regulirani subjekt šteje za ‚subjekt z nizkimi emisijami‘;*
       3. *sprememba uporabljene stopnje;*
       4. *uvedba novih tokov goriva;*
       5. *sprememba kategorizacije tokov goriva – med glavnimi tokovi goriva ali tokovi goriva de-minimis, če je za tako spremembo potrebna sprememba metodologije spremljanja;*
       6. *sprememba privzete vrednosti za faktor za izračun, kadar se vrednost določi v načrtu za spremljanje;*
       7. *sprememba privzete vrednosti za faktor obsega;*
       8. *uvedba novih metod ali sprememb obstoječih metod v zvezi z vzorčenjem, analizo ali kalibracijo, kadar neposredno vpliva na točnost podatkov o emisijah.*

     [↑](#footnote-ref-106)
107. Poenostavitev razvrstitve subjekta je navedena v pododstavku 3 člena 75e(2): „*Z odstopanjem od člena 14(2) lahko pristojni organ reguliranemu subjektu dovoli, da ne spremeni načrta za spremljanje, če je na podlagi preverjenih emisij prag za razvrstitev reguliranega subjekta iz prvega pododstavka sicer presežen, vendar regulirani subjekt pristojnemu organu dokaže, da ta prag v prejšnjih petih poročevalnih obdobjih še ni bil presežen in da v naslednjih poročevalnih obdobjih ne bo več presežen.“* Podobno besedilo je v členu 75e(3) za tokove goriv. [↑](#footnote-ref-107)
108. Ta postopek se lahko med državami članicami razlikuje. Običajni postopek vključuje preverjanje popolnosti predloženih informacij, preverjanje ustreznosti novega načrta za spremljanje glede na spremenjene razmere naprave in preverjanje skladnosti z MRR. Pristojni organ lahko novi načrt za spremljanje tudi zavrne ali zahteva dodatne izboljšave. Pristojni organ lahko tudi sklene, da predlagane spremembe niso bistvene. [↑](#footnote-ref-108)
109. Regulirani subjekt lahko uporabi „kateri koli laboratorij, ki je tehnično usposobljen in sposoben zagotoviti tehnično veljavne rezultate z uporabo ustreznih analitskih postopkov, pri čemer predloži dokaze za ukrepe zagotavljanja kakovosti iz člena 34(3)“. Za več podrobnosti glej oddelek [5.5.2](#_bookmark46). [↑](#footnote-ref-109)
110. Člen 3(ae): ‚regulirani subjekt‘ za namene poglavja IVa pomeni vsako fizično ali pravno osebo, razen končnega porabnika goriv, ki opravlja dejavnosti iz Priloge III in spada v eno od naslednjih kategorij:

     * + 1. v primeru prenosa goriva skozi trošarinsko skladišče, kot je opredeljeno v členu 3, točka 11, Direktive Sveta (EU) 2020/262, imetnik trošarinskega skladišča, kot je opredeljen v členu 3, točka 1, navedene direktive, ki postane zavezanec za plačilo trošarine na podlagi člena 7 navedene direktive;
         2. če se točka (i) te točke ne uporablja, vsaka druga oseba, ki za goriva, zajeta s poglavjem IVa te direktive, postane zavezanec za plačilo trošarine na podlagi člena 7 Direktive (EU) 2020/262 ali člena 21(5), prvi pododstavek, Direktive Sveta 2003/96/ES (\*7);
         3. če se točki (i) in (ii) te točke ne uporabljata, vsaka druga oseba, ki jo morajo ustrezni pristojni organi države članice registrirati, da lahko postane zavezanec za plačilo trošarine, vključno z vsako osebo, oproščeno plačila trošarine, kot je navedeno v členu 21(5), četrti pododstavek, Direktive 2003/96/ES;
         4. če se točke (i), (ii) in (iii) ne uporabljajo ali če je več oseb solidarno zavezanih plačilu iste trošarine, katera koli oseba, ki jo imenuje država članica;

     [↑](#footnote-ref-110)